কর্নতকাগী উজিরেদা ২০১৭কী ওক্তোবর ২৯দা পাংথোকখিবা মীয়ামগী মীফমদা পিখিবা প্রধানমন্ত্রীগী ৱারোল | ভারতকী প্রধান মন্ত্রী\nকর্নতকাগী উজিরেদা ২০১৭কী ওক্তোবর ২৯দা পাংথোকখিবা মীয়ামগী মীফমদা পিখিবা প্রধানমন্ত্রীগী ৱারোল\nমশিং য়াম্না লেংবিরক্লিবা নুংশিজরবা ইচিল ইনাও ইচল ইচেশিং ।\nঙসি ভগবান মঞ্জুনাথকী খুয়াখাদা চংজদুনা ময়াম পুম্নমক্কা উন্নজবগী খুদোংচাবা ফংজবা অসি ঐহাক্কী লাইবক ফবনি । হৌখিবা চয়োলদা ঐহাক কেদর্নাথজীগী মফমদা চৎচরুই । আদি শঙ্করাচার্য়না চহি লিশিং কয়াগী মমাংদা মফম অদুদা রাষ্ট্রিয় এক্তাগীদমক্তা কয়া য়াম্না চাওনা হোৎনরমগনি । ঙসি ঐহাক অমুক হন্না খারোমদা মঞ্জুনাথেশ্বরগী খুয়াখাদা চংজনবগী তঞ্জা ফংজরে ।\nঐহাক্না হায়জবা ঙমজদে মদুদি নরেন্দ্র মোদী হায়বা কনাগুম্বা মীওই অমবু দাক্তর বীরেন্দ্র হেগরেজীবু ইকায় খুম্নজবগী হক অদু লৈব্রা নত্রগা লৈতব্রা? মহাক্না কৎথোকখিবা, মহাক্কী তপস্যা, মহাক্কী পুন্সি; চহি ২০গী নহা ওইরিঙৈ মতমদা ৱান লাইফ, ৱান মিসন, মসিদা মশানা মশাবু কৎথোকখি- অমসুং ঙসিদি কুইরবগী তুংদা তাবা ফংলি, অসুক কুইরবসি নেচরেল ওইরদ্রা? অসিগুম্বা মুৎনাইদ্রবা পুন্সি অমা- মফমদা ইকায় খুম্নবা উৎচবদা মীওই অমা ওইনা ঐহাক য়াম্না অতোন্বা ওইরি । অদুবু মীশিং কোতি চামগা কুনমঙাগী মীহুৎ অমা ওইনা ময়াম্না পিবিরিবা ফমথোল অসিগী মখাদা থবক অসি পাংথোকচবদা ইশা ইথন্তা লাইবক ফবা অমা ওইনা খনজরি ।\nঅমসুং ঐহাক্না ইকায় খুম্নজবগী তঞ্জা ফংজবা অসিদা, ঐহাক্না হেগরেজীগা লোয়ননা থেংনখিবা খুদিংমক্তা মহাক্কী মায়থোংদগী মোমোন মীনোক অদু কৈদৌনুংদা মাংখিদে । করিগুম্বা পোৎলুম অমত্তগী মমী তাখিদে । মায়থোং মকা লাম্না মোং হাদনা:; গীতাদা নিষ্কাম কর্ময়োগ হায়রিবা অদুগুম্না । মদুদগী হেন্না ইকায় খুম্নবিরম্মী, মহাক্না মোং হাদনা ইফমদা হায়বিরম্মী- মোদীজী চহি ৫০ মপুং ফারে, মসিগী ইকায় খুম্নবা অদু নত্তে; অদোমদি ঐঙোন্দগী হেন্না চহি ৫০ অমগা মতৌ অশুম্না থবক তৌরক্নবা মগুগী গরেন্তি অদু নিরি । অদুক য়াম্না ইকায় খুম্নবিবা, থাজবা ফংলবা, ইশ্বরনা চানবিরবদি, চহি ৮০০গী চাওরবা তপস্যা ইপা ইপুগী মরল ওইনা ফংজরবা, মদু ফাওবদশু পুন্সিগী মীকুপ খুদিংগী থৌদাংদা মাংলোমদা চংশিনবা, মসি পুম্নমক অসি হেগরেজীদগী তমজগদবনি হায়বা ঐহাক খংই । হিরম খুদিংদা, মহৈমশিংগী ওইগেরা, হকশেলগী ওইগেরা, খুঙ্গং চাওখৎনবা ওইগেরা, লাইরবশিংগী য়াইফনবা ওইগেরা, শোথরবা কাংলুপকী য়াইফনবা প্রোজেক্তশিং ওইগেরা; দাক্তর বীরেন্দ্র হেগরেজীনা মশাগী ৱাখল্লোনগী মতুং ইন্না, মশাগী হৈশিংবগী মতুং ইন্না; মহাক্না পোৎলমশিং অসি মফম অসিগী লৈপাক লৈহাও, মতাং মতমগী মতুং ইন্না শেম শাদুনা মাংলোমদা চংশিল্লমী । অমসুং ঐহাক্না ৱাফম অসি ফোংদোকপদা চিংনবা লৈতে, রাজ্য কয়াদা অমসুং লৈবাক অসিদশু স্কিল দিবলপমেন্তকীদমক পায়খৎলিবা খবক পুম্নমক অসিগী, থবক তৌবগী মওং মতৌ, মতৌ করম্না তৌগনি, মদুগী মখল য়াম্লবা মোদেলশিং, দাক্তর বীরেন্দ্র হেগরেজীনা মফম অসিদা শিজিন্নখিবা অদুগা মান্নৈ ।\nঙসি ২১শুবা চহিচা অসিদা মালেমগী ইনাক খুল্লবা লৈবাক ফাওবা স্কিল দিবলপমেন্তকী ৱাফম ফোংদোক্লি । স্কিল দিবলপমেন্ত অসি প্রাইম সেক্তরগী মওংদা লৌনৈ । ভারতকুম্বা লৈবাক অমা মসিদা মীওই মিলিয়ন ৮০০, চাদা ৬৫দি চহি ৩৫ মখাগী নহাশিং লৈরিবা, দেমোগ্রাফিক দিবাইদেন্তকী ঐখোয়না চাওথোকচরিবা, লৈবাক অদুদা স্কিল দিবলপমেন্ত, মদুশু শুপ্নগী পুক থন্না চানবা খক্তা নত্তবা, ভারতকী তুংগী মংলান অদু মংফাওনহন্নবা হৈশিংবা হেঙ্গৎহনবা, মালেম পুম্বদা লাক্কদৌরিবা য়ুগশিংদা হ্যুমেন রিসোর্সকী মথৌতারিবা অদু মপুং ফাহন্নবা হৈশিংবা অদু ফংনবগী থবক অসি দাক্তর বীরেন্দ্র হেগরেজীনা চহি কয়াগী মমাংদা উরম্মী অমসুং থবক অদু মাংলোমদা পুখৎলম্মী ।\nঅমসুং ঐহাক্না থবক অসি, মসিগী মরুওইরবা থবক অসিবু খোংজেল থুজিনহন্নবা, ঐখোয়গী অসিৱাইদা তীর্থগী লমদা করম্বা মওংদা ওইবনা ফগনি? সম্প্রদায়, আস্থা, পরম্পরাশিং, মখোয়গী পান্দম অদু করি ওইবনা ফগনি? হিরম অদুদা খন্নফম থোকপা চাং অদু লাইবক থিবনা মদু য়ৌনা খন্নখিদ্রে । ঙসি মালেম অসিদা থাক ৱাংলবা ৱিজিনেস মেনেজমেন্ত স্কুল করম্না চৎথরি, মদুগী মতাংদদি খন্ন নৈনরি । মদুগী রেঙ্কিংশু লৈরি । লৈবাক অসিগী চাওর চাওরবা মেগজিনশু মখোয়গী রেঙ্কিং তৌরি । অদুবু ঙসি ঐহাক্না ধর্মস্থলগুম্বা শেংলবা মফম অসিদা লাকপা অসিদা শ্রী বীরেন্দ্র হেগরেজীগী খুয়াখাদা লাকচবা মতম অসিদা ঐহাক্না মালেমগী চাওর চাওরবা য়ুনিবর্সিতিশিংদা বার্তন তৌজরি, হিন্দুস্থানগী চাওর চাওরবা য়ুনিবর্সিতিশিংদা বার্তন তৌজরি মদুদি ঐখোয়না হোস্পিতালশিংগী সর্বে তৌরে, মখোয়গী থবক তৌবগী মওং মতৌ থিজিল্লে । ঐখোয়না ইঞ্জীনিয়রিং কোলেজশিংগী রেঙ্কিং তৌরে । মতম অমসুং কালগী মতুং ইন্না, মতমগী মথৌ তারকপগী মতুং ইন্না মখোয়না সংস্থানশিং অসিগী থৌনা অদু করম্না হিংহন্দুনা থম্লি, হিন্দুস্থানদা অসিগুম্বা সংস্থান অমা অনি খক্তা নত্তে লিশিং কয়া লৈরি হায়বা ঐহাক্না থাজবা থম্লি, মখোয়না হৌজিকশু মীওই কোতি কোতি কয়াগী পুন্সিবু থৌনা হাপ্লি । অমসুং মদুদা ধর্মস্থল অসিনা চহি ৮০০গী হাক্তগী মসিনা মশা মথন্তা খুদম অমা ওইরি ।\nমালেমগী য়ুনিবর্সিতিশিংনা ভারতকী অসিগুম্বা আন্দলোনশিংগী মরমদা থিজিল্লগদি অফবা ওইগনি । য়েংবিয়ু, ঐখোয়গী মফম অসিদা করম্বা চৎন লোনচৎ লৈরম্বগে হায়বদু মালেমগী লৈবাকশিংনা অঙকপা ফাওগনি । করম্বা মখলগী চৎন পথাপনো? সমাজকী মনুংদা চৎন লোনচৎ অসি মতৌ পাংথোক্লি? চহি কয়াগী মমাংদগী ঐখোয়গী মনুংদা লৈরিবা অফবশিং অসিদা অদুগুম্বা অফবশিংগী অদুগীদমক চাওথোকচদুনা চাং মান্নবা অমসুং অফবা ওইহন্নবা য়াম্না চাওবা খুদোংচাবা অমা ঐখোয়গী মাংদা লৈরি । অমসুং ঐহাক্না থাজবা থম্লি মদুদি শুপ্নগী অস্থা ফাওবদং অরেপ্পা থমদনা মদুগী বিগ্যানিক ওইবা মওং মতৌগী মায়কৈদশু লৈবাক অসিগী নহা ওইরিবা কাংলুপ্পু পুক্নিং চিংশিনবা মথৌ তাই ।\nঙসি মফম অসিদা ৱুমেন সেল্ফ হেল্প গ্রুপ কাংবুদা রুপে কার্দ য়েন্থোকপগী খুদোংচাবা অমা ফংজরে । মীওই খরনা সংসদতা নবেম্বর, দিসেম্বর, জনুৱারি, ফেব্রুৱারিগী মতাংদা ৱা ঙাংবা কয়া ময়াম্না তারমলগনি, তাখিবা লৈত্রগদি রেকোর্দতা ময়াম্না পাবিয়ু । ঐখোয়গী অচৌ অশাংশিং মশানা মশাবু য়াম্না খং হৈবা শাবশিং অদুনা শভাদা অসিগুম্বা ৱাফম থম্লি মদুদি হিন্দুস্থান অসিদা লাইরিক হৈতবা লৈরি, লাইরবা লৈরি, মসিগী দিজিতেল ত্রানজেক্সন অসি মতৌ করম্না ওইথোক্কনি? প্রজা মীয়াম মতৌ করম্না কেসলেস ওইহনগনি? মসি ওইথোকপা য়ারোই । মীয়ামগী মফমদা মোবাইল ফোন লৈত্রি । কনানা খংবা কয়া য়াম্না ওইদবা ঙাংগদৌরিবা, ৱাফম অমা ফাওবা থাদোক্তে । অদুবু ঙসিদি দাক্তর বীরেন্দ্র হেগরেনা সভাদা পুখৎলক্লিবা ৱাফমশিং অদুগী পাওখুম পিররে ।\nখুঙ্গংদা লৈরিবা ঐহাক্কী ইমাশিং ইচল ইচেশিং মহৈ মশিংগী মঙাল ফলব্রা নত্রগা ফংদ্রিবরা, ইবা পাবা ঙমলব্রা ঙমদ্রিবরা; ঙসিদি মখোয়না ৱারেপ লৌরে অমসুং মীওই লাখ ১২না, খজিক খরাক নত্তে । মীওই লাখ ১২না ৱারেপ লৌরে মদুদি মখোয়না মখোয়গী সেল্ফ হেল্ফ গ্রুপকী করোবার পুম্নমক কেসলেস ওইহল্লগনি । শেলয়েক য়াওদনা পাংথোক্কনি, দিজিতেল ত্রাঞ্জেক্সন তৌগনি, রুপে কার্দনা তৌগনি, ভিমএপ্লিকেসন্না পাংথোক্কনি । করিগুম্বা অফবা থবক অমা পাংথোকপগী অপাম্বা লৈবা মতমদা অপনবা অয়েৎপা কয়াশু করিগুম্বা মতমদা খোংজেল থুজিন্নবা খুদোংচাবা অমা ফংহল্লি অমসুং ঙসিদি মদু দাক্তর বীরেন্দ্র হেগরেজীনা উৎলরে ।\nঐহাক্না ময়াম পুম্নমকপু থমোয় শেংনা থাগৎপা ফোংদোকচরি মদুদি ময়াম্না তুংগী ভারতকী মরু হুন্নবা দিজিতেল ইন্দিয়া, লেস কেস সোসাইতীকী মায়কৈদা অফবা খোংথাং অমা থাংজিন্দুনা, মায়কৈ অদোমদা লৈবাক অসিবু পুনবা, অমসুং লমদম অদোমগী মীওইশিংবু মীকপ থোকহল্লে; মফম অদু য়ৌনবা সরকার অমসুং বেঙ্কিং সিস্তেমনা চংশিনবদা মতম কয়া য়াম্না চংগদবনো হায়বা ঙমদে ।\nঅদুবু অদোম্না মখাদগী শেমগৎ শাগৎপা হৌদুনা ঙসিদি মদু তৌদুনা উৎলরে । ঐহাক্না অদুগুম্বা সেল্ফ হেল্ফ গ্রুপশিংগী ইচল ইচেশিংবু নুঙাইবা ফোংদোকচরি, দাক্তর হেগরেজীবু নুঙাইবা ফোংদোকচরি মদুদি ঙসি মহাক্না লৈবাক অসিগীদমক্তা কান্ননবা অচৌবা খোংথাং অমা লৌখৎলে । হৌজিক্তি মতম অসি অহোংবা লাক্লে অমসুং মসিগী করেন্সি অসি, য়ুগ খুদিংদা হোংদুনতা লাক্লি । করিগুম্বা মতম অমদা নুংগী শেলয়েক চৎনরম্মী, করিগুম্বা মতম অমদা শউনগী শেলয়েক চৎনরম্মী, করিগুম্বা মতম অমদা শনা- লুপাগী চৎনরম্মী, করিগুম্বা মতম অমদা মণি মুক্তাগী চৎনরম্মী, করিগুম্বা মতমদা চেগী চৎনরম্মী, করিগুম্বদনা প্লাস্তিক্কী লাকই । হোংবা নাইদুনা লাকখি, মতমগী মতুং ইন্না অহোবা লাকখি । হৌজিক, হৌজিক্তি দিজিতেল করেন্সিগী য়ুগ অদু হৌরে, ভারত্না থেংথবা অফবা ওইরোই ।\nঅমসুং ঐহাক্না উবা ফংলে মদুদি শেলয়েক্না সমাজকী ওইবা ফৎতবাশিং পুদুনা লাকই । ইমুং অমদশু ইচানুপানা চাওরক্লবা মতমদা, ইচানুপীনা চাওরক্লবা মতমদা; মমা মপাশিং নুঙাইবা ফাওনবা, পৈশাগী অৱাৎপা লৈতনবা অকক্নবা চাংদা মখোদা পৈশা পিরি । পৈশা চাদিং তৌথোকখিগনি হায়দুনা কিবনা মরম ওইদুনা নত্তে অদুবু মখোয়না পাম্লিবদি মখোয়গী ফুরিৎখাওদা পৈশা য়াম্না য়াওরগদি অঙাংশিং অদুগী লমচৎ শাজৎতা ফৎতবা ওইরক্কনি খনবদগীনি । মরম অদুনা খজিক খজিক্তমক পিবনি অমসুং করি করিদা শিজিন্নখিবগে হায়না তোয়না হংঙি, চাদিং নিয়ম চুম্না পাংথোকখিব্রা পাংথোকতব্রা? ইশানা ইশাগা লোয়ননা একাউন্তেবিলিতী লৈবা অসি য়াম্না চাওবা ৱাফম অমনি ।\nঙসিদি মালেম পুম্বনা হায়রি মদুদি ইশিংগী অৱাবা অসি মীওইবা জাতিগী য়াম্না চাওবা মায়োক্নবা অমা ওইগদৌরি । অমসুং ঐখোয়না কাওরোইদবদি ঙসি ঐখোয়না ইশিং গ্লাস অমা থক্লিবা ইশিং বালতিন অমনা ইরু লুজরিবা অসি ঐখোয়গী হোৎনজমনগী মহৈ নত্তে, অমসুং মদু ঐখোয়গী হক্তা লৈতে । ঐখোয়গী ইপা ইপুশিংনা ৱানা হোৎনরম্বা অদুনা ঐখোয়গীদমক করিগুম্বা খরা থম্বিরম্বনি । মদুনা মরম ওইরগা ঐখোয়না ফংবনি, অমসুং মসি ঐখোয়গী তুংদা লাক্কদৌরিবা চারোল শুরোলগী হক্কীদমক্নি । ঙসি ঐহাক্না তুংগী চারোল শুরোলগীদমক্তা চারিবনি । লাইওইখ্রবা ইপা ইপুশিংনা তৌবিরম্বা অদুম্না লাক্কদৌরিবা তুংগী চারোল শুরোলগীদমক করিগুম্বা খরা তৌরম্বা অসি ঐখোয়গী তৌফম থোকপনি । মসিগী ৱাখল্লোন অসি মীকপ থোকহন্নবা হোৎনবা ওইনা, মহৌশাগী ফিভমবু ঙাক্তুনা থম্নবা য়াম্না চাওবা আন্দলোন অমা ধর্মস্থল অসিদগী হৌদোক্লি । মসি য়ুনিবর্স অপুন্বগী মতেং ওইনবা থবক অমনি হায়না ঐহাক্না খঞ্জৈ ।\nঐখোয়না করম্বা মখলগী প্রকৃতিগা লোইনগনি । ২০২২, ভারতনা নিং তম্বা ফংখিবগী চহি ৭৫ মপুং ফারক্লনি । ধর্মস্থল অসিদগী অসুক য়াম্না চাওবা খোংজং অমা হৌরি । অমসুং অমুক হন্না ধর্মস্থলদগী খোংজং চংশিল্লবা, দাক্তর হেগরেজীগী থৌজাল ফংলগদি শোয়দনা মায় পাক্কনি হায়বা ঐহাক্কীদি থজবা থম্লি ।\nঙসি ঐখোয়না ঐখোয়গী পুক্নিং লৌশিং, পাঙ্গল, করাম চাওবনা মরম ওইদুনা মালেম ইমাবু লেপ্পা লৈতনা চিংথোক্লি । ঐখোয়না কৈদৌনুংদা ইমা অসি হন্না য়েংখিদ্রি মদুদি ইমা অসি অনা অয়েক য়াওব্রা হায়না । হান্নদি লৌরোক অমতমক লোকলম্মী, অনিরক লোকপা হৌরে অহুমলক লোকপা হৌরে, তাঙ্কক নাইনা লোকপা হৌরে । পোত্থোক য়াম্না থোক্নবা হিদাক লাংথক হাপতুনা লাক্লি, কেমিকেলশিং হাপতুনা লাক্লি, হার হাপতুনা লাক্লি । মহাক্না ওইনিংবা ওইজসনু, ঐহাক্কীদি য়াম্না থুনা কান্নবা ফংলগা লোইরে, ৱাখল্লোন অসিদা ঐখোয় চৎথরি । করিগুম্বা মতৌ অশুম্না চৎথরগদি কদা ফাওবা চৎলগা লেপকদবনো খংদ্রে ।\nধর্মস্থলদগী দাক্তর হেগরেজীগী লমজিং মখাদা ঙসি ঐখোয়না ৱারেপ অমা লৌবা ঙমলগদ্রা? ঐখোয়গী মফম পুম্বদা লৌমী পুম্নমক্না ৱারেপ অসি লৌবা ঙমলগদ্রা? মদুদি ২০২২, ভারতনা নিং তম্বা ফংখিবগী চহি ৭৫ মপুং ফারকপদা, ঐখোয়না শিজিন্নরিবা য়ুরিয়াগী চাং অদু চাদা ৫০দা হন্থহল্লগনি । ঙসি পাংথোক্লিবা অসি তঙখাইদা হন্থহল্লগনি । ময়াম্না য়েংবিয়ু মালেম ইমাবু ঙাক্তুনা থম্নবা কয়া য়াম্না চাওবা থৌদাং ওইগনি । লৌমীশিংগী পৈসাশু লেমলগনি, মখোয়গী চাদিং হন্থরগনি, পোৎথোক্তশু তাথবা লৈরোই । অমসুং মদুগী মথক্তা মহাক্কী লৌবুক লমহাংদা, মালেম ইমানা থৌজানবিরনি, মদুনা শেন্দোং লৈহন্নবা মরমশু ওইরগনি ।\nমতৌ অদুম্না ইশিংশু, ঐখোয়না খংলে মদুদি কর্নতকা মনুংদা ইকংনা মরম ওইদুনা করম্বা ফিভম ওইবগে হায়বা অদু । ইশিং য়াওদনা কয়া য়াম্না অৱাবা মায়োক্নবগে হায়বা অদু । অমসুং ঐহাক্নদি উবা ফংলে মদুদি ঐখোয়গী য়েদুরপ্পাজী, সুপারীগী দাম কায়বা মতমদা লাক্তুনা ঐহাক্কী ঙকশম পায়রম্মী গুজরাতকী মুখ্যমন্ত্রী ওইবা মতমদশু । মহাক্না হায়রম্মী মোদীজী অদোম্না লৈবিরো অদুবু ঐখোয়গী মেগলোর মফমবু কল্লো, চেন্দুনা লাকলম্মী ।\nইশিং, ঐখোয়গী লৌমীনা মাইক্রো ইরিগেসনগী মায়কৈদা ২০২২ ফাওবদা, তপক সিনচাই, পর দ্রোপ- মোর ক্রোপ ৱারেপ অসি লৌদুনা মাংলোমদা চংশিনবা ঙমলগদ্রা? ইশিং ইরিক ইরিক, মোতী অমগুম্না মতৌ করম্না মদু শিজিন্নগনি, মোতীগী মমল অদু ইরিক অমমমগী মমল খংনা ঐখোয়না করম্না থবক তৌগনি, করিগুম্বা পোৎশকশিং অসি লোয়নদুনা ঐখোয়না চৎলগদি অচৌবা অহোংবা অমা পুরকপা ঙমগনি হায়বা ঐহাক্না থাজবা থম্লি ।\nঅমসুং কর্নতকা সরকারদশু ঐহাক্না খংহনজরি । ভারতকী রাজ্য ১৫না ভারত সরকারগা লোয়ননা জিইএমগী এমওয়ু তৌনরে । কর্নতকা সরকারশু থিন্থরগনু, মাংলোমদা চংশিনবিরো । মসিনা কর্নতকা মনুংদা মীচম প্রজানা পুথোক্লিবা পোৎথোক অদু চাওনা লৈবিনবা লৈরগনি । মদুগী কান্নবা অদু মফম অসি লাইরবদগী লাইরবা মীওইশু মখোয়না পুথোক্লিবা পোৎথোক অদুগী শোয়দবা কৈথোল অমা ফংলগনি অমসুং মহাক্না গরেন্তি শেনফমশু ফংলগনি । কর্নতকা সরকারনা মসিগী বার্তন অসি লৌবিবা অদু ঐহাক্না পাম্লি অমসুং কর্নতকাগী মীচম প্রজাদা ফংলিবা কান্নবা ফংলিবা পোৎ অদুগী কান্নবশু মখোয়না ফংগনি ।\nঐখোয়না আধারবু, ঙসিদি অদোম্না উবিরম্মগনি- রুপে কার্দপু আধারগা শম্নহল্লে, মোবাইল ফোনগা শম্নহল্লে, বেঙ্ককী সেবাশিং ফংহল্লে । ঐখোয়গী লৈবাক্তা লাইরবশিংশু কান্নবা ফংহন্নবা, মশিং য়াম্লবা প্রোজেক্তশিং পায়খৎলে । অদুবু খংলুবা ঙমদে মদুদি মখোয়গীদমক পায়খৎলিবা প্রোজেক্তশিং অসি মখোয়দা ফংলিব্রা নত্রগা অতোপ্পা মফম অমদা চৎখিব্রা হায়বা অদু খংবা ঙমদে । মরক্তা মফম খরদা চিৎথ নান্থখিবা য়াওবা জাৎলা?\nঐখোয়গী লৈবাক্কী প্রধানমন্ত্রীনশু হায়বিখ্রে মদুদি দিল্লিদগী লুপা অমা থাদোকখিবা মতমদা খুঙ্গং য়ৌবদা পৈশা ১৫ খক্তা ঙায়খি । শেন অসিবু তক্লিবশি কনানো? মসি কনাগী খুৎনো মদুনা লুপা অমবু পৈশা ১৫ ওইহল্লিবা? ঐখোয়না ৱারেপ লৌরে মদুদি দিল্লিদগী লুপা অমা থাদোকখ্রবদি লাইরবশিংগী খুৎতা পৈশা ১০০দা ১০০ ফংগদবনি, ৯৯ নত্তে । অমসুং মদুগী হক লৈরিবা অদুগুম্বা লাইরবা অদুদা ফংগদবনি । ঐখোয়না দাইরেক্ত বেনিফিত ত্রান্সফরগী খুদোংচাবা ফংহল্লে, রেজিস্ত্রেসন তৌরে অমসুং ঐহাক্না অসিগুম্বা শেংলবা মফম অসিদা ফমলি, দাক্তর বীরেন্দ্রজীগী নাকলদা ফমলি, শেংলবা মফম অসিগী মগুন ঐহাক খংজৈ, পুকচেল শেংবা অদু ঐহাক খংজৈ, অমসুং অসিগুম্লবা শেংলবা মফম অসিদগী ঐহাক্না হায়জরি; ঐখোয়না হোৎনখিবা অসিনা মরম ওইদুনা হৌজিক ফাওবদা, হৌজিক্তি রাজ্য পুম্নমক্না ঐখোয়গা শম্নদ্রি, রাজ্য খরনা ইমিতেতিব লৌরে, ভারত সরকারনা মশিং য়াম্লবা ইনিসিয়েতিবশিং লৌরে; হৌজিক ফাওবদা লুপা কোতি লিশিং য়াঙ্খৈতরেৎ- লুপা কোতি লিশিং ৫৭; কনাগুম্বা আইন্না য়াদবা মীশিংগী নাক্তা চৎখিগদবা অদু, হুরানখিগদবা অদু; মদু পুম্নমক থিংজিল্লে অমসুং অচুম্বা মীওইশিংগী খুৎতা অচুম্বা পৈশা অদু য়ৌহল্লে ।\nহৌজিক ইফমদা হায়বিয়ু কনাগুম্বা অমগী ফুরিৎখাওদা চহি খুদিংগী কোতি লিশিং ৫০-৬০ চংলম্বা অদু মখোয়গী ফুরিৎখাওদা চংবা তোকখ্রে- মখোয়না মোদীবু পামখিগদ্রা? মোদীবু শম ফোয়গদ্রা নত্রগা ফোয়রোইদ্রা?\nমরূপশিংনা ইন্থোকলি, অদুবু ঐহাক্না অসিগুম্বা শেংলবা মফম অসিদা লেপতুনা হায়রি ঐহাক লৈগেরা লৈরোইগেরা, লৈবাক অসিবু লৈখা তানা মাংহল্লোয় । ঐহাক্না ইশা ইথন্তগী হিংবা তমলক্তে, ঐহাক অঙাং ওইরিঙৈদগী অতোপ্পশিংগীদমক হিংদুনা লাক্লি ।\nমরম অসিনা ইচিল ইনাও ইচল ইচেশিং, ঐহাক্কীদমক্তদি লাইবক ফবনি- ঐহাক্কী পুক্নিংদা ৱাখল্লোন অমা লাক্লি- মদুশু ঐহাক্না দাক্তর বীরেন্দ্রজীগী মাংদা থম্বা পাম্লি । ঐহাক্না মহাক্কী বিগ্যানগী ওইবা পোৎলমশিংগী মরমদা য়াম্না মমুৎ তানা খংলুদে, লে মেন অমা ওইনা হায়জরি । অমসুং ঐহাক্না থাজবা থম্লি অদোম্না তৌদুনা উৎকনি । ঐখোয়গী সমুদ্র মপাল অসি- মেংগলোরগী মাংদা লৈরিবা সমুদ্র মপাল অসিদা ঐখোয়গী ঙামী ইচিল ইনাও ইচে ইচলশিংনা থবক তৌরিবা অসি- চহি অমদা থা খরা খক্তমক মখোয়দা থবক ফংলি, তুংদা নোং লাক্তুনা থবক লেপ্লি । অতোপ্পা থবক অমশু ঐখোয়না সমুদ্র মপাল অসিদা তৌবা য়াই, য়াম্না নিংথিজনা তৌবা য়াই, মদুদি সি ৱীদকী লৌউ পথাপনি । উগী করাপা অমা শেম্বা মথৌ তাই- মদুদা ৱীদ খরা হাপতুনা সমুদ্র মপালদা ইশিংদা থাদোক্তুনা থমগদবনি । মদুনা তাওদুনা লৈগনি অমসুং নুমীৎ ৪৫ শুবদা পোৎথোক অদু লোকপা য়ারে । য়েংবদা য়াম্না ফজৈ অমসুং ইশিং মরাং কায়না য়াওই ।\nঙসি ফার্মাক্যুতিকেল ৱার্ল্দগীদমক য়াম্না মপাঙ্গল লৈবা পাম্বী ওইনা লৌনৈ । অদুবু ঐহাক্না অতোপ্পা থবক অমগীশু পনজরমগে । ঐখোয়গী অসিৱাইগী সমুদ্র তোর্বানদা ৱুমেন সেল্ফ হেল্ফ গ্রুপকী খুথাংদা মখল অসিগী সি ৱীদকী লৌউ পথাপ অসি হৌদোকলশি । নিমীৎ ৪৫দা লৌরোক লাকপা হৌরগনি, থা ১২ লৌরোক ফংদুনা লৈগনি অমসুং পাম্বী অদু লৌমীশিংনা লৌ খোয়বা মতমদা মদুগা লোননা লৈবাক্তা তোৎশিনবিয়ু । মদুগী মনুংদা ইশিং মরাং কায়না য়াওই অমসুং মদুদা ন্যুত্রিসন ভেলু য়াম্না য়াওই । ধর্মস্থল অসিগী মনাক অনকপদা অমুক্তং চাংয়েং তৌদুনা য়েংবিয়ু । ঐহাক্না থাজবা থম্লি মদুদি মফম অসিগী লৈপাক লৈহাওবু ফগৎহনবদা মসিগী সী ৱীদকী পাম্বী অসি য়াম্না কান্নবা ওইগনি, লেম্না থৌরাং কয়া তৌরগনি । মদুনা ঐখোয়গী ঙামী ইচিল ইনাওশিংদশু শেন্থোক লৈহল্লগনি অমসুং মদুদা য়াওরিবা ইশিংগী শরুক অদুনা লৈপাক্তশু ইনিল লৈহল্লগনি । ধর্মস্থল অসিদগী হৌবা অদু ঐহাক্না পামজৈ । করিগুম্বা মফম অসিদা পাংথোক্লগদি অদোমগী সাইন্তিসশিং লৈরে, অদোমগী ইদুকেসনগী মীওইশিং লৈরে, মদুগী থিজিনবা অদুগী রিপোর্ত অদু ইফমদা য়ৌহনবিরকউ । সরকারদা ঐহাক্না থবক অসি কদৌনুংদা হায়খিদ্রি, মফম অসিদা ঐহাক্না অহানবা ওইনা হায়রি । অদোম্না পুক্নিং মকা লাম্না তৌবা য়াগনি ।\nঐহাক অমুক হন্না মফম অসিদা লাকচরে, দাক্তর বীরেন্দ্রজীগী থৌজাল ঐহাক্না ফংজরে । মঞ্জুনাথেশ্বরগী থৌজাল ফংজরে, অনৌবা থৌনা অমা ফংজরে । করিগুম্বা মফম অসিগী চমজরবা ইবা পাবা হৈরবা ইমাশিং- ইচল ইচেশিং, ইচল ইচে লাখ ১২, করিগুম্বা কেসলেসকীদমক মাংলোমদা লাক্লগদি মসিগী জিলা পুম্বদা নিংশিংজরি, ঐখোয়না অসিগুম্লবা ইচল ইচেশিং অসিদগী তাথনা লৈরগুমশি, অদুগুম্লবা সেল্ফ হেল্ফ গ্রুপশিং অদুদগী । ঐখোয়শু ভীমএপ্লিকেসন শিজিন্নবা তম্লশি । ঐখোয়শু কেসলেস ত্রাঞ্জেক্সন তম্লশি । অদোম্না য়েংবিয়ু লৈবাক অসিদা পুকচেল শেংবগী য়ুগ অদু হৌরবনি । পুকচেল শেংবদা ঐখোয়না পুক্নিং থৌগৎলিবা মখৈ, পুকচেল শেংদবা অদু মশিং হন্থরকপা মশানা তাবনি । পুকচেল শেংদবশিংদা পুক্নিং থৌগৎপা মতম অমা লৈরম্মী, হৌজিক্তি পুকচেল শেংবদা পুক্নিং থৌগৎপা মতম অদু লাক্লে । অমসুং মসিগী থৌনা অসিনা করিগুম্বা মৈরা চুখৎলগদি অমম্বা অদু চৎখিবা মশানা তাবনি । করিগুম্বা ঐখোয়না পুকচেল শেংবদা থৌনা পিরগদি পোকচেল শেংদবা অদু চৎথোকখিবা মশানা তাবনি । মদুগী ৱারেপ অদুগা লোয়ননা মাংলোমদা চংশিল্লশি । ময়াম পুম্নমকপু ঐহাক্না নুঙাইবা ফোংদোকচরি । দাক্তর বীরেন্দ্র হেগরেজীবু ঐহাক্না নুঙাইবা ফোংদোকচরি অমসুং মফমদা ইকোক নোনজরি । চহি ৫০গী সুদীর্ধকাল অমসুং লাক্কদৌরিবা চহি ৫০ ফাওবা অমগশু লৈবাক অসিবু, মফম অসিবু মতৌ অদুম্না সেবা তৌবা ওইরসনু ।\nহন্না হন্না থাগৎচরি ।\nপ্রধান মন্ত্রীনা শ্রী ইব্রাহিম মোহমদ সোলিহগা ৱারী শানখ্রে, মাল্দিব্সতা পাংথোকখিবা রাস্ত্রপতিগী মীখলদা মহাক্না মাই পাক্লকপদা মফমদা নুংঙাইবা ফোংদোকখ্রে 24 Sep, 2018\nপ্রধান মন্ত্রীনা পাক্যোং এয়রপোর্ত হাংদোক্লে, সিক্কিমগী নোংথক্কী লম্বী লৈরে 24 Sep, 2018\nপ্রধান মন্ত্রীনা রাঞ্চীদা আয়ুশ্মান ভারত-পি এম জে এ ৱাই হৌদোক্লে 23 Sep, 2018\nছত্তিসগরদা প্রধান মন্ত্রীঃ জাঞ্জঙ্গির-চম্পাদা পাংথোকপা কিসান সম্মেলন্দা ৱা ঙাংখ্রে, মরু ওইবা চাউখৎ-থৌরাংগী প্রোজেক্ত কয়ামরুমগী উরেপ-উয়ুং তমখ্রে 22 Sep, 2018\nউরিশাদা প্রধান মন্ত্রী : তেলচর ফর্তিলাইজর প্লান্ত নৌনা থবক হৌখ্রে, ঝারসুগুরা এয়রপোর্ত হাংদোকখ্রে 22 Sep, 2018


বরাক তম্পাক্কী খোমজিনবা পাউ ৫-১১-২০১৯\nHomeলখিপুরওনলাইনবরাক তম্পাক্কী খোমজিনবা পাউ ৫-১১-২০১৯\nLakhipuronline - November 05, 2019\nনভেম্বরগী ১১ দা সিঙ্গেরবন্দ হায়স্কুলগী দাইমোন্দ জুবিলি থৌরম হৌদোক্লগনি।\nসিঙ্গেরবন্দ হায়স্কুল (ফাইল ফোতো)\n⧭⧪➤ সিঙ্গেরবন্দ হায়স্কুলগী দাইমোন্দ জুবিলি থৌরমগা মরী লৈননা চৎলিবা নভেম্বর অমসুং দিসেম্বরদা তোঙান তোঙানবা থৌরম কয়ামরুম পাঙথোক্কদৌরি। লাক্লিবা নভেম্বরগী তাং ১১ নিংথৌকাবা অয়ুক্কী পুং ৮ তাবদা স্কুলগী অজা মকোক কে. চম্পালাল সিংহনা ফিরাল চীংখৎতুনা থৌরম হৌদোক্কনি। নুমিৎসিগী হৌদোকপগী থৌরমদা কাছারগী দেপুতি কমিসনার লয়া মাদ্দুরী না অথোইবা মীথুংলেন অমসুং ইন্সপেক্টর অফ্ স্কুলস্ এস.ৱাই.এ. রহমান না ইকায় খুম্নবা মীথুং ওইনা শরুক য়ারগনি। ওর্গেনাইজিং কমিতিগী চেয়ারমেন প্রোঃ জি. নরহরি শর্মা না প্রেসাইদ তৌগনি। নুংথিলগী পুং ২ তাবদা জাতীগী শিক্ষা নিতিগী মতাংদা পাঙথোক্কদবা নৈন থৌরম অমদা পোৎথারবা অজা মকোক কে. বিরেন্দ্র সিংহ অমসুং পি. রাজেন্দ্র সিংহ ৱা ঙাংগনি।(www.lakhipuronline.in)\nলখিপুর সিনিয়র সিতিজেনস্ ফোরামগী মীফম পাঙথোকখ্রে।\n⧭⧪➤ লখিপুর সিনিয়র সিতিজেনস্ ফোরামগী মীফম অমা হৌখিবা নভেম্বরগী তাং ২ থাংজা নুমিত্তা রায় বাহাদুর বিপিন চন্দ্র বালিকা বিদ্যালয়দা পাঙথোকখ্রে। মীফমদা লখিপুর টাউনদা মহাত্মা গান্ধীগী মীতম খীনবা অমসুং গান্ধীজিগী মীংদা মীতিং হোল অমা শানবগী মতাংদা খন্নখি। লূপকী ৱার্কিং প্রেসিদেন্ট এ. বারী খান না ময়ায় তাংবল লৌদুনা পাঙথোকখিবা থৌরমদা লখিপুর প্রাইমারী হেল্ঠ সেন্টর অসি ফমুং ১০০ লৈবা হোসপিতালদা ওন্থোকপা, সিঙ্গেরবন্দদা বরাক তুরেলগী তোর্বান নীঙখায়বা থীংবা অমসুং লখিপুর সহর ঈশিং পীবগী অনৌবা থৌরাং অথুবা মতমদা হৌগৎনবা দাবী তৌখি। থৌরমদা কে.ঐইচ. গৌরহরী সিংহ, এম. গৌরমনি সিংহ, ঝর্ণা রায় চৌধুরী, আই. কান্ত সিংহ নচিংবা মীওই কয়ানা ৱা ঙাংখি।(www.lakhipuronline.in)\nয়ুমশাকৈশাদগী হৌদুনা লম তকথোকপগী খোঙজং হৌরগনি।\n⧭⧪➤ লখিপুর, পোইলাপুল অমসুং ফুলেরতলগী মফম খরদা লম খোপচিন্নরকপদগী চৎথোক চৎশিনদা খুদোং চাদবা মায়োক্নরকপা অসি থীংনবগী পান্দমদা লাক্লিবা নভেম্বরগী তাং ৬ য়ুমশাকৈশা নুমিত্তগী হৌদুনা লম তকথোকপগী খোঙজং হৌগদৌরি। হায়রিবা খোঙজং অসিবু শান্তি লৈনা পাঙথোকপা ঙম্নবগী দমক নিকুঞ্জ কুমার দাস পু মেজিস্ট্রেট ওইনা হাপখ্রে। ।(www.lakhipuronline.in)\nমিদ-দে-মিল গী চানবা পোৎলম এনজিওনা য়েল্লকপদা য়ানিংদবা ফোঙদোক্নখ্রে।\n⧭⧪➤ হৌখিবা নিংথৌকাবা নুমিৎ নভেম্বরগী তাং ৪ দা আকৃতি হায়বা এনজিও অমনা মিদ-দে-মিল গী অঙাংশিংদা চাননবা পোৎলম পীজবগা মরী লৈননা শিলচর সহরগী মফম খরদা য়ানিংদবা ফোঙদোক্নখ্রে। ছাত্র মশীং য়াম্বা মহৈশঙ খরদি চানবা ফংদনা য়ুমদা হনখিবা য়াওনখি। খরদনা য়েল্লমখিবা চানবা পোৎকী চাং লিকমনবদগী চাবা ফংদবা অঙাং য়াওনখি অদুগা মহৈশঙ খরদনা পোৎলমশিং অদু অঙাং চাবদা মতীক চাদে হায়বগী ৱাকৎ ফোংদোক্নখি হায়রি। মপুং ওইনা শিলচরদা এনজিও না মিদ-দে-মিল পীজবা য়ানিংদবা ফোঙদোকখি।\nঅসোমদা শ্রীকোণা দা মিদ-দে-মিল পুদুনা লাকখিবা ভেন অমা চাকথোংবীশিংনা থৎতুনা য়ানিংদবগী খোল্লাও লাউখি।(www.lakhipuronline.in)\nখোমজিনবা পাউ বরাক তম্পাক লখিপুরওনলাইন


আয়ুশ মিনিস্ত্রী অমসুং এ.আই.আই.এম.এস.না ইন্তেগ্রেতিব মিদিসিনগী দিপার্তমেন্ত অমা লিংখৎনবগীদমক পুন্না থবক তৌনবা ৱারেপ লৌখ্রে\nPosted On: 09 DEC 2020 2:27PM by PIB Imphal\nআয়ুশ মিনিস্ত্রী অমসুং এ.আই.আই.এম.এস.না ইন্তেগ্রেতিব মিদিসিনগী দিপার্তমেন্ত অমা এ.আই.আই.এম.এস.তা লিংখৎনবা পুন্না থবক শুবা হৌনবা ৱারেপ লৌখ্রে। হায়রিবা অসি নই দিল্লীগী, এ.আই.আই.এম.এস.তা আয়ুশকী সেক্ত্রেতরী, বাইদ্যা রাজেশ কোতেচা অমসুং সেন্তর ফোর ইন্তেগ্রেতিব মিদিসিন অমসুং রিসর্স (সি.আই.এম.আর.)গী এ.আই.আই.এম.এস.কী দাইরেক্তর, দাঃ রান্দীপ গুলেরিয়া লোয়ননা পুন্না উন্নবা অমসুং হন্না য়েংশিনবা অমদা ৱারেপ অসি লৌখিবনি। সি.আই.এম.আর.না আয়ুশ মিনিস্ত্রীগী সেন্তর ওফ এক্সেল্লেন্সকী মখাদা মশক থোক্লবা মতেং ফংলি।\nদাঃ গৌতম শর্ম্মা, সি.আই.এম.আর.গী মকোক অমসুং আয়ুশ মিনিস্ত্রীগী মকোক থোংবা ওফিসরশিংনা হায়রিবা উন্নবা অসিদা শরুক য়াখি। য়োগা অমসুং আয়ুর্বেদাগী লমদা সি.আই.এম.আর.না পায়খৎপা য়াম্না খুমাং চাওশিনবা রিসর্সশিং অসি হন্না য়েংশিনখি অমসুং রিসর্সশিং অসিনা পুথোরকপশিং অসি য়াম্না পুক্নিং হুখি। আয়ুশ মিনিস্ত্রী অমসুং এ.আই.আই.এম.এস.না সি.আই.এম.আর.তা খুশম্নদুনা তৌরিবা রিসর্সশিং অসিগী মতম শাংদোক্নবা ৱারেপ লৌখি অমসুং খুৎশম্নদুনা পায়খৎলিবা থবকশিং অসি চাওথোকহনখি।\nসি.আই.এম.আর. অসিগী রিসর্সকী থবকশিং, অতোপ্পা থৌওং অমসুং সি.আই.এম.আর.গী থবকশিং অসি লোইশিল্লকপা অসি য়েংলগা কৎথোক্লবা ও.পি.দি. অমসুং আই.পি.দি.গী ফমুং থম্বা অসিনা সি.আই.এম.আর. অসিগী চাওখৎপগী মথং খোঙথাংনি। আয়ুশ সেক্ত্রেতরী অমসুং এ.আই.আই.এম.এস. দাইরেক্তর অনিনা য়ানবা অমা পুরকখি মদুদি সি.আই.এম.আর.দা লৈবা এ.আই.আই.এম.এস.কী অনাবশিং অসিদা থৱাই য়াওবা হেনগৎপা অমসুং রিসর্স তৌরিবশিং অসি হেন্না চাওখৎহনবনা তুংদা কান্নবা কয়া অমা পুরক্কনি। হায়রিবা অসি এ.আই.আই.এম.এস.তা দিপার্তমেন্ত অমা তুং কোইনা লৈহৌনবা কৎথোক্লবা ফেকল্তি অমসুং স্তাফ অমা চংই।\nআয়ুশ সেক্ত্রেতরীনা আয়ুশ মিনিস্ত্রীদা থাজবা পীরি মদুদি কৎথোক্লবা দিপার্তমেন্ত অসি চাওখৎত্রিফাওবা সি.আই.এম.আর.দা লেপ্পা লৈতনা মতেং পীগনি। সি.আই.এম.আর.গী মশক নাইরবা রিসর্সকী ফল অমসুং কোবিদ-১৯গী রিসর্সকী অনৌবা খোঙথাংগী থৌনা হাপ্পা থবকশিং অসিনা মীয়ামগী ওইবা হকশেলদা কান্নবা কয়া পীবা ঙমগনি।\nমসিনা লেপথোক্লি মদুদি সি.আই.এম.আর., এ.আই.আই.এম.এস.না কোবিদ মতুং লায়েংবগী থিজিনবদা আয়ুর্বেদা অমসুং য়োগা অসিগা লোয়ননা ইন্তেগ্রেতেৎ প্রোতোকোল অমা শেমদৎপা য়াই। আয়ুশ মিনিস্ত্রীনশু হায়রিবা অসিগা মান্ননা এক্সত্রা মুরেল রিসর্স স্কীমগী মখাদা খুৎশম্নবা য়াই।\nঝাজর, হারিয়ানাদা লৈবা নেস্নেল কেন্সর ইন্সতিত্যুৎকী ইন্তেগ্রেতেৎ আয়ুশ কেন্সর কেয়র ফেসিলিতি লিংখৎপগী থৌওংশিং অসিশু য়েংশিনখি। হায়রিবা অসি অমুক হন্না য়েংশিন্নবা অমসুং সেন্তর অসিবু য়াম্না থুনা লিংখৎনবা অমসুং মথৌ হৌনবা থবকশিং য়াংশিল্লগনি।\nমকোক থোংবা তীম অমা সি.আই.এম.আর. চৎখি অমসুং সি.আই.এম.আর.দা কোবিদ ১৯গী রিসর্সকী থবকশিংদা শরুক য়াখি। আয়ুশ সেক্ত্রেতরী অমসুং এ.আই.আই.এম.এস. দাইরেক্তরনা সি.আই.এম.আর.গী স্তাফশিংগা চৎমিন্নদুনা য়াম্না ফবা মখলগী ত্রীৎমেন্ত অমসুং রিসর্স পুথোক্লি।\n(Release ID: 1679390) Visitor Counter : 4\n(Release ID: 1679390)


কোরোনাগী মায়োক্তা অনিশুবা অচৌবা লান্থেংনবগীদমক ‘তিকা উৎসব’ হৌখ্রে: পি.এম.\n‘মাইক্রো কন্তেমেন্ত জোন’ শেম্বদা সমাজ অমসুং মীয়াম্না লুচিংগদবনি: পি.এম.\nঐখোয়না ভেক্সিন অসি অমাং-অতা শুকথোক-থোক্তনবা মাইকৈরোমদা চংশিনগদবনি: পি.এম.\n‘তিকা উৎসব’কীদমক মীওই অমগী ওইনা, সমাজগী ওইনা অমসুং এদমিনিস্ত্রেসনগী থাক্তা পান্দম শেম্বিয়ু অমসুং মসিবু মায় পাক্নবা হোৎনবিয়ু: পি.এম.\nPosted On: 11 APR 2021 10:44AM by PIB Imphal\nপ্রধান মন্ত্রী শ্রী নরেন্দ্র মোদীনা কোরোনাগী অনিশুবা অচৌবা লান্থেংনবগীদমক ‘তিকা উৎসব’, ভেক্সিনেসন ফেস্তিবেল লাওথোকখ্রে অমসুং সমাজগী ওইবা লু-নানবা লোয়ননা ইশাগী ওইনা লু-নানবা অসিদা অখন্নবা মিয়েং থমদুনা মরুওইবা পীখ্রে। উৎসব অসি ঙসি মহাত্মা জ্যোতিবা ফুলেগী মপোক কুমওন্দা হৌদোকখি অমসুং হায়রিবা অসি বাবাসাহেব অম্বেদকরগী মপোক কুমওন লাক্লিবা এপ্রিলগী ১৪ ফাওবা চৎথগনি।\nথৌরম অসিগী পাওজেল অমদা, প্রধান মন্ত্রীনা দ্রাইব অসিগী তৌগদবা মরি হায়রি। অহানবদা, মীপুম খুদিং-ভেক্সিন কাপ্পা, মসিনা হায়বদি কনাগুম্বা অমনা মথন্তা চৎতুনা খুদম ওইনা লাইরিক হৈতবা অমসুং অহল ওইরবা মীওইশিং মতেং পীবিগদবনি।\nঅনিশুবদা, মীপুম খুদিং-ত্রীত তৌবা। মসিদা য়াওরিবা অসি কনাগুম্বা অমনা মথন্তা চৎতুনা মসিগী মরমদা খঙদবশিং কোরোনা ত্রীতমেন্ত পীবা।\nঅহুমশুবদা, মীপুম খুদিং-অমা কনবা, হায়বদি ঐহাক ইশানা মাস্ক উপকনি অমসুং ইশাবু অমসুং অতোপ্পবু ঙাকথোকচগনি।\nঅরোইবদা, সমাজ অমসুং মীয়াম্না ‘মাইক্রো কন্তেমেন্ত জোন’ শেম্বদা লুচিংগদবনি। কনাগুম্বা অমা পোজিতিব ওইবদা ইমুংগী মীওই অমসুং কাংলুপকী ওইবা মীওইশিংনা ‘মাইক্রো কন্তেমেন্ত জোন’ শেমগদবনি। ‘মাইক্রো কন্তেমেন্ত জোন’ শেম্বা অসিনা ইন্দিয়াগুম্বা মী য়াম্না কুংনা তাবা মফমশিং অসিদা কোরোনা অসি লান্থেংনবা য়াম্না মরু ওইবা মচাক অমনি।\nপ্রধান মন্ত্রীনা তেস্তিং অমসুং মীয়ামদা খঙহনবা অসিগী তঙাইফদবা অসি য়াম্না মরু ওইনা হায়রি। মহাক্না হায়রি মদুদি কাপ্পা য়ারবা মীওই খুদিংমক ভেক্সিন অসি কাপকদবনি। হায়রিবা অসি সমাজ অমসুং এদমিনিস্ত্রেসন অনিমক চপ মান্ননা হোৎনগদবনি হায়না মহাক্না হায়খি।\nভেক্সিন অসিগী অমাং-অতা শুকথোক-থোক্তনবা প্রধান মন্ত্রীনা তকশিনখি। প্রধান মন্ত্রীনা হায় মদুদি য়ারিবমখৈ ভেক্সিনেসন শিজিন্নবা অসিনা ঐখোয়গী চাং হেনগৎকনি। প্রধান মন্ত্রীনা হায় মদুদি ঐখোয়গী মায় পাকপা অসি ‘মাইক্রো কন্তেমেন্ত জোন’ অসি মীয়ামদা খঙহনবা, মরম লৈতনা মপাল থোক্তবা, অয়াবশিং ভেক্সিনেসন কাপ্পা অমসুং ঐখোয়না কোবিদকী মওং অসি খঙনা মাস্ক উপ্পা অমসুং অতৈ প্রোতোকোল ঙাকপা অসিনি।\nপ্রধান মন্ত্রীনা ‘তিকা উৎসব’কীদমক মীওই অমগী ওইনা, সমাজগী ওইনা অমসুং এদমিনিস্ত্রেসনগী থাক্তা পান্দম থম্নবা অমসুং মখোয়বু মতম চানা ফংনবা হায়রি। মীয়াম্না শরুক য়াবা অসি মহাক্কী আসানি হায়না ফোংদোকখি। মীয়ামদা খঙহনবা অমসুং ইশানা খঙনা থৌদাং লৌবা অসিনা কোরোনা অসি অমুক হন্না লাকশিনবা ঙমগনি।\nদাৱাই ভী, কাদাই ভী – হায়রিবা অসি নিংশিংদুনা মহাক্না লোইশিনখি।\n(Release ID: 1711015) Visitor Counter : 121\nRead this release in: Odia , English , Hindi , Marathi , Gujarati , Tamil , Kannada , Urdu , Bengali , Assamese , Punjabi , Telugu , Malayalam\n(Release ID: 1711015)


সরকারনা ভারতকী সোবরেনতী অমসুং অপুনবদা, লৈবাক ঙাক শেনবদা, লৈবাক অমসুং পব্লিক ওর্দরদা অকায়বা ওইহনবা য়াবা মোবাইল এপ ৫৯ থিংজিনখ্রে\nPosted On: 29 JUN 2020 8:47PM by PIB Imphal\nইনফোর্মেসন তেক্নোলোজী মন্ত্রালয়না ইনফোর্মেসন তেক্নোলোজী রুলস ২০০৯গী চান্নবা মফম (মীয়াম্না ইনফোর্মেসন শিজিন্নবদা অথিংবা থম্নবা প্রোসিজর অমসুং সেফগার্দশিং) অমসুং হৌজিক ওইরক্লিবা অশোকপা পীবা য়াবগী ফিভম অসি য়েংলদুনা ইনফোর্মেসন তেক্নোলোজী এক্তকী সেক্সন ৬৯ এ. দা পীরিবা শক্তি শিজিন্নদুনা এপ ৫৯ (এপেন্দিক্সতা য়েংউ) থীংজিন্নবা ৱারেপ লৌখ্রে। মসিদগী ফংলিবা ই-পাউশিং অসিনা ভারতকী সোবরেনতী অমসুং অপুনবদা, লৈবাক ঙাক শেনবদা, লৈবাক অমসুং পব্লিক ওর্দরদা অকায়বা ওইহনবা য়াবগী থবকশিং য়াওই।\nহৌখিবা চহী খরদা, ভারতনা তেক্নোলোজী চাউখৎপগী হীরমশিং অমসুং দিজিতেল স্পেস্তা মরু ওইবা মার্কেৎ অমা ওইরক্লি।\nমতম অসিমক্তদা দেতা সেক্যুরিতীগা মরী লৈনবা হীরমশিং উমসুং ভারত মচা কোতি ১৩০গী প্রাইবেসি ঙাক শেনবগী মতাংদা য়াম্না চাউনা খন্ননিংঙাই ওইবা ৱাফম অমা লাক্লি। হন্দক্তসু মসিগী খন্নদবা য়াদবা ৱাফমশিং অসিনা লৈবাক অসিগী সোব্রেন্তী অমসুং সেক্যুরিতীদশু অকায়বা পীবগী ফিভম কয়া অমসু লাক্লি। ইনফোর্মেসন তেক্নোলীজী মন্ত্রালয়দা এন্দ্রোইদ অমসুং আই.ও.এস. প্লেৎফোর্মশিংদা ফংবা মোবাইল এপ খরনা মীওইশিংগী দেতাশিংবু পথাপ লানবা মওংদা হুরান্দুনা ভারতকী ৱাংমদা লৈবা সর্বরশিংদা কাংলোনগী ৱাংমদা থাবগী ৱাকৎ কয়া অমা মফম কয়াদগী লাক্লি। মসিগী খোমজিল্লিবা দেতাশিং অসিনা ভারতকী নেশনেল সেক্যুরিতী অমসুং ঙাক শেনবদা খুদোংথিনিংঙাই ওইবা মচাক কয়া অমা পীরে। মসিনা ভারতকী অপুনববু কায়হন্দুনা অশোকপা কয়া অমা পীবা য়াবা অসিনা হীরম অসিগী মতাংদা খুদক্তা থবক কয়া পায়খত্তবা য়াদ্রে।\nMi ভিদিও কোল - জিওমী\n(Release ID: 1635235) Visitor Counter : 16\n(Release ID: 1635235)


প্রধান মন্ত্রীনা উত্তর প্রদেশকী কুশিনগরদা চাউখৎপগী খোঙথাং কয়া হৌদোকপদা থমখিবা ৱারোল\nPosted On: 20 OCT 2021 5:07PM by PIB Imphal\nভগ্বান বুধনা পরিনির্ভানা ফংখিবা মফম কুশিনগরদা রাউরা সভা শারে। ঐখোয়না ঙসি এয়রপোর্ত শঙ্গাখ্রে, মেদিকেল কোলেজকী উরেপ-উয়ুং তমখ্রে। নোংথক্তা চত্থোক-চৎশিন তৌবা অমসুং লাইয়েংবসু নুংঙাইরগনি। থৌওং অসিগা লোয়ননা রাউরা সভাগী মঙলান ফংলে অমসুং মসিগীদমক্তা মীয়াম্বু অমুক হন্না থাগৎচরি।\nউত্তর প্রদেশকী রাজ্যপাল, শ্রীমতি অনন্দিবেন পতেল, য়ু.পি.গী নুংশিরবা অমসুং মথৌদা থৱাই চঙবা মুখ্য মন্ত্রী, শ্রী য়োগি অদিত্যনাথজী, য়ু.পি.গী বি.জে.পি.গী প্রসিদেন্ত, শ্রী স্বতন্ত্র দেবজী, য়ু.পি. সরকারগী মন্ত্রী, শ্রী সুর্য়প্রতাপ সাহিজী, শ্রী সুরেশ কুমার খন্নাজী, শ্রী স্বামি প্রসাদ মৌর্য়জী, দাঃ নিলকন্থ তিৱারীজী, পার্লিয়ামেন্তকী ঐহাক্কী মরুপ, শ্রী বিজয় কুমার দুবেজী, দাঃ রমাপতি রাম ত্রিপাথীজী, অতোপ্পা মীয়ামগী মীহুৎশিং অমসুং তিনবীরিবা মশিং য়াম্লবা ইচিল-ইনাওশিং!!! দিৱালি অমসুং ছথ পুজা কুইরক্ত্রে। মসিদি নুংঙাইবগী মতম্নি। ঙসি অসি মহারিশী বাল্মিকিজীগী মপোক কুমওন্সু ওই। অসিগুম্বা য়াইফরবা নুমিৎসিদা কন্নেক্তিবিতী, হকশেল অমসুং থবক পীবগীদমক্তা করোর কয়া চঙগদবা অনৌবা প্রোজেক্ত কয়া ঐহাক্না কুশিনগরদা শিন্নবদা য়াম্না নুংঙাইবা ফাওই।\nমহাঋশী বাল্মিকীনা ঐখোয়দা রামায়নগী খুত্থাংদা প্রভু শ্রীরাম অমসুং ইমা জানকীগা থেংনহনবতা নত্তনা খুন্নাই অমগী অপুনবা পাঙ্গল অমসুং পুন্না হোৎনদুনা পন্থুংফম কয়া য়াম্না ফংমিন্নবা য়াবগে হায়বগী ৱাফম তাকপীরম্বনি। কুশিনগর অসি হায়রিবা ৱাখল্লোন অসিগীদমক্তা য়াম্না শেংলবা লমদম অমনি।\nঅনৌবা ইন্তর্নেস্নেল এয়রপোর্ত লৈবদগী লাইরবদগী হৌনা মিদ্দল ক্লাসকী মীওই, খুঙ্গংদগী শহর ফাওবা, অপুনবা লমদম অসিগী শক্তম হোংলগনি। মহারাজগঞ্জ অমসুং কুশিনগর ফাওনহনবা লম্বী পাকথোকহনবগা লোয়ননা ইন্তর্নেস্নেল এয়রপোর্ত্তা হেন্না নুংঙাইবা কন্নেক্তিবিতী ফংলগনি, লৌমীশিংনা রামকোলা অমসুং সিস্বা চিনী মিলদা চু য়ৌহনবদা খুদোংচাদবা থেংনররোই। কুশিনগরদা রাজকিয় মেদিকেল কোলেজ লৈবদগী অদোমগী হকচাং লাইয়েংবগী অনৌবা খুদোংচাবা কয়া লৈরগনি। বিহারগী ঙমখৈগী মফমশিংগী মীওইশিংনসু মসিগী কান্নবা ফংগনি। লমদমসিগী দাক্তর ওইনীংবা মীওই কয়াগী নীংজবা থুংলগনি, অদুগা ঐখোয়না অনৌবা এজুকেসন পোলিসী পুথোকখিবদা, নীংতম্বগী চহি ৭৫গী মতুংদা ইমারোলদা মহৈ তম্বা মীওইশিং, লাইরবা ইমুংগী অঙাংশিংসু দাক্তর, ইঞ্জিনিয়র ওইবা ঙমহনগনি হায়না ৱারেপ লৌখিবা অদোম্না খঙবীরম্লগনি। লোলনা মরম ওইরগা মখোয়গী চাউখৎপগী লম্বীদা অয়েৎপা অমতা লৈররোই। অসিগুম্বা ঐখোয়গী হোৎনজমন কয়াগী মহৈ ওইনা পুর্বাঞ্চলদা মেনিঞ্জাইতিস-এন্সেফেলাইতিসকুম্বা পুন্সি মাঙবা য়াবা লাইনা কয়াদগী মীওই লিশিং কয়াগী পুন্সি কনবা ঙমখ্রিবনি।\nগন্দক তুরেলগী মনাক্তা লৈবা খুঙ্গং কয়াবু ইচাউ থোকপদগী কন্নবা ফক্লাং চনখৎপা ওইরো, কুশিনগর রাজকিয় মহাবিদ্যালয় হৌদোকপবু ওইরো, শোইনাইরবা ইচিল ইনাওশিংগী মহাবিদ্যালয় ওইরো, লমদম অসিবু অৱাবদগী পুথোক্লক্তুনা খুদোংচাবা কয়াগী মাইকৈদা পুদুনা চৎকনি। হৌখিবা চহি ৬-৭তা খুঙ্গং, লাইরবা, দলিত, তাথী-তাওইবীরবা, শোত্থরবা, ত্রাইবেলগুম্বা খুদোংচাবা ফংদ্রবা কয়াদা খুদোংচাবা কয়া ফংহন্নবা লৈবাক্না স্কিম কয়া চলায়রি, মসিসু হীরম অসিগী মতাংদা য়াম্না মরু ওইবা ৱাফম্নি।\nতঙাই ফদবা খুদোংচাবশিং লোইনা ফংলবা মতমদা, অচৌবা মঙলান মঙবা অমসুং মদুবু মঙফাওনহনবগী ইথিলসু মথন্নতা লাক্কনি। ময়ুম লৈজদবা, ঝুগীদা লৈবশিংনা মশাগী পক্কাগী য়ুম ফংলকপা, ময়ুমদা অমাংশঙ লৈরকপা, মৈ, গ্যাস, তোতি ঈশিং লৈরকপা মতমদা লাইরবশিংনা মশাবু ইকায় খুম্নজবা হেনগৎলকই। খুদোংচাবশিং অসি ঙসিদি লাইরবশিংগী নাক্তা খঙজেল থুনা য়ৌরে, লাইরবশিংনসু হৌজিক পাল্লিবা সরকার অসিদি মখোগীদমক্তা খনবা সরকারনি হায়বা তপ্না-তপ্না খঙবা হৌরক্লে। ঙসিদি, কেন্দ্র অমসুং রাজ্য সরকার য়ু.পি.গী মফম খুদিংদা চাউখৎপা পুরক্নবা পুকচেল শেংনা হোৎনরি। দবল ইঞ্জিনগী সরকারনা শরুক অনিগী মপাঙ্গল শিজিন্নদুনা ফিভম কয়া ফগৎহল্লি। ইং ২০১৭কী মমাংদা লৈরম্বা সরকারনা, অদোমগী খুদোংচাদবশিং অমসুং লাইরবশিংগী শিংনবশিংগীদমক্তা করিশু তৌবীরমদে। কেন্দ্র সরকারনা পীবা কান্নবশিংসি মখোয়না উত্তর প্রদেশকী মীয়ামদা য়ৌহনবা পাম্লমদে। মরম অদুনা, মমাংগী সরকারগী মতমদা, লাইরবগা মরী লৈনবা, ইনফ্রাস্ত্রকচরগা মরী লৈনবা প্রোজেক্ত খুদিংনা য়ু.পি.দা য়ৌবদা থেংথখ্রিবনি, অদুমক থেংথদুনা লৈরকখ্রিবনি। রাম মনোহর লোহিয়াজীনা হায়বীরম্মি - কর্মগা মীনুংশি অমসুং থম্মোইগা মরী লৈনহল্লু। অদুবু মমাংগী সরকার চলায়রম্বশিংদি, লাইরবগী অৱাবা উবীরমদে, মখোয়দি কর্মগা ৱাথোক অমসুং অরানবা-থৌওং কয়াগা মরী লৈনদুনা লেনখি। মখোয়গুম্বা মীওইশিংদি খুন্নাইগী থবক তৌবা নত্তে, মশাগী ইমুংগী থবক তৌবনি হায়বসি য়ু.পি.গী মীয়াম্না নীংথিনা খঙলবনি। মখোয়না মশাগী ইমুংগী কান্নবতা তৌখি, খুন্নাই অমসুং উত্তর প্রদেশতি মখোয়না কাওখ্রবনি।\nলৈবাক্কী চাউরবা রাজ্য, মীশিং য়াম্না লৈরিবা রাজ্য ওইজরবসু, উত্তর প্রদেশ অসি মতম অমদা লৈবাক্কী অচৌবা স্কিম কয়া পায়খৎপদা খ্বাইদগী চাউবা অপনবা থেংনবা মফম অমনি হায়না খন্নরম্মি। অদুবু ঙসিদি, লৈবাক্কী অচৌবা মিসন খুদিংগী মাই-পাকপদা উত্তর প্রদেশনা চাউরবা থৌদাং য়াদুনা লৈরক্লি। হায়রিবা মতৌ অসি হৌখিবা চহিশিংদা, স্বচ্ছ ভারত অভিয়ান্দগী হৌরগা কোরোনাগা মাইয়োক্তা চত্থবা খোঙথাং খুদিংদসু লৈবাক্না উদুনা লাক্লে। লৈবাক্কী মনুংদা ভেক্সিন য়াম্না কাপ্পগী মতাংদা নুংতিগী তাবা পাউশিংদা তোয়না তাবা ফংলিবা রাজ্যগী মিংদি উত্তর প্রদেশনি। লৈবাক্না তি.বি.গী মাইয়োক্তা থেংনখিবা লান্দসু য়ু.পি.না মথৌ নীংথিনা পাংথোক্নবা হোৎনদুনা লাক্লি। ঐখোয়না মেলন্যুত্রিসনগী মাইয়োক্তা মথংগী তাঙ্কক্তা চঙশিন্নবা হোৎনরিবা অসিদসু য়ু.পি.গী থৌদাং য়াম্না মরু ওইগনি।\nয়ু.পি.দা কর্মায়োগীগী সরকার লাকপদা ইমা, ইচে-ইচলশিংনা খ্বাইদগী কান্নবা ফংলিবনি। নৌনা শাখ্রিবা য়ুমশিংগী মপু ওইবগী রেজিস্ত্রেসন অয়াম্বশিং অসি নুপীশিংগী মিংদনি। অমাংশঙ শারে, পক্কা য়ুম শারে, খুদোংচাবগা লোয়ননা মশাবু ইকায় খুম্নজবসু ঙম্লে, উজ্বালাগী গ্যাস কন্নেক্সন ফংবনা মৈখুদগী নীংতম্বা ফংলে, ঈশিংগীদমক্তা থাপ্না চত্ত্রবসু য়ারে, য়ুমদা তোতি য়ৌহন্নবা খোঙথাং চত্থরি। শুপ্নগী চহি ২গী মনুংদা, উত্তর প্রদেশকী ইমুং লাখ ২৭তা থক্নবা অশেঙবা ঈশিং ফংখ্রবনি।\nউত্তর প্রদেশকী খুঙ্গংগী মফমশিংদা য়াইফ-য়ুম্বালগী অনৌবা থোঙ হাংদোক্কদবা অনৌবা য়োজনা অমগসু কেন্দ্র সরকারনা হৌদোক্লে। য়োজনা অসিগী মমিংদি পি.এম. স্বমিত্ব য়োজনা কৌই। মসিগী মখাদা খুঙ্গংগী য়ুম খুদিংগী মপু ওইবগী চে-চাং পীবগী থবক হৌখ্রবনি। খুঙ্গং খুদিংগী লম, লন-থুম্বু দ্রোন শিজিন্নদুনা মদুগী পাক-চাউবা ওল্লগনি। ইশাগী লন-থুমগী চে-চাং পায়রববনিনা, অতোপ্পনা কাংলোন লান্না মপুনি হায়না মরৈ য়েৎপা য়াররোই, বেঙ্কতগী তেংবাং ফংবদা য়াম্না লাইরগনি। ইশাগী য়ুম, লমনা গেরেন্তী ওইদুনা মশাগী কারবার হৌদোক্নিংবা য়ু.পি.গী নহাশিংনা স্বামিত্ব য়োজনাদগী মতেং য়াম্না ফংলগনি।\nমমাংগী চহি মরি মখায়দগী য়ু.পি.দা আইনগী কাংলোন্দা য়াম্না মরু ওইবা পীদুনা লাক্লি। ইং ২০১৭কী মমাংগী সরকারগী চৎনবীদি মাফিয়াশিংদা অয়াবা পীথোক্তুনা ইফোং-ফোংনা হুরানবনি। ঙসিদি, য়োগিজীগী লুচিং মখাদা মফমসিগী মাফিয়াশিংনা নীদুনা চত্তুনা লৈরে অমসুং খ্বাইদগী অৱাবা চৈথেংসু মখোয়না নঙলে। লাইরবা, দলিত, তাথী-তাওইবীরবা, শোত্থরবশিংগী লমদা মীতবাগী মিৎয়েং য়েংবা লমগী মাফায়াশিংবু লোইশিন্নবা য়োগীজী অমসুং মহাক্কী তিম্না কন্না হোৎনরি।\nআইন্না লম অমা চলায়বা মতমদা, লান্না তৌবা মীওইশিংদা অকিবা ফাওই, চাউখৎপগী খোংজেল থুগৎলি অমসুং কান্নবশিংনা লাইরবা, দলিত, তাথী-তাওইবীরবা, শোত্থরবশিংগী মফমদা য়ৌই। অনৌবা শোরোক, অনৌবা রেল লম্বী, অনৌবা মেদিকেল কোলেজ, মৈ-ঈশিংগী ইনফ্রাস্ত্রকচরসু য়াম্না থুনা চাউখৎপা ঙম্মি। হায়রিবশিং অসি য়োগীজীগী লুচিং মখাদা মহাক্কী তিম খুদিংনা উত্তর প্রদেশকী লমদমশিংদা খোংথাদুনা মীয়ামদা উৎলি। হৌজিক্তি, য়ু.পি.গী ইন্দস্ত্রীগী চাউখৎপগী ফিভম অসি শহর অনিখক্তদা লৈবা ওইদ্রে, পুর্বাঞ্চলগী জিলাশিংদা য়ৌবা হৌরে।\nলৈবাক অসিদা প্রধান মন্ত্রী খ্বাইদগী য়াম্না পুথোকখিবা লমদম অমনি হায়না উত্তর প্রদেশকী মতাংদা মতম পুম্বদা হায়নবা ৱাফম অমা লৈ। মসিদি য়ু.পি.গী চাউথোকচনীংঙাইনি, অদুবু হীরম অসিখক্তনা য়ু.পি.গী শক্তাক ওইবদি য়ারোই। য়ু.পি.বু দিকেদ ৬-৭ খক্তদা অকক্ননা থম্বদি য়ারোই। ঐখোয়গী লমদম অসিদি পুৱারী অমসুং কত্থোকপদা মমিং লৈবনি। লমদম অসিদা ধর্ম লৈবা রাম অমসুং ভগ্বান শ্রী কৃষ্ণ শাফোঙখিবনি। জেন ধর্মগী তীর্থঙ্কর ২৪দগী ১৮ উত্তর প্রদেশ্তগী থোকখিবনি। অদোম্না ময়ায়গী য়ুগতা য়েংলবদি, তুলসিদাস অমসুং কবিরদাসকুম্বা শক্নাইবা মীওইনা মফমসিদা পোকখিবা উগনি। সন্ত রবিদাসকুম্বা খুন্নাই শেমদোকপা মীওইবু পোকখিবগী মিংচৎসু উত্তর প্রদেশনা ফংলিবনি। অদোম্না মফম অমদা হেক্তা চৎলুবা মতমদা, মফমদুগী চাউখৎপা অমসুং তুংলমচৎ অসি উত্তর প্রদেশ য়াওদনা মপুং ফাবা ওইরোই হায়বা খঙগনি। উত্তর প্রদেশ অসি মফম খুদিংদা লাইনীংফম অমসুং ইনর্জী লৈবা লমদম্নি। ভেদ অমসুং পুরান ইবগী থবকশিং মফমসিদগী হৌখ্রিবনি। মফম অসিগী অৱধতা অয়োধ্যাগুম্বা লাইনীংফম লৈরিবনি। পুর্বঞ্চলদা শিব নীংবশিংগী শেংলবা কাশী লৈরি, বাবা গোরখনাথকী গোরখপুর লৈরি, মহাঋশী ভ্ররীগুগী বলিয়া মফম লৈরি। বুন্দেলখন্দদা চিত্রকুগুম্লবা শেংলবা মফম লৈরি। মসিদা নত্তনা তীর্থরাজ প্রয়াগসু উত্তর প্রদেশতা লৈরি। মসিদি লোইবা নাইররোই। অদোম্না কাশীদা লাকপা মতমদা ভগ্বান বুধনা অহানবা পাউজেল পীখিবা মফম সার্নাথ চত্তনা মফমসিগী খোঙচৎ মপুং ফারোই। ঐখোয়না কুশিনগরগী মরমদদি হৌজিক লৈদুনা খঙলে। মালেম শিনবা থুংবগী বুধ নীংবা মীওইশিংনা মফমসিদা লাকই। ঙসিদি মফমসিদা অহানবা ইন্তর্নেস্নেল ফ্লাইৎ তোংলগা লাক্লে। তোঙানবা মফমশিংদগী মীওই কয়ানা কুশিনগরদা লাকপদা শ্রৱস্তী, কোশাম্বী অমসুং সঙ্কিসাগুম্বা লাইগী মফমশিংদসু চৎকনি। মসিগী ক্রেদিৎসু য়ু.পি.গী শরুক খরদগী অদুম ওইগনি। শ্রৱস্তী অসি জেন তীরথঙ্কর শমভাবনাথজীগী পোকফম্নি। মতৌ অসুম্না, অয়োধ্যাদা ভগ্বান ঋশবদেভ অমসুং কাশীদা পাশ্বররনাথ অমসুং সুপাশ্বররনাথ কুম্বা তীরথঙ্করশিংগী পোকফম ওইরিবনি। মসিনা তাকপদি, লমদম অসিগী মফম খুদিংমক অসিগুম্বা শক্নাইবা অমমমগী পোকফম ওই হায়বনি। মসিদা নত্তনা, ঐখোয়গী চাউথোকচনীংঙাই ওইরবা শিখ গুরুগী চৎনবীগসু উত্তর প্রদেশকা অরুবা মরী লৈনৈ। অগ্রাগী ‘গুরু কা তাল’ গুরুদ্বারা অসি ঙসিসু গুরু তেগবহাদুরজীগী মতিক মগুন অমসুং ঔরঙ্গজেবকা শিংনখিবগী মহাক্কী মথৌনাগী শাখি ওইদুনা লৈরিঃ।\nঐহাক্না উত্তর প্রদেশকী মতিক অমসুং লৈবাক অমসুং মালেমদা মসিগী তোঙানবা শক্তম অমা শেম্বগী ৱারী শাবা মতমদা নুংঙাইতবা মীওই খরা লৈ হায়বা ঐহাকসু খঙই। অদুবু অচুম্বা হায়বদা করিগুম্বা নুংঙাইতবা ফাওরবদি, মখোয়গুম্বগীদমক্তা গোস্বামী তুলসিদাসনা অসুম্না হায়বীরম্লবনি-\nজহা সুমআতী, তহ সম্পতি নানা।\nজহা কুমতি তহ বিপতি নিদানা।।\nঅফবা ইন্তেলেক্ত লৈবা মতমদা, নুংঙাইবগী ফিভম মতম পুম্বদা লৈগনি। ইন্তেলেক্ত খক্তা ল্পীবা মতমদা নুংঙাইতবগী মমি অদুমক তারগা লৈগনি। ঐখোয়দি লাইরবগী তেংবাংবগীদমক্তা খল্লগা মাংজিল থাবনি। কোরোনা মতমদা লেম্না রাসন য়েনবগী মালেমগী খ্বাইদগী চাউবা স্কিম চলায়খি। মসিদগী য়ু.পি.গী চাউরাকপা বেনিফিশরী করোর ১৫না কান্নবা ফংখি। হৌজিক মালেমগী খ্বাইদগী চাউবা তীবা থাবগী খোঙজং চতথরি, মীওই খুদিংদা লেম্না তীকা কাপ্লি, তীকা কাপ্পগী দোজ করোর ১০০ য়ৌনবা কন্না হোৎনরি। উত্তর প্রদেশতা হৌজিক ফাওবদা করোর ১২ হেনবগী দোজ কাপখ্রে।\nদবল ইঞ্জিন সরকারনা মফমসিগী লৌমীশিংদগী পোত্থোক লৈবদা অনৌবা রেকোর্দ থম্লি। পোত্থোকশিং লৈবগীদমক্তা য়ু.পি.গী লৌমীশিংগী বেঙ্ক একাউন্ততা চাউরাকপা লুপা করোর ৮০,০০০ য়ৌহনখ্রে। পি.এম. কিসান সম্মান নিধীগী মখাদা য়ূ.পি.গী লৌমীশিংগী বেঙ্ক একাউন্ততা লুপা করোর ৩৭,০০০ হেনবগী শেনফম হাপখ্রবনি। মসিদা নত্তনা অপিকপা লৌমীশিংনা কান্নবা কয়াসু ফংলি। মখোয়দা কান্নবা ফংহন্নবা থবক কয়া অমসু পায়খৎলি।\nলাক্কদৌরিবা মতম অসি য়ু.পি.গী মঙলান কয়া মঙফাওনহনবগী মতম্নি। নীংতম্বগী অমৃত মতম অসিদি ঐখোয় পুন্সিন্নবগী মতম্নি। হৌজিক ঐখোয়না মফমসিগী ওইনা থা ৫গী স্কিম শেমদগবা নত্তে, মথংগী চহি ২৫গী স্কিম শেমগদবনি। কুশিনগর, পুর্বঞ্চলগী থৌজালদগী অমসুং উত্তর প্রদেশকী থৌজালদগী অমসুং অদোম খুদিংগী হোৎনজমন্দগী ঐখোয়গী অনীংবশিং অসি ওইথোক্কদৌরিবনি। ঐহাক্না অদোম্বু ঙসি পীরিবা খুদোংচাবশিং অসিগীদমক্তা অমুক্কা হন্না থাগৎচরি। দিৱালী অমসুং ছথ পুজাগী য়াইজ-পাউজেল পীজরি। অদুগা, অদোমগী মফমদা করিগুম্বা অমা হায়জনীংই। ভোকেল ফোর লোকেল অসি ঐখোয়না কাওরোইদবনি। লোকেলগী পোত্থোক লৈগে খনগদবনি, ঐখোয়গী অনকপদা লৈরিবা ইচিল-ইনাওশিংনা শেম-শারিবা পোৎশিং লৈদুনা দিৱালী পাংথোকপা মতমদা মখোয়বুসু নুংঙাইহনবা ওইনা তোঙানবা হরাওবগী পুঙফম অমা শেম্বা য়াগনি। মসিনা মখোয়গী মপাঙ্গলসু হাপকনি, অনৌবা ইনর্জী লৈহনগনি। মসিনা হায়বদি, হরাও-কুমহৈদা য়ারিবমখৈ লোকেলগী পোত্থোক লৈগদবনি। ৱাফম অসিগা লোয়ননা ঐহাক্কী ৱারোল লোইশিঞ্জগে। পুম্নমকপু থাগৎচরি।\n(Release ID: 1765516) Visitor Counter : 70\n(Release ID: 1765516)


বরাক তম্পাক্কী খোমজিনবা পাউ খরা ২৫-০৬-২০১৮\nHomeমনিপুরী ব্লোগবরাক তম্পাক্কী খোমজিনবা পাউ খরা ২৫-০৬-২০১৮\nLakhipuronline - June 25, 2018\nমনা য়েন্থোকখিবগা লোয়ননা খোরিরোল ফোঙখ্রে।\n⧭⧪➤ নহারোল খোরিরোল সিল্লূপ, অসমগী ৪২শুবা চহীগী মীফম লোইশিন-থৌরম ঙসি জুনগী তাং ২৪, ২০১৮ কাছার, লখিপুরদা লৈবা সিল্লূপকী মশাগী শঙলেন্দা পাঙথোকখ্রে। সিল্লূপকী প্রেসিদেন্ট লোংজম গোপেন্দ্রনা মীফম মপু অদুগা লখিপুর সাব-দিবিজনগী ই.এ.সি. মোঃ ৱাদিউল ইসলামনা অথোইবা মীথুংলেন ওইদুনা অফোঙবা মীফম পাঙথোকপা হৌখি। আসাম মনিপুরী সাহিত্য পরিষদকী জেনরেল সেক্রেটরী ঙাঙোম বসন্ত কুমার অমসুং মনিপুরী লিটরেরী ফোরাম, আসামগী প্রেসিদেন্ট কৈশাম বিদ্যাপতিনা মীথুং ওইনা থৌরমদা শরুক য়াখি। থৌরমদা শিল্লূপকী থা ৩/৩গী চেফোঙ "খোরিরোল" গী ৯৭/৯৮ শুবা মশিং অথোইবা মীথুংলেননা মাইখুম হাংদোকপিখি।\nকবি আব্দুস সহিদ চৌধুরী (ওইথংবা)\nৱারী লিবা সৌবাম খোইমু (ওইথংবা)\nথৌরমগী মরুওইবা শরুক অমা ওইনা নহারোল খোরিরোল সিল্লূপ, অসমনা চহীসিদগী অহানবা ওইনা পীবা নীংশিং মনাশিংসু য়েন্থোকখি। ড. নোংথোম্বম নোনিগোপাল নীংশিং মনা (খোরিরোল) - ২০১৮ অমসুং সোরোকখাইবম মনিকচান্দ নীংশিং মনা (নাৎ) - ২০১৮ মথংশিৎনা কবি আব্দুস সহিদ চৌধুরী অমসুং ৱারী লিবা সৌবাম খোইমু দা খুৎশিন্নখি।\nলৌখাম অতোলনা রিটার্নিং ওফিসার ওইরগা নহারোল খোরিরোল সিল্লূপ, অসমগী মীহুৎ ২১না শাবা ২০১৮-১৯ চহীগী অনৌবা থৌশিল কাংলুপ অমা শেমখি।\nইলাবন্ত য়ুম্নাম - প্রেসিদেন্ট, থোকচোম বিশ্বনাথ অমসুং কাঙবম বীরেন - ভাইস-প্রেসিদেন্ট, কোন্থৌজম নন্দবাবু - জেনরেল সেক্রেটরী, লাইশ্রম ওংবী বিনোদিনি অমসুং কে ইবুঙোমচা - এসিস্টেন্ট জেনরেল সেক্রেটরী অদুগা ইঙুদম নীলবীর বু ট্রেজারার ওইনা খনখি। মীফমনা মীওই ১৪ খকপু থৌশিল্লুপ অসিগী মেম্বর ওইনা খনখি।\nনুংথিলগী সেসন্দা আব্দুস সহিদ চৌধুরী অমসুং ইলাবন্ত য়ুম্নামনা মোডরেতর ওইদুনা শৈরেং অমসুং ৱারীমচা পাবগী থৌরম অমসু পাঙথোকখি। (www.lakhipuronline.in)\nইশিং ইচাউগী তেংবাং ওইনা লুপা কোতি ১০০ পীরগনিঃ মুখ্যমন্ত্রী।\n⧭⧪➤ বরাক তম্পাক্কী জিলা অহুম কাছাড়, করিমগঞ্জ অমসুং হাইলাকান্দি গী ফিভম কোয়না য়েংশিল্লুরবা মতুংদা জিলা অহুম অসিগী তেংবাংগীদমক লুপা কোতি ১০০ পীরগনি হায়না মুখ্যন্ত্রী সর্বানন্দ সোনোৱালনা লাউথোক্লমলে। মতুং তাবদা ফিভমগী মতুং ইন্না তেংবাং মখা তানা পীখিগনি হায়না মহাক্না ফোঙদোক্লমখি । (www.lakhipuronline.in)\nবেগ শিলচরদা লৈহৌরে অদুবু মুখ্যমন্ত্রীদি গুৱাহাতিদা থুংখ্রে।\n⧭⧪➤ মুখ্যমন্ত্রী গুৱাহাতিদা ঙরাং হনখ্রে অদুবু মহাক্কা লোয়নরকখিবা লাগেজ্তি শিলচর এরোপ্লেন তাফমদা লৈহৌরে। ঙরাং নোংমাইজিংগী নুংথিলদা মুখ্যমন্ত্রী সর্বানন্দ সোনোৱাল গুম্ভীরগ্রাম এরোপ্লেন তাফমদগী চার্টার্ড প্লেনদা গুৱাহাতি গোপীনাথ বরদলৈ ইন্ট্রনেসনেল এরোপ্লেন তাফম তান্না পাইখিবনি। অদুবু সিকিউরিটি চেক-আপ মতমদা মহাক্কী বেগশিং অদু থমহৌবনি। মখা তানা বেগ অদু জিলা প্রাসাসননা মুখ্যমন্‌ত্রীগী মনাকতা য়ৌহনগনি হায়না পাউ অসিনা মখা তারি।(www.lakhipuronline.in)\nহৌজিক ওইরিবা ফিভমগী মতাংদা সেমিনার পাঙথোকখ্রে।\n⧭⧪➤ অসম অমসুং মনিপুরদা লৈরিবা বেঙ্গলিশিংগী হৌজিক ওইরিবা ফিভমগী মতাংদা কলকাতা প্রেস ক্লাবতা হিউমেন প্রতেক্সন এন্দ এৱারনেস ওর্গেনাইজেসন হাইরিবা লূপ অসিনা শিল্লাংদুনা হৌখিবা থাংজা নুমিত্তা সেমিনার অমা পাঙথোকখ্রে। সেমিনার অদুদা আসাম ইউনিভার্সিতিগী হান্নগী ভাইস চেন্সেলার ড. তপধির ভট্টচার্য্য অমসুং মনিপুর বেঙ্গলি স্টুদেন্টস্ ইউনিওনগী জেনরেল সেক্রেটরী আহমদ আলি ৱা ঙাংখি। ।(www.lakhipuronline.in)\nলখিপুরদা এনআরসিগী মতাংদা মীফম পাঙথোকখ্রে।\n⧭⧪➤ লখিপুরদা এনঅারসিগী মরী লৈননা মীয়ামবু ভাব তাহন্নবগী পান্দমদা মীফম ব্লোক অনিদা পাঙথোকখ্রে। বিন্নাকান্দি অমসুং লখিপুরদা ওইখিবা মীফমদা লখিপুরগী এসদিও জে আর লালসিম, বিজেপিগী নেতা থোইবা সিংহ, বিদিও অমলি শর্মা, সার্কল অফিসার প্রদীপ কুমার গুপ্তা অসিনচিংবা মরুওইবা মীওই কয়ানা শরুক য়াখি। (www.lakhipuronline.in)\n⧭⧪➤ ফিফা ৱার্ল্দ কাপ ২০১৮ ঙরাং সন্ধ্যা পুং ৫-৩০দা শান্নখিবা গ্রুপ জি গী মেচ অমদা ইংলেন্দনা পানামাবু পাঞ্জল ৬ - ১ দা থোইখ্রে। নুমিদাং পুং ৮-৩০দা শান্নখিবা গ্রুপ এইচ গী মেচতা জাপান অমসুং সেনেগল গোল অনী অনী চন্নরগ দ্রো ওইখি। মতুংদা নুমিদাং পুং ১১-৩০দা শান্নখিবা গরুপ এইচ গী মেচ অমদা কলম্বীয়ানা পোলেন্দবু পাঞ্জল ৩ - ০ দা থোইখি। (www.lakhipuronline.in)\n⧭⧪➤ ঙসি নিংথৌকাবা নুমিৎ নুমিদাং পুং ৭-৩০ তাবদা গ্রুপ এ গী মেচ অমদা সাউদি আরবিয়াগা ইজিপ্তকা অদুগা মতম অসিমক্তা উরুগুৱেগা রুসিয়াগা শান্নগনি। নুমিদাং পুং ১১-৩০ দা গ্রপ বিগী মেচতা মোরোক্কো অমসুং স্পেইন অদুগা মতম অসিমক্তা গ্রুপ অসিগী ইরানগা পোর্তুগালগা থেংনরগনি। (www.lakhipuronline.in)


প্রো বোনো লিগেল সর্ভিস — Vikaspedia\nপ্রো বোনো লিগেল সর্ভিস\nসর্ভিসশীং অসি মতৌ করম্না লৌগদগে?\nভারত্তা ফ্রি লিগেল এইদ অমসুং সর্ভিস হায়বসি লৈবাক অসি শিনবা থুংনা লৈরিবা নেসনেল লিগেল সর্ভিসেস ওথোরিটি অমসুং ষ্টেট লিগেল এইদ সর্ভিসেস ওথোরিটিশীংগী মরুওইবা য়াথং (mandate) অমনি। অদুম ওইনমক, লিগেল কম্যুনিটিদগী অর্থ থোকপা কন্ত্রিব্যুসনগা লোয়নবা মীয়াম্না মথৌ তারিবা লিগেলগী মথৌ তাবশীংদি নোংমা-নোংমগী হেনগৎলক্লি।\nকন্সেপ্ট অমা ওইনা প্রো বোনো লিগেল সর্ভিস অসিদি লৈবাক অসিদা শাফু য়াম্না লৈতে অমসুং ইনষ্টিট্যুসনগী ওইবা ষ্ট্রকচর অমা লৈতবা এদ হোক অমদি মীওই মশা মশাগী অইবা প্রেক্টিস অমা ওইদুনা লৈরি।\nপ্রো বোনো হায়বসি “মীয়ামগী য়াইফনবগীদমক” হায়বা অর্থ পীরিবা লেটিনগী ৱাহৈ “প্রো বোনো পব্লিকো” হায়বসিদগী লাকপনি। উকিল কয়ানা লায়রবা অমসুং শোত্থরবা ক্লাইএন্টশীংদা প্রোফেসনেল ফি অমত্তা লৌদনা কান্নরবা আইনগী পাউতাক অমসুং সপোর্ট পীরি। লাইবক থীবদি, মসিগী পুক্নিং থৌগৎনিঙাই ওইরবা পব্লিক সর্ভিসকী চৎনবী অসিগী ফংফম থোকপা রিকগনিসন অদুদি ফংদে। লৈবাক কয়াদদি প্রো বোনো লিগেল সপোর্ট অসি লায়রবা অমসুং তোল্ল-তারবা ক্লাইএন্টশীংদা ফ্রি রিপ্রেজেন্টেসন পীনবগী মরুওইবা পাম্বৈ অমা ওইরি।\nভারত সংবিধানগী আর্টিকল 39 Aনা ষ্টেটশীংদা, সমাজ অসিগী লায়রবা অমসুং শোত্থরবা মীওই কাংলুপশীংদা আইনগী মতেং লেম্না পীনবা, মান্নবা খুদোংচাবদা য়ুম্ফম ওইদুনা অচুম্বা ৱায়েন প্রোমোট তৌনবা খংহল্লি। মখা তানা, সংবিধানগী আর্টিকল 14 অমসুং 22 (2)না আইনগী মীৎয়েংদা মীপুম খুদিংবু মান্ননা য়েংনবা খংহল্লি। অমদি, য়ুনাইটেদ নেসন্স সষ্টেনেবল দিভেলপমেন্ট – গোল 16 না “মীপুম খুদিংমক্না অচুম্বা ৱায়েন ফংনবগী মান্নবা খুদোংচাবা পীবা” হায়বসি তঙাইফদনা তৌদবা য়াদবনি হায়না খংহল্লি। অসিগুম্বা তঙাইফদনা তৌদবা য়াদবশীং অসি ইন্দুনা অমদি প্রো বোনো লিগেল সর্ভিসেসবু পুক্নিং থৌগৎনবগী মীৎয়েংদা দিপার্টমেন্ট ওফ জষ্টিস (DoJ)না, দি লিগেল সর্ভিসেস ওথোরিটি এক্ট, 1987গী সেক্সন 12গী মখাদা মশক খংদোক্লবা লিটিগেন্টশীংদা (litigants) মখোয়গী সর্ভিসশীং পীবা পাম্বা উকিলশীংগী দেটাবেজ অমা শেম্নবা পান্দম থম্লি।\nউকিলশীং অমসুং লিগেল প্রোফেসনেলশীংবু প্রো বোনো লিগেল সর্ভিসশীং পীনবা পুক্নিং থৌগৎপা।\nউকিলশীং অমসুং লিগেল প্রোফেসনেলশীংনা পীরিবা প্রো বোনো লিগেল ৱার্কপু মশক খংবা।\nমরি লৈনবা হিরমদা চুনবা পোজিসনশীংগীদমক উকিলশীংগী মরুওইবা ইনফোর্মেসন য়াউরবা দেটাবেজ অমা শেম্বা।\nদেটাবেজ শেম্বনা দিপার্টমেন্ট ওফ জষ্টিসপু প্রো বোনো সর্ভিস পীরিবা উকিলশীংবু মশক খংদোকপদা মতেং পাংগনি। ইনফোর্মেসন অদু DoJনা দি লিগেল সর্ভিসেস ওথোরিটি এক্ট, 1987গী মখাদা পীরিবা লিগেল সর্ভিসশীং অমসুং মরি লৈনবা হিরমদুদা হৈ-শীংলবা নত্ত্রগা ইন্টরেষ্ট লৈবা, প্রো বোনো সর্ভিসশীং পীরিবা ক্বালিফাই ওইরবা উকিল, অনিশীগী মরক্তা মরি অমা শেমগৎপদা শিজিন্নবা য়াগনি। উকিলশীংনা পীরিবা প্রো বোনো লিগেল এসিষ্টেন্স অদুবু চুনবা পোজিসনশীংদা এপোইন্টমেন্ট তৌনবগী খুজিং (yardstick) অমা ওইনা মশক খংনবা প্রষ্টাবসু তৌরি। অসুম তৌনা, দেটাবেজ অসিনা উকিলশীংনা পীরিবা প্রো বোনো সর্ভিসশীং অসি এসেস তৌনবা ওথোরিটিশীংগী অহেনবা টুল অমা ওইনা মথৌ তৌগনি।\nসর্ভিস অসিগীদমক রেজিষ্টর তৌনবা, উকিলশীং অমসুং লিগেল প্রোফেসনেলশীংগী ইলিজিবিলিটি\nবার কাউন্সিল অমদা মীং চল্লবা ওইগদবনি।\nবার অদুদা এদভোকেট অমা ওইনা প্রাক্টিস তৌরিবা ওইগদবনি।\nপ্রো বোনোগীদমক্তা প্রোফাইল অমা শেম্নবগীদমক্তা চহিগী অকক্নবা (no bar) লৈতে।\nকরিগুম্বা চুনবা পোজিসনশীংদা খন্ননবগী ইন্টরেষ্ট লৈবা তারবদি, চহি 44-54গী মরক্তা লৈবশীংদা অহেনবা ইনফোর্মেসন পীনবগী ওপশন পীগনি।\nমতৌ করম্না রেজিষ্টর তৌগদগে?\nএপ্লিকান্ট অদু ServicePlusতা রেজিষ্টর তৌবা ওইগদবনি। করিগুম্বা নহাক্কী সর্ভিস প্লস আইদি অমা হান্ননা লৈরবদি নহাক্না মদু প্রো বোনোগীদমক রেজিষ্টর তৌনবগী লোগইন তৌবদা শিজিন্নবা য়াগনি।\nকরিগুম্বা নহাক্কী সর্ভিস প্লস আইদি অমা লৈত্রবদি, ওনলাইন রেজিষ্ট্রেসন ফোর্ম অদু মেনসিল্লু। ফোর্ম অদু ফংনবগীদমক্তা, মফমসিদা ক্লিক তৌবীয়ু।\nফোর্ম অদু মেন্সিন্দ্রিঙৈদা টর্ম অমসুং কন্দিসনশীংদু পাবীয়ু। রেজিষ্ট্রেসন তৌরবা মতুংদা নহাক্না প্রো বোনোগী প্রোফাইল অমা শেম্নবা লোগইন তৌবা য়াগনি।\nনহাক্কী পোকপগী প্রমাণ (খুদম ওইনা, বার্থ সর্টিফিকেট নত্ত্রগা ক্লাস 10/12কী মার্ক শিট) পীবা মথৌ তাগনি।\nসর্ভিসশীং লৌবা(Accessing the services)\nরেজিষ্টর তৌরবা নাগরিকশীংনা রেজিষ্টর তৌরবা উকিল অমসুং লিগেল প্রোফেসনেলশীংগী সর্ভিসশীং লৌনবা প্রো বোনো লিগেল সর্ভিস পোর্টেলদা এপ্লাই তৌবা য়াগনি।\nসোর্স: দিপার্টমেন্ট ওফ জষ্টিস, গবর্ণমেন্ট ওফ ইন্দিয়া


৭৫সুবা য়ুনাইতেদ নেসন্স জেনরেল এসেমব্লী (য়ু.এন.জি.এ.) মীফম ২০২০দা প্রধান মন্ত্রীনা পীখিবা ৱারোল\nPosted On: 26 SEP 2020 7:48PM by PIB Imphal\nজেনেরেল এসেমব্লীগী ইকায়খুম্নরবা প্রসিদেন্ত। য়ুনাইতেদ নেসন্সকী ৭৫সুবা মপোক কুমওনদা ভারতকী মীওই বিল্লিয়ন ১.৩গী মহুৎশীন্দুনা মেম্বর লৈবাক খুদিংমক থাগৎপা ঐনা পাম্মী। য়ুনাইতেদ নেসন্স লিংখৎখিবা লৈবাকশিংগী মনুংদা লৈবাক অমা ওইবদা ভারতনা চাউথোকচবা পোক্লি। পুৱারি ওইরবা থৌরম অসিদা, ভারতকী মীওই বিল্লিয়ন ১.৩গী অনিংবশিং ফোঙদোক্নবা মালেমগী ফিদা অসিদা ঐ শরুক য়ারে।\nঙসিগী মালেম অসিগা ১৯৪৫গী মালেমদা ফজনা খেন্নরে। মালেমগী ফিবম, লন-থুমশিং-ফংফমশিং, ৱাথোকশিং-পাম্বৈশিং;খুদিংমক তশেংনা তোঙাল্লে। হায়রিবা মতম অদুদা লৈখিবা ফিবমশিং অদুগা চুন্নবা, মালেমগী য়াইফনবা পান্দমদা ইন্সতিতুসন অসি শেমখিবনি। ঙসিদি ঐখোয় তশেংনা ইতোপ-তোপ্পা মতম অমদা লৈরে। ২১সুবা চহিচা অসিদা, ঐখোয়গী হৌজিক লৈরিবা মতম অসিদা দরকার ওইরিবা অমসুং শিংনবশিং অমসুং ঐখোয়গী তুংদা লাক্কদবা ফিবমশিং অসি হৌখ্রবা মতম অদুদগী তশেংনা খেন্নরে।\nমরম অদুনা, ঙসি মালেমগী মীয়াম্না মরুওইবা ৱাহং অমা মায়োক্নরে: ১৯৪৫গী ফিবমশিং অদু য়েংলগা শেমখিবা ইন্সতিতুসন অসিগী মচৎশিং ঙসি ফাওবা চুনরিবরা? করিগুম্বা চহিচা কয়া অহোংবা লাকখ্রবসু অমসুং ঐখোয়দি হোংদ্রি, মদুদি অহোংবা পুরক্নবা থৌনা অদু শোন্থরে। করিগুম্বা ঐখোয়না য়ুনাইতেদ নেসন্সকী হৌখিবা চহি ৭৫ অসি নৈনরবদি, ঐখোয়না মাইপাকপা কয়া উবা ফংলে।\nঅদুবু মসিগা লোয়ন্না, য়ুনাইতেদ নেসন্স হেনগৎনা য়েংবগী তঙাইফদবা লাকপা থৌদোক কয়া লৈখ্রে। ঐখোয়না মাইপাক্না মালেমগী অহুমশুবা লাঞ্জাউ শোক্নহন্দ্রে হায়না কনাগুম্বা অমনা হায়গনি, অদুবু ঐখোয়না লাল কয়া অমসুং সিবিল ৱারশিং থিংবদি ঙমদে। তেরোরিস্তশিংনা লান্দারকপা থৌদোকশিংনা মালেম অসি নিকহনখ্রে অমসুং ঈমু-নাইমু তানবা থৌদোকশিং লৈখ্রে। হায়রিবা লালশিং অমসুং খুৎ থারকপা থৌদোকশিংদা লৈখিদ্রবশিং অসি অদোম অমসুং ঐগুম্বা মীওইবা ঙাক্তনি।\nমালেম অসি ফহনগদবা অঙাং লিশিং কয়া মতম চাদনা ঐখোয় থাদোক্তুনা চৎখ্রে। মীওই কয়া পুন্সি চুপ্পা তুংশিঞ্জরকপা লন-থুমশিং মাঙখ্রে অমসুং য়ুম লৈতবা রিফুজিশিং ওইরে। হায়রিবা মতমশিং অদুদা য়ুনাইতেদ নেসন্সকী থবকশিং কদাইদা চৎখ্রবগে নৎত্রগা ঙসি পায়খৎলিবা থবকশিং অসি মতিক চারিবরা ? হৌখিবা থা ৮-৯ অসিদা মালেম শীনবা থুংনা কোরোনা লাইচৎ মায়োক্নরি। অপুনবা ওইনা লাইচৎ থেংনরিবা অসিদা য়ুনাইতেদ নেসন্স কদাইদা লৈখ্রবগে? মসিগী মতিক চাবা থবকশিং কদাইদা পাংথোকখ্রবগে?\nথবক পাংথোকপদা অওনবা পুরকপা অসি য়ুনাইতেদ নেসন্সকী তঙাইফদবা অমা ওইরে। ভারতনা য়ুনাইতেদ নেসন্সদা থম্লিবা থাজবা অমসুং ইকায়খুম্নবা অসি লাম্বা লৈতে। অদুবু য়ুনাইতেদ নেসন্স মপুংফানা অওনবশিং পুরক্নবা মতম কয়াগী মমাংদগী ভারতকী মীয়াম্না ঙাইদুনা লৈরক্লি। মসিগী অওনবা পুরক্নবা থবকশিং অসিগী অচুম্বা ৱারোইশিন অমা ফংবা ঙমগদরা হায়বা অসিদা ঙসিদি ভারতকী মীয়াম লাংতক্নরে?\nয়ুনাইতেদ নেসন্সকী ৱারেপ লৌবগী থবকশিংদগী কয়া য়াম্না কুইনা ভারত নাথৈদুনা থমগনি। মালেমদা খ্বাইদগী চাউবা গনতন্ত্র চৎপা লৈবাক অমনি, মালেমগী অপুনবা মীশিংগী চাদা ১৮ লৈবা লৈবাক অমনি, লোল কয়া অমসুং দাইলেক চা কয়া ঙাংনরিবা লৈবাক অমনি, লাইনিং কয়া লৈরি, ৱাখল্লোল কয়া লৈরি, চহিচা কয়া মালেমগী শেন-থুমদা মাংজিল থাখিবা লৈবাক অমনি অমসুং চহি চা কয়া মপান লৈবাকশিংনা পানখিবা লৈবাকশিংগী মনুংদা অমনি।\nঐখোয়না মপাঙ্গল কনবা মতমদা, ঐখোয়না মালেমদা অৱাবা পীদে; ঐখোয়না শোনবা মতমদা, ঐখোয় মালেমগী পোৎলুম অমা ওইদে।\nলৈবাক অমদা লাকপা অহোংবশিং অদুনা মালেমগী য়াম্লবা শরুকশিং অকায়বা পীরবদা লৈবাক অমনা কয়া য়াম্না কুইনা ঙাইদুনা লৈখিগনি?\nয়ুনাইতেদ নেসন্সকী ফিদমশিং অসি ভারতকা য়াম্না মান্নৈ অমসুং লৈবাক অসিগী মশাগী ৱাঙুলোনশিংদগী তোঙান্দে। বসুধাইব কুতুমবাকম হায়বদি মালেম অসি ইমুং অমনি হায়রিবা ৱাহৈ অসি য়ুনাইতেদ নেসন্সকী হোল অসিদা তোইনা খোন্থাং য়ৈদুনা লৈরি। ঐখোয়না মালেম পুম্বা অসি ইমুং অমনি হায়না লৌরি। মসি ঐখোয়গী কলচর, ৱাখল্লোল অমসুং লমচৎকী শরুক অমনি। য়ুনাইতেদ নেসন্সদসু ভারতনা মতম পুম্নমক্তা মালেমগী য়াইফনবা মিৎয়েং চঙলি। শান্তি থম্নবা মিসন ৫০ রোমদা মসিগী থৌনা ফরবা লান্মীশিং থারিবা লৈবাক অমনি ভারত। শান্তি থম্নবা মিসনশিংদা থৌনা ফরবা লান্মী মশিং য়াম্না শিখিবা ভারতনি। ঙসি ভারতমচা খুদিংমক্না য়ুনাইতেদ নেসন্সকী থবকশিংদা মতেং পাংবা পাম্লি অমসুং য়ুনাইতেদ নেসন্সদা ভারতকী থৌদাং হেনগৎহনবা পাম্লি।\nভারতনা ওক্তোবর ২ অসি ‘মালেমগী অহিংসা নুমিৎ’ অমসুং জুন ২১দা ‘মালেমগী য়োগা নুমিৎ’ পাংথোকপা ভারতনা হৌদোকখি। ভারতনা হোৎনদুনা কোলিএসন ফোর দিজাস্তর রিসিলিয়েন্ত ইনফ্রাস্ত্রকচর অমসুং ইন্তরনেসনেল সোলার এল্লাইন্স থবক ওইনা পাংথোক্লে। ভারতনা মতম পুম্নমক্তা মীওইবা খুন্নাইগী য়াইফনবা খল্লি অমসুং লৈবাক মশা খক্তগী য়াইফনবা খক খন্দে। মসিগী ৱাঙুলোন অসি মতম পুম্নমক্তা ভারতকী থৌশিলশিংগী ইথিল ওইরি। মসিগী ৱাখল্লোল অসি ভারতকী য়ুম্লোন্নবনা অহানবা থৌশিল অমসুং এক্ত ইস্ত পোলিসিদা মসি উবা ফংগনি। লমদম অসিগী ঙাক-শেন অমসুং চাউখৎ-থৌরাং অমসুং ইন্দো-পেসিফিক লমদমদা ঐখোয়গী মিৎয়েং অসিদা মসিগী ফিবম অসি উবা ফংগনি। লৈবাক অমদা ভারতনা উৎলিবা মরুপ-মপাং ওইবা মওং অসি কনাগুম্বা অমগী মায়োক্তা লৈবা নত্তে। ভারতনা মসিগী মরুপ-মপাং ওইবগী মরী মপাঙ্গল কনখৎহনবা মতমদা, মসিনা মরুপ ওইরিবা লৈবাক অদু ভারতকী মখা পোন্নবা হিংনবা ফত্তবা ৱাখল অমতা লৈতে। ঐখোয়গী চাউখ-থৌরাংগী লৌশিং পীথোকপদা ঐখোয় কৈদৌঙৈদা চিংনবা লৈতে।\nলাইচৎকী অৱাবা তারবা মতম অসিদা ফাওবা লৈবাক ১৫০ হেনবদা ভারতকী ফর্মা ইন্দস্ত্রিনা তঙাইফদবা হিদাক-লাংথকশিং থাখ্রে। মালেমদা তিকা খ্বাইদগী য়াম্না পুথোকপা লৈবাক অমা ওইনা, মসিগী অৱাবা অসি থেংনবদা মীওইবা খুদিংমক মতেং পাংনবা ভারতকী তিকা পুথোকপা ঙম্বগী থৌনা অসি মপুংফানা শীজিন্নগনি হায়না ঐনা ঙসি মালেমগী মীয়ামদা থাজবা অমা পীবা পাম্মি। হৌজিক ভারত্তা অমসুং ঐখোয়গী য়ুম্লোন্নবশিংদা ঐখোয়না ফেজ ৩গী ক্লিনিকেল ত্রাইয়েলশিং পাংথোক্লি। তিকাশিং ফংহন্নবা লিদুনা থম্নবা খুদোংচাবশিং অমসুং কোল্দ চেনগী থবকশিংদা ভারতনা লৈবাক খুদিংমক মতেং পাংগনি।\nমথং চহিগী জনুৱারিদগী, সেকুরিতি কাউন্সিলদা নন-পর্মনেন্ত মেম্বর অমা ওইনা ভারতনা থবক পাংথোক্লগনি। ভারত্তা মসিগী থাজবা অসি শীন্নখিবা ঐখোয়গী মরুপ লৈবাকশিংদা ঐনা ঐগী থাগৎপা ফোঙদোকচরি। মালেম অসি য়াইফনবা ঐখোয়না খ্বাইদগী চাউবা গনতন্ত্র চৎপা লৈবাক অমগী মিংচৎ অমসুং হৈশিংবা অদু শীজিন্নগনি।ঐখোয়গী লম্বীদি মীওইবা য়াইফনবদগী মালেম য়াইফনবা লম্বীদা চৎকনি। শান্তি, সেকুরিতি অমসুং নুংঙাই-য়াইফবা শৌগৎনবা ভারতনা মতম পুম্নমক্তা ৱা ঙাংগনি। মীওইবা খুন্নাই, মীওইবগী মগুনশিংগী য়েক্নবশিং-তেরোরিজম, আইন্না য়াদবা খুৎলায়শিং নারোন্দা ললোনবা, দ্রগশিং অমসুং লান্না শেন শান্নবশিংগী মায়োক্তা ভারতনা চিংনবা লৈতনা লাউগনি। ভারতকী কলচর, চৎনবীশিং অমসুং চহি লিশিং কয়া শুরবা হৈশিংবা কয়া অসি চাউখৎলক্লিবা লৈবাকশিংগী য়াইফনবা শীজিন্নগনি। অকা-অকুম নাইবা ভারতকী চাউখৎ-থৌরাংগী খোঙচৎ অসিনা মালেমগী য়াইফনবা লম্বীশিং থৌনা পীগনি।\nহৌখিবা চহি খর অসিদা রিফোর্ম-পর্ফোম-ত্রান্সফোর্মগী লাইৱা শীজিন্নদুনা লৈবাক অসিগী মীওই মিল্লিয়ন কয়াগী পুন্সিদা অহোংবা পুরক্নবা ভারতনা অকনবা থবকশিং পায়খৎলে। হায়রিবা থবকশিং অসি মালেমগী লৈবাক কয়া কান্নবা পীগনি। চহি ৪-৫গী মনুংদা মীওই মিল্লিয়ন ৪০০ বেঙ্কগা শম্নবা অসি অরাইবা থবক অমা নত্তে। মসি পাংথোকপা ঙম্মি হায়বা ভারতনা উৎলে। চহি ৪-৫গী মনুংদা মীওই মিল্লিয়ন ৬০০ লমহাংদা খোঙহামহনদবা অসি অরাইবা নত্তে। অদুবু মসি ভারতনা ফংবা ঙম্লে। চহি ২-৩গী মনুংদা মীওই মিল্লিয়ন ৫০০ হেনবদা লেম্না অনা-লায়েংগী থবকশিং ফংহনবা অসি অরাইবা নত্তে। অদুবু ভারতনা মসি পাংথোকপা ঙম্লে। ঙসি ভারত দিজিতেল ত্রান্সসেক্সনগী মাংজিল থাবশিংগী মনুংদা অমা ওইরে। লৈবাক অসিগী মীওই মিল্লিয়ন কয়াদা দিজিতেলগী খুদোংচাবশিং ফংহন্দুনা ঙসি ভারতনা শক্তি পীরে অমসুং অরোন-অথুপ লৈহন্দ্রে। খুঙ্গংগী য়ুমথোং মিল্লিয়ন ১৫০দা তোতি ঈশিং ফংহন্নবা থবক অমা ঙসি ভারতনা পায়খৎলি। লৈবাক অসিগী খুঙ্গং লাখ ৬ ব্রোদবেন্দ ওপ্তিকেল ফাইবর শম্নবা অচৌবা প্রোজেক অমা হন্দক ভারতনা পায়খৎলে।\nলাইচৎ মতুংদা “মশাগী ওক্নবা পুথোকপা ভারত”গী পান্দমদা ঐখোয়না থবক পায়খৎপা হৌরে। মশাগী ওক্নবা পুথোকপা ভারত অমা শেমগৎপা অসিনা মালেমগী শেন-থুমদা অচৌবা কান্নবা পীগনি। লৈবাক অসিগী মীওই খুদিংমক্তা স্কিমশিংগী কান্নবা ফংহনবদা মীচং-মীখাই নাইদনা থবক পায়খৎলে। নুপীশিংগী ইন্তরপ্রাইজ অমসুং লুচিংবা য়োকখৎনবা ভারতনা পাক-শন্না থবকশিং পায়খৎলে। ঙসিদি ভারতকী নুপীশিং মালেমদা খ্বাইদগী চাউবা মাইক্রো ফাইনান্স স্কিমগী কান্নবা ফংলবশিং ওইরে। তোলোপ কক্তনা নুপীশিংদা অঙাং উনবগী চয়োল ২৬ ছুতি পীবা লৈবাকশিংগী মনুংদা ভারত অমনি। আইনগী অওনবশিং পুরক্তুনা ত্রান্সজেন্দরশিংগী হকশিং ফংহল্লে।\nলৈবাক অসিগী চাউখৎপগী খোঙচৎ অসিদা, ভারতনা মালেমগী তম্বা পাম্মী অমসুং লৈবাক অসিগী থবকশিং মালেমদা পীবা পাম্মী। য়ুনাইতেদ নেসন্সকী ৭৫সুবা মপোক কুমওন অসিদা অমসুং মসিগী মেম্বর লৈবাকশিংনা অচৌবা ইন্সতিতুৎ অসি মগুন অদু ঙাক্কনি হায়বগী থাজবা ঐনা থম্লি। য়ুনাইতেদ নেসন্সকী তংদু-লৈতাবা অমসুং য়ুনাইতেদ নেসন্সকী শক্তি অসি মালেমগী য়াইফনবা তঙাইফদবনি। য়ুনাইতেদ নেসন্সকী ৭৫সুবা মপোক কুমওন অসিদা মালেমগী য়াইফনবা ঐখোয় খুদিংমক কৎথোক্নবা ঐখোয় অমুক হন্না ৱাশক লৌরসি।\n(Release ID: 1659450) Visitor Counter : 3\nRead this release in: Hindi , Punjabi , Gujarati , Kannada , Assamese , English , Urdu , Marathi , Bengali , Odia , Tamil , Telugu , Malayalam\n(Release ID: 1659450)


রাজেশ্বরী য়েংখোমগী ৱারীমচা- হিংমিন্নখিসী - Manipuri Mirror\nরাজেশ্বরী য়েংখোমগী ৱারীমচা- হিংমিন্নখিসী\nমণিপুরী মিরর 1\tফেব্রুয়ারি ১৮, ২০২১ ১১:৫৮ পূর্বাহ্ণ\nৱাখলনা লূমথরবা ইবোতোম্বা ময়ুম মায়কৈ পাংলকই মতম পূম্বদা মপাঙ্গল শোল্লবা মখোঙগী খোঙবুরোই ওইরিবা সাইকলদু থৌরদুনা। মকুম মথা শুজিল্লক্লবা সনাতোম্বীগী তাই\nৱাখলনা লূমথরবা ইবোতোম্বা ময়ুম মায়কৈ পাংলকই মতম পূম্বদা মপাঙ্গল শোল্লবা মখোঙগী খোঙবুরোই ওইরিবা সাইকলদু থৌরদুনা। মকুম মথা শুজিল্লক্লবা সনাতোম্বীগী তাইফেৎ তাইরবা শকফম নীংশিংলকই । করম্না ইংখোল কোইবা ঙমদৌরিবা মানা। মমায় মমিৎ পাঙবনা কদায়দা কমদৌবা ? হৌজিক হৌজিক্কী চাকখুমগী লান ফাওবা মা‌য় পাকপা ঙমদ্রি।\n” নঙ অমুক লাক্লব্রা?”\n” হোয়, খুরা ইবুঙো।”\n“হৌজিক লাকখিনু হয়েং লোকডাউন লোইরগা লাকউ। সিমেন্ট সু মমল আ য়ৌখ্রে থবকসি মতম খরগা লেপ্পা তারি।” ইহৈ হৈনীংদে থম্বালঙৌ মখোঙ শেক্লি শেক্লিবা মপাঙ্গল শোনবা ইবোতোম্ববু উবদা।\nতুমিন্না লেপ্তুনা লৈ ইবোতোম্বা হায়নীংবা পাক হায়বা ঙমদ্রমাল্লে। য়েংশিন্নদে থম্বালঙৌসু পাউচেদা মায় লূপশিনখি।\n” খুরা ইবুঙো!” ইবোতোম্বনা তপ্না কৌই মরু লুকচনা।\n” করিনো” মীৎয়েংদি লৈথোরক্তে পাউচেদগী।\n” খুরাইবুঙো, হন্দকসে শুফম চৎফম লৈতদুনা য়াম ৱারে। করি করি অতোপ্পা শুবা য়াবা লৈরগসু হায়বীয়ু শুজগে।\n” হোয়, লৈরদি হায়রক্কে।” থৌশাদে থম্বালঙৌ।\n” অদু খুরা ইবুঙো, হান্নগী নুমিৎ হুম্নিগী খূৎশুমল ৱাৎখিবদু পীবিবা য়ারদ্রা? চেঙ চাক খর ৱান্দ্রবদি …….”\n” লাইমা থৌইদা। ঐ হাৎলোইনে নঙগী শেলদো .. ফরক অমা তাদুনা তৌরিনি হায়রেদনা” পাউচেদু তেবলদা থম্লগা ফ্রং শাউগৎনা হায়রকপনী। মখা তারকই\n” মথং হাপ্তাদরা কৈনো লাকউ, য়ানবা শীনগে ।”\nইবোতোম্বা উ য়ুংবগুম ঙাইহাক লেপ্লম্লগা তপ্না মমায় লৈথোরকই চৎনবা। সুমাং য়ৌরকপদা ইমুংদগী লৈবাক্লৈনা অমুক উরাউ থরাউরকই\n” হায় ইবোতোম্বা! নঙ চৎলবরা, ঙাইখো লাকখো।”\n” ইন্দোন ইবেম্মা করি তাকপিগদবা?” ইবোতোম্বা চঙবদি চঙলক্তে মমায় হন্না য়েংলগা সুমাঙদা লেপ্তুনা লৈ।\nলৈবাক্লৈ ময়োম অচৌবা অমগা মচা অমগা পায়রগা থোরকই।\n” সে, সি অমোৎ অকাই, লিক্লী চেগাইনী। মফম চাবা য়েংলগা খরা হুন্দোক্লম্মু নঙনা। শ্বাইদা হুনফম লৈত্রে। অমোৎপা খোম্বসু লাক্ত্রে।” ময়োম অচৌবদু পী ।\n” হোয়, ইন্দোন ইবেম্মা।” ময়োমদু লৌরগা সাইকল মমাঙদা য়ানশিল্লী।\nময়োম মচাদু অমুক পীরগা মখা তারকই\n“অদুগনে সিননে, হৱাই মরূনী থাননবা। শুফম লৈত্রিঙৈসিদা ইংখোলগাদু খর কোইবা হৌনৈনে নোইবো।”\n“অসুক য়াম্বদি থাফম লৈতেদা ইন্দোন ইবেম্মা।” য়ামদ্রবদা কেজী অনী অহুমদি ওইদৌবা ময়োমদু উবদা হায়জৈ ইবোতোম্বা।\n” হাইত্, মসে! পীদা পীয়ু সনাতোম্বীদা মানা থোকপা তৌজনী।” চৈরকই লৈবাক্লৈনা।\n“হৌজিক মতমগী অঙাং শিংসিনা শুনীঙদবসিদি” ঙাঙনা ঙাঙনা চঙখি ইমুংদা।\nমখা তারমদ্রে ইবোতোম্বা। ৱাখলনা লূমথরবা ইবোতোম্বা ময়ুম মায়কৈ পাংলকই মতম পূম্বদা মপাঙ্গল শোল্লবা মখোঙগী খোঙবুরোই ওইরিবা সাইকলদু থৌরদুনা। মকুম মথা শুজিল্লক্লবা সনাতোম্বীগী তাইফেৎ তাইরবা শকফম নীংশিংলকই। করম্না ইংখোল কোইবা ঙমদৌরিবা মানা। মমায় মমিৎ পাঙবনা কদায়দা কমদৌবা? হৌজিক হৌজিক্কী চাকখুমগী লান ফাওবা মা‌য় পাকপা ঙমদ্রি।\nয়ুম য়ৌরগা সনাতোম্বীদা পীশিল্লী লৈবাক্লৈনা পীরকপা হৱাই মরূগী ময়োমদু\n” সি ইন্দোন ইবেম্মনা নঙোন্দা পীরকপনী, থানবনী। শেলদি পীরক্তে ইনাক খুনবনা খর খীৎ হেনমাল্লে লৈতবসি” হায়রম্লগা মাদি মনীংগী ৱাখোঙগী কোম তান্না চৎখি অমোৎপা ময়োমদু হৈদোকপা। মনীংদগী থোরকপদা সনাতোম্বী মপূক্নীং নুংশিনা কপ্তুনা লৈরম্মী। মমাঙদা ময়োমদু হাংদোক্তুনা লৌথোরকপা চাননবা হৱাই মখল খর মুসোরী, মুগ, কংতক তোঙান তোঙান্বা চেরংদা য়োমদুনা লৈবা উই।\n” হাইমা কৈদৌরে কপ্লিদি? থানবা ওইরমদ্রবরো হৱাই সিসু? ওন্ন তৈননা পীরক্লবরা মাবু? অদু নঙনা কপ্লিববু করিগীনো হায়বনী?”\n” তু, সি য়াওরম্মী হৱাই মরক্তা।” সনাতোম্বীনা মপি তৈথোক তৈথোক্না কৌতা মচা অমা লানশিল্লকই ইবোতোম্বদা।\n” করিনো সিবু? ” হায়না হায়না হাংদোক্ই। লুপা চামঙা চৎপীগী নোট তরাখক উরু উরু লৈশিল্লগা হাপলম্বদু চিংথোক্তুনা য়েংই মাসু। ঈরা চেল্লবা মমীত্তা লৈবাক্লৈগী শক্তম উরকই।\nআর্টস 39 ৱারি মচা3স্ক্রলবার 118 স্লাইডার 115 ১ম_কলাম 39 ২য়_কলাম 114 অখন্নবা 107\nলোইদামতোম্বী মোইরাংথেমগী শৈরেং অনী\nলেনিন খুমনচাগী ৱারীমচা- কোনুং\nতৈয়ীবূর রহমানগী শৈরেং অনী\nমাইবম সাধনগী শৈরেং অনী\nডাঃ শান্তিবালা শামুরাইলাৎপমগী শৈরেং – নঙসে ফজৈ\nডাঃ শান্তিবালা শামুরাইলাৎপমগী শৈরেং অনী\nসোরাইজম উৎপলগী শোর্ট ফিল্ম ‘নোংয়াই’ ইন্টারনেশন্যাল মনাগী দমক খনখ্রে\nপুখ্রম্বম ননীগী শৈরেং অহুম


য়ুনিয়ন এজুকেসন মিনিস্তরনা অনৌবা এজুকেসন পোলিসি-২০২০ হাপচিল্লকপা হন্না য়েংশিনখ্রে\nPosted On: 13 JAN 2021 12:11PM by PIB Imphal\nয়ুনিয়ন এজুকেসন মিনিস্তর শ্রী রামেশ পোখ্রিয়াল ‘নিশঙ্ক’না মিনিস্তর অসিগী মকোক থোংবা ওফিসিএলশিংগা অনৌবা এজুকেসন পোলিসি-২০২০ হাপচিল্লকপা হন্না য়েংশিনখ্রে।\nমিতিং অসিগী মনুংদা মিনিস্তর অসিনা হায়র এজুকেসন অমসুং এজুকেসন মিনিস্ত্রীগী স্কুল এজুকেসন দিপার্তমেন্তশিংগা এন.ই.পি. হাপ্পগী মতেং পাংনবা তাস্ক ফোর্স অমা শেমগৎতুনা স্কুল এজুকেসনদগী হায়র এজুকেসন্দা লায়না হোংবা য়ানবা অপাম্বা ফোংদোক্লি। মিনিস্তর অসিনা অপাম্বা ফোংদোকখি মদুদি হায়র এজুকেসনগী সেক্রেতরীনা লুচিংবা রিভ্যু কম্মিতি অমসুং ইমপ্লিমেন্তেসন কম্মিতি অমা শেমদুনা এন.ই.পি. হাপচিনবা অসি য়াংশিলহনবা পাম্মী।\nশ্রী পোখ্রিয়ালনা পেক্কেজ কলচরদগী পেতেন্ত কলচরদা হোংদাকপগী মিৎয়েং চংবগী মরুওইবা ফোংদোকখি। নেস্নল এজুকেসন তেক্নোলোজি ফোরুম (এন.ই.তি.এফ.) অমসুং নেস্নেল রিসর্স ফাউন্দেসন (এন.আর.এফ.) অসি পোলিসি অসিবু মায় পাকপদা চংদ্রবা য়াদ্রবা অমনি মরম অদুনা মসি ২০২১-২০২২দা লিংখৎকদবনি। মহাকনা থৌবুশিংবু এন.ই.পি. নৌনা হাপচিনবা অমসুং সরকারগী হান্ননা লৈরম্লিবা পোলিসিশিং অসিগা পাউ ফাওদোক্ননবা হোৎনগদবনি।\nহায়র এজুকেসন্দা হাপ্নবা মথৌ পুন্না ১৮১ খন্দোক্লে অমসুং মসিগী মথৌ ১৮১ অসিগী চংশিল্লিবা থবক অসি য়েংশিন্নবা য়াম্না ময়েক শেংবা তাইমলাইন অমা অমসুং পান্দমশিংগী দাশবোর্দ অমা শেম্লে। হাপচিল্লিবা মথৌ অসিগী থাগী অমসুং চয়োলগী ওইবা কেলেন্দর অমা থৌবুশিং অসিনা শিজিন্নগদবা অসি খঙনবা য়েকথোক্লগনি।\n(Release ID: 1688231) Visitor Counter : 4\n(Release ID: 1688231)


পি.এম.না তামিল নাদুগী মরু ওইবা প্রোজেক্তশিং শঙ্গাখ্রে অমসুং উরেপ উয়ুং তমখ্রে\nআর্মীদা অর্জুন মেন বেত্তল তেঙ্ক (এম.কে.-১এ) খুৎশিন্নখ্রে\nপুলৱামা এতেক্তা থৱায় থাখ্রবশিংদা ইকাই খুম্নবা উৎখ্রে\nদিফেন্স সেক্তরদা ভারতপু আত্মানির্ভর ওইহন্নবা মীৎয়েং চংলি\nপ্রোজেক্তশিং অসি ইন্নোবেসন অমসুং লমদম অসি চাউখৎপগী খুদমশিংনি। প্রোজেক্তশিং অসিনা তামিল নাদু হেন্না চাউখৎহল্লগনি: পি.এম\nদেবেন্দ্রকুলা ভেলালর কাংলুপ হৌজিক্তি মখোয়গী পুৱারীদা শাগোন্নরবা মমিংনা খঙনরগনি, মতম শাংনা ধাবি তৌদুনা লাকখিবা অদু থুংহনখ্রে\nসরকার অসিনা স্রী লঙ্কাদা লৈরিবা তামিল ইচিল-ইনাওশিংগী য়াইফনবা অমসুং অনীংবশিং থুংহন্নবা হোৎনদুনা লাকখি: পি.এম.\nতামিল নাদুগী কলচর য়োকখৎপা অমসুং ঙাকশেনবা থবক পাইখৎপা অসি ঐখোয়গী লাইবক ফবনি। তামিল নাদুগী কলচর অসি মালেমদা মমিং চৎলি: পি.এম.\nPosted On: 14 FEB 2021 3:09PM by PIB Imphal\nপ্রধান মন্ত্রী, শ্রী নরেন্দ্র মোদীনা ঙসি চেন্নাইদা মরু ওইবা প্রোজেক্ত কয়া শঙ্গাখ্রে অমসুং উরেপ উয়ুং তমখ্রে অমদি আর্মীদা অর্জুন মেন বেত্তল তেঙ্ক (এম.কে.-১এ) খুৎশিন্নখ্রে।\nথৌরম অসিদা ৱা ঙাংলদুনা প্রধান মন্ত্রীনা হায় “প্রোজেক্তশিং অসি ইন্নোবেসন অমসুং লমদম অসিগী ওইবা চাউখৎলকপগী খুদমশিংনি। প্রোজেক্তশিং অসিনা তামিল নাদুবু হেন্না চাউখৎহল্লগনি।” মহাক্না হায় তঞ্জাভুর অমসুং পুদুক্কোত্তাই অসি অখন্ননা কান্নবা ফংলগনি মরমদি ঙসি কিলোমিতর ৬৩৬ শাংবা গ্রান্দ এনিকৎ কেনেল সিস্তেম মতমগা চুন্নবা মওংদা ওন্নবা উরেপ উয়ুং তমখ্রে। মসিনা চাউনা কান্নবা ফংহল্লগনি। লম এক্কর লাখ ২.২৭দা ঈথৈ-লৌখোংগী খুদোংচাবশিং ফংহল্লগনি। শ্রী মোদীনা তামিল নাদুগী লৌমীশিংবু রিকোর্দ ওইনা চেং-হৱায় পুথোকখিবা অমসুং ৱাতর রিসোর্সশিং নীংথিজনা শিজিন্নবগীদমক থাগৎপা ফোঙদোকখ্রে। মহাক্না হায় “গ্রান্দ এনিকৎ অসি ঐখোয়গী পুৱারীগী হিংদুনা লৈরিবা খুদম অমনি। মসি ঐখোয়গী লৈবাক অসিগী ‘আত্মানির্ভর ভারত’কী পান্দমশিংদা ইনোৎ হাপ্পি।” তামিলগী কবি অব্বায়রবু পল্লদুনা প্রধান মন্ত্রীনা ঈশিং য়োকখৎপা তঙাই ফদে মসি লৈবাক্কী ওইবা সমস্যা খক্তা নত্তনা মালেমগীসু সমস্যা অমা ওইরি। মহাক্না পর দ্রোপ মোর ক্রোপকী লাইৱা অদুবুসু নীংশিংবা মথৌ তাই হায়না ফোঙদোকখ্রে।\nচেন্নাই মেত্রো রেল ফেস ৱানগী কিলোমিতর মপান শাংবা অসি ঙসি শঙ্গাবদা ৱা ঙাংবদা, প্রধান মন্ত্রীনা হায় লাইচৎ অসি লৈজরবসু লোইশিন্নবা লেপখিবা মতমদা প্রোজেক্ত অসি লোইশিনবা ঙমখি। প্রোজেক্ত অসি আত্মানির্ভর ভারত থৌগৎপগী মখাদা পাইখৎপা অমনি মরমদি রোলিং স্তোক অসি লমদম অসিদগী লৈখি অমসুং সিবিল কনস্ত্রক্সনগী থবক থৌরমশিং ভারতকী কন্ত্রেক্তরশিংনা তৌখি। শ্রী মোদীনা হায় চহি অসিগী বজেৎতা প্রজেক্ত অসিগী অনিশুবা ফেসকী কিলোমিতর ১১৯ অসিগীদমক লুপা করোর ৬৩,০০০ হেন্না তোখাইনা থমখ্রে। মসি সহর অমগীদমক অমুক্তদা সেঙ্কসন তৌখিবা খ্বাইদগী চাউবা প্রোজেক্ত অমনি। অর্বান ত্রান্সপোর্ত্তা মীৎয়েং চংবা অসিনা প্রজাশিংগী ‘ইজ ওফ লিবিং’ হেনগৎহনগনি হায়না শ্রী মোদীনা ফোঙদোকখ্রে।\nপ্রধান মন্ত্রীনা হায় কন্নেক্তিবিতী হেনগৎহনবনা খুদোংচাবা হেনগৎহনগনি। মসিনা ললোন-ইতিক্তা মতেং পাংগনি। চেন্নাই বীচ, গোল্দন ক্বাদ্রিলেতরেলগী ইন্নোর অত্তীপত্তু স্ত্রেচ অসি ত্রাফিক দেন্সিতী য়াম্না ৱাংবা লম্বেল অমনি। মহাক্না হায় চেন্নাই পোর্ত অমসুং কামরাজার পোর্তকী মরক্তা লৈরিবা ফ্রৈৎ মুফমেন্ত অসি হেন্না য়াংখৎহনবা মথৌ তাই অমসুং চেন্নাই বীচ অমসুং অত্তিপত্তুগী মরক্তা লৈরিবা মরীশুবা লাইন অসিনা হিরম অসিদা মতেং পাংলগনি হায়না থাজবা ফোঙদোকখ্রে। মহাক্না হায় ভেল্লপুরম তঞ্জাভুর তিরুভরুর প্রোজেক্ত ইলেক্ত্রিফিকেসন অসিনা দেল্তা জিলাশিংদা অচৌবা কান্নবা অমা ওইরগনি।\nপ্রধান মন্ত্রীনা পুলৱামা এতেক্কী চহি অনি ফাবগী কুমওন অসিদা ঙসি পুলৱামা এতেক্তা থৱায় থাখ্রবশিংদা ইকাই খুম্নবা উৎখ্রে। মহাক্না হায় “এতেক অসিদা থৱায় থাখ্রবা পুম্নমক্তা ঐখোয়না ইকাই খুম্নবা উৎলি। ঐখোয়গী সেক্যুরিতী ফোর্সশিংগীদমক চাউথোকচৈ। মখোয়গী থৌনা-লিংজেলঅসিনা তুংগী চারোনশিংদা ইনোৎ হাপকনি।”\nপ্রধান মন্ত্রী হায় ভারতনা দিফেন্স সেক্তরদা মরোমদোম লেপচনবা অচৌবা খোঙথাং কয়া লৌখৎখি। মহাক্না হায় মসি মালেমগী খ্বাইদগী অরিবা লোল তামিলগী মহাকবি সুব্রমনিয়া ভারতিনা ইরমখিবা ঐখোয়না খুৎলাই শাসি; ঐখোয়না চে শাসি হায়বা অসিনা ইনোৎ হাপখি। ঐখোয়না ফেক্তরীশিং শাসি; ঐখোয়না স্কুলশিং শাসি। ঐখোয়না লেংবা অমসুং পাইবা ঙম্বা গারিশিং শাসি। ঐখোয়না মালেমদা অহোংবা পুরক্কদবা জহাজশিং শাসি। শ্রী মোদীনা হায় দিফেন্স কোরিদোর অনিগী মনুংদা অমদি তামিল নাদুদা লৈ। কোরিদোর অসিনা লুপা করোর ৮১০০ হেন্নবগী ইনবেস্তমেন্ত তৌরক্নবা থাজবা ফংখ্রে।\nপ্রধান মন্ত্রীনা হায় ভারতকী ওতোমোবাইল মেন্যুফেকচরিং হবতা হান্নদগী মাংজিল থারি। প্রধান মন্ত্রীনা হায় হৌজিক্তি তামিল নাদু অসি ভারতকী তেঙ্ক মেন্যুফেকচরিং হব অমা ওইরক্লি। এম.বি.তি. অর্জুন মার্ক ১এগী মতাংদা প্রধান মন্ত্রীনা হায় “লমদম অসিদা দিজাইন তৌবা অমসুং শাবা ‘মেন বেত্তল তেঙ্ক অর্জুন মার্ক ১এ’ অসি খুৎশিন্নবদা চাউথোকচবা পোকই”। মসিনা লমদম অসিগী ওইবা এম্ম্যুনিসন শিজিন্নৈ। তামিল নাদুদা শাবা তেঙ্ক অমা লৈবাক অসি ঙাকশেন্নবা অৱাং থংবা ঐখোয়গী ঙমখৈশিংদা থম্লগনি। মসিনা ভারতকী অপুনবগী থৌনা-লিংজেল – ভারতকী এক্তা দর্শন অদু উথোক্লি।”\nপ্রধান মন্ত্রীনা হায় দিফেন্স সেক্তরদা ভারতপু আত্মানির্ভর ভারত ওইহন্নবা মীৎয়েং চংলিবা অসি খোঙজেল য়াংখৎপগা লোইননা মাংদা চংশিল্লগনি।\nঐখোয়গী আর্ম ফোর্সশিং অসিনা ভারতকী থৌনা অদু মশক তাক্লি। মখোয়না ঐখোয়গী ইমা লৈবাক অসি ঙাকশেনবা ঙম্বগী মথৌনা লৈ হায়না হঞ্জিন-হঞ্জিন উৎখি। ভারতনা শান্তিদা থাজবা থম্মি হায়বা অসিসু মখোয়না হঞ্জিন-হঞ্জিন উৎখি। ভারতনা ঐখোয়গী সোভরেন্তী অসি অঙম্বা থাক্তা ঙাক শেনগনি হায়না প্রধান মন্ত্রীনা ফোঙদোকখ্রে।\nপ্রধান মন্ত্রীনা হায় আই.আই.তি. মদ্রাসতা মালেমগী থাক্কী রিসর্চ সেন্তরশিং লৈগদবা সক্বের মিতর লাখ ২গী ইনফ্রাস্ত্রকচর দিস্কভরী কেম্পস অসিনা দিস্কভরীগী মাংজিল থারিবা সেন্তর অমা ওইরগনি অমসুং ভারত পুম্বদগী খ্বাইদগী অফবা তেলেন্তশিং পুশিল্লকপা ঙম্লগনি।\nশ্রী মোদীনা হায় চহি অসিগী বজেৎনা সরকারনা অওনবা পুরক্নবা হোৎনরিবা অসি অমুক হন্না উৎখ্রে। বজেৎ অসিনা ভারতকী সমুদ্র মপাল চাউখৎনবা অখন্নবা মীৎয়েং চংলি। ঙামীগী কাংলুপশিংগী এক্সত্রা ক্রেদিৎ মেকানিজমশিং, চেন্নাই অমসুং সীৱিদ ফার্মিং য়াওনা মতমগা চুন্নবা ফিশিং হর্বরগী সেন্তর মঙাগা লোইননা ঙা ফাবগা মরী লৈনবা ইনফ্রাস্ত্রকচর অপগ্রেদ তৌবা অসিনা সমুদ্র মপালদা লৈরিবা কাংলুপশিংগী পুন্সি ফগৎহল্লগনি। মহাক্না হায় সীৱিদ কল্তিবেসনগীদমক মল্তি-পর্পজ সী-ৱিদ পার্ক তামিল নাদুদা শারগনি।\nদেবেন্দ্রকুলা বেলালর কাংলুপকী দেবেন্দ্রকুলা বেলেলর ওইনা শকখঙনবা মতম শাংনা ধাবি তৌদুনা লাখখিবা অদু কেন্দ্র সরকারনা অয়াবা পীরে প্রধান মন্ত্রীনা লাউথোকখ্রে। মখোয়বু হৌজিক্তি সম্বিধানগী সেদ্যুলদা য়াওবা মমিং তুরক তগী তরেৎ নত্তনা মখোয়গী পুৱারীগা শাগোন্নরবা মীথোলনা মশক খঙনরগনি। মখোয়গী মমিং দেবেন্দ্রকুলা বেলালর হায়না মমিং শেমদোক্নবা সম্বিধানগী সেদ্যুল অমেন্দ তৌনবা দ্রাফ গেজেৎ অদু কেন্দ্র সরকারনা অয়াবা পীখ্রে। মথংগী সেসন হৌবদা মসি পার্লিয়ামেন্দদা পুথোক্কনি। মহাক্না ধাবি অসিদা কুপ্না স্তদী তৌখিবা অদুগীদমক মহাক্না তামিল নাদু সরকারবু থাগৎখ্রে। শ্রী মোদীনা হায় ৱারেপ অসি মমিং ওনবা খক্তগী ৱাফম নত্তে। মসি ৱায়েল পীবা, ইজৎ ঙাকপা অমসুং খুদোংচাবগী মতাংদনি। “তামিল নাদুগী চৎনবী-নাৎ অসি ঙাক শেন্নবা অমসুং য়োকখৎনবা হোৎনবা হায়বা অসি ঐখোয়গী থৌদাংনি। তামিল নাদুগী চৎনবী-নাৎ অসি মালেম পুম্বদা খঙনরি”, হায়না শ্রী মোদীনা ফোঙদোকখ্রে।\nপ্রধান মন্ত্রীনা হায় সরকার অসিনা স্রী লঙ্কাদা লৈরিবা ঐখোয়গী ইচিল-ইনাওশিংগী য়াইফনবা অমসুং অনীংবশিং থুংহন্নবা হোৎনদুনা লাকখি। শ্রী মোদী অসি জাফনা চৎলুবা অমত্তা ঙাইরবা ভারতকী প্রধান মন্ত্রীনি। তামিলশিংগীদমক সরকারনা ফংহনখিবা রিসোর্সশিং অসি মমাংদা ফংহনখিবদগী হেনখি। প্রোজেক্তশিং অদুদা য়াওরিবা অদুদি: স্রী লঙ্কাগী অৱাং-নোংপোক্তা লৈবা তামিলশিং অদুগীদমক য়ুম ৫০,০০০ শাখি। প্লান্তেসন এরিয়াশিংদা য়ুম ৪০০০। হকশেলগী হিরমদনা তামিল কাংলুপনা শিজিন্নবা লেম্না এম্বুলেন্স সর্ভিস অমা ফাইনান্স তৌখি। দিক্কোয়াদা হোস্পিতাল অমা শাখ্রে। কন্নেক্তিবিতী হেনগৎহন্নবা জাফনা অমসুং মন্নার ফাওবগী রেলৱে নেৎৱার্ক অসি অমুক হন্না শেমগৎখি। চেন্নাই অমসুং জাফনা ফাওবগী ফ্লাইৎশিং লৈহনখ্রে। ভারতনা শরিবা জাফনা কলচরেল সেন্তর অসি অথুবদা হাংলগনি। “ঐখোয়না স্রী লঙ্কন লুচিংবশিংগা লোইননা তোইনা তামিলগী হকশিংগী সমস্যা অসি খন্নখি। মখোয়না চপ মান্নবা হক, ৱায়েল, শান্তি অমসুং ইজৎ লৈনা হিংবা ঙম্নবা ঐখোয়না হোৎনরি” হায়না প্রধান মন্ত্রীনা ফোঙদোকখ্রে।\nপ্রধান মন্ত্রীনা হায় সরকার অসিনা ঙামীশিংগী ফংফম থোকপা হকশিং কন্নবা মতম পুম্বদা ঙাকশেল পীরি অমসুং স্রী লঙ্কাদা ঙামীশিং ফংখিবা মতমদা অথুবদা থাদোক্নবা হোৎনদুনা লাকখি। সরকার অসিগী তেনর মনুংদা ঙামী ১৬০০ হেন্না থাদোকহনখ্রে অমসুং স্রী লঙ্কনগী কস্তদীদা ভারতকী ঙামী অমত্তা লৈত্রে। মসিগা মান্ননা হি ৩১৩সু থাদোরকখ্রে হায়না প্রধান মন্ত্রীনা ফোঙদোকখ্রে।\nপ্রধান মন্ত্রীনা চেন্নাই মেত্রো রেল ফেস-I এক্সতেন্সন, চেন্নাই বীচ অমসুং অত্তিপত্তুগী মরক্তা মরিশুবা রেলৱে লাইন, ভিল্লুপুরম – কুদ্দালুর –মায়িলাদুথুরাই – তঞ্জাভুর অমসুং মাইয়িলাদুতুরাই – তিরুভারুরদা সিঙ্গল লাইন সেক্সন ইলেক্ত্রিফিকেসন শঙ্গাখ্রে। প্রধান মন্ত্রীনা গ্রান্দ এনীকৎ কেনেল সিস্তেম অমসুং আই.আই.তি. মদ্রাসকী দিস্কভরী কেম্পসকী এক্সতেন্সন, রিনোভেসন অমসুং মোদর্নাইজেসনগী উরেপ উয়ুং তমখ্রে।\nথৌরম অসিদা তামিল নাদুগী গভর্নর, তামিল নাদুগী মুখ্য মন্ত্রী, উপ মুখ্য মন্ত্রী, তামিল নাদুগী স্পীকর, তামিল নাদুগী ইন্দস্ত্রীজকী মন্ত্রী শরুক য়াখি।\n(Release ID: 1698053) Visitor Counter : 42\n(Release ID: 1698053)


ভারত এক্তিব কেসকী মশিং অসি লাখ ২.৫০দা য়াম্না তাথখ্রে; অপুনবা কেস মশিংগী শরুক ২.৪৩% ওইরি\nমালেমগী খ্বাইদগী য়াম্বা ওইনা অপুনবা মীওই লাখ ৯৯ হেন্না নাবা ফখ্রে\nPosted On: 02 JAN 2021 11:10AM by PIB Imphal\nনোংমগী ওইনা অনৌবা লাকপা কেস মশিংদগী নাবা ফবগী মশিংনা হেনবগী চৎনবী অসি লেপ্তনা চত্থরকপগা লোয়ননা এক্তিব কেসকী মশিংদা য়াম্না তাথরকপগী ফিভম উবা ফংলি। ভারতকী অপুনবা এক্তিব কেস মশিং অসি লাখ ২.৫০দা তাথরক্তুনা ঙসি ফাওবদা পুন্না ২,৫০,১৮৩ ওইরি।\nহৌজিক্না ২.৫%গী মখাদা লৈরবা এক্তিব কেসকী মশিং অসিনা অপুনবা কেসকী শরুক ২.৪৩% ওইরি।\nভারত্তা অনৌবা মীওই ১৯০৭৯না কোবিদ পোজিতিব ওইখিবদা মান্নবা মতম অদুদা অনৌবা মীওই ২্৯২৬না নাবা ফখিবগী পাউ লাকখি। মসিনা হৌখিবা পুং ২৪দা এক্তিব ওইবা কেস মশিংদা অপুনবা ৪,০৭১ হন্থহনখি।\nরাজ্য মঙা, কেরলা, মহারাস্ত্রা, উত্তর প্রদেশ, নোংচুপ বেঙ্গোল অমসুং ছতিসগরনা অপুনবা এক্তিব কেস মশিংগী শরুক ৬২% ওইরি।\nভারতনা হৌখিবা নুমিৎ ৭নি অসিদা মিলিয়নগী মীয়ামগী মনুংদা অনৌবা কেস লাকপা (১০১) খ্বাইদগী নেম্বা লৈবাক ওইরি। হৌখিবা নুমিৎ ৭নিদা পাউদমলকখিবগী মতুং ইন্না ব্রাজিল, রসিয়া, ফ্রান্স, ইতালী, য়ু.এস.এ. অমসুং য়ু.কে.না কেস পর মিলিয়ন পোপ্যুলেসনগী মশিং ৱাংনা লৈরি।\nভারতকী অপুনবা নাবা ফবগী মশিং অসি করোর ১দা নকশিল্লক্লি। অপুনবা নাবা ফবগী কেস মশিং অসি লাখ ৯৯ (৯৯,০৬,৩৮৭) হেনখ্রবনি।\nনাবা ফবগী চাং অসি ঙসি ফাওবগী মনুংদা ৯৬.১২%দা ফগৎলকখ্রে। নাবা ফবা অমসুং এক্তিব কেসকী মশিংগী মরক্তা খেৎনবা অসি লেপ্তনা হেনগৎলক্লি অমসুং হৌজিক্কী ওইনা ৯৬,৫৬,২০৪দা লৈরি।\nঅনৌবা নাবা ফবগী ৭৮.৬৪%গী শরুক অসি রাজ্য/য়ু.তি. তরাদগী লাকপনি।\nকেরলানা কোবিদতগী নাবা ফবা মীওই ৫,১১১ লৈদুনা মাংজিল থাদুনা চৎলি অমসুং মহারাস্ত্রানা মীওই ৪,২৭৯ লৈখি। নোংচুপ বেঙ্গোলনা নোংমদা নাবা ফবা মশিং ১,৪৯৬ লৈরি হায়রক্লি।\nরাজ্য/য়ু.তি. ১০না অনৌবা কেসকী শরুক ৮০.৫৬% পীরক্লি।\nহৌখিবা পুং ২৪দা কেরলাদা কেস ৪,৯৯১ লাকখি। মহারাস্ত্রাদা ঙরাং অনৌবা কেস ৩,৫২৪ লাকখিবদা নোংচুপ বেঙ্গোলনা অনৌবা কেস ১,১৫৩ লাকখি।\nহৌখিবা পুং ২৪দা মীওই ২২৪ লৈখিদবগী পাউ লাকখি। মসিগী মনুংদগী ৭৫.৪৫%দি রাজ্য/য়ু.তি. ১০দগীনি।\nঅনৌবা লৈখিদবগী ২৬.৩৩%দি মহারাস্ত্রাদগীনি (৫৯)। নোংচুপ বেঙ্গোলদা অনৌবা মীওই ২৬ লৈখিদবদা কেরলাদনা অনৌবা মীওই ২৩ লৈখিদে।\n(Release ID: 1685576) Visitor Counter : 60\n(Release ID: 1685576)


এন.ঐচ.-১৯গী বারানসী-প্রয়াগরাজ শরুক্কী লেন-তরুক পাকথোকহনবগী প্রোজেক্ত হৌদোকপদা পি.এম.না পীখিবা ৱারোল\nPosted On: 30 NOV 2020 6:40PM by PIB Imphal\nকাশীগী ঐগী নুংশিরবা ইচিন-ইনাও, ইচে-ইচলশিং,\nঅদোম পুম্নমকপু খুরুমজরি!\nমরুওইনা রাজাতালাব, মির্জামুরাদ, কছৱা, কপসেথী, রোহনিয়া, সেবাপুরী লমদমগী অন্নদেবতা লোগনবু খুরুমজরি!\nঅদোম পুম্নমক্তা দেব দিপাবলীগী অমসুং গুরপরবগী হায়নীংঙাই লৈতনা নংঙাইবা অমদি য়াইফ-পাউজেল পীজরি!!\nউত্তর প্রদেশকী মুখ্যমন্ত্রী শ্রীমান য়োগী আদিত্যনাথজী, উপ মুখ্যমন্ত্রী শ্রী কেশব প্রসাদ মৌর্য়জী, সংসদতা ঐগী খোংলোই ওইমিন্নরিবা ভাই রমেশ চন্দজী অমসুং মশিং য়াম্না তিনবীরিবা কাশীগী ঐগী নুংশিরবা ইচিল-ইনাওশিং,\nদেব দিপাবলী অমসুং গুরুনানক দেবজীগী মঙাল ফংখিবা থৌরম অসিদা ঙসি কাশীনা অনৌবা ইনফ্রাস্ত্রকচরগী অতোপ্পা খুদোল অমগা ফংলি। মসিগী কান্নবা কাশীগা লোইননা প্রয়াগরাজগী মীয়ামসু ফংগনি। অদোম ময়ামদা হন্না হন্না নুংঙাইবা ফোংদোকচরি।\nঐহাক নীংশিংলি, হৌখিবা কুমজা ২০১৩দা ঐগী অহানবা মীয়ামগী মীফম অদু লম্পাক অসিদা পাংথোকখি অমসুং মতম অদুদা মফম অসিদা চৎলিবা লম্বী অসি ৪ লেনগী ওইরম্মি। ঙসি বাবা বিশ্নাথকী থৌজান্দগী, হাইৱে অসি লেন ৬কী ওইরে। হান্না হন্দিয়াদগী রাজাতালাবতা চৎথোক চৎশিন তৌরম্বা মীয়াম্না খঙই মদুদি হাইৱে অসিদা কয়াদা খুদোংচাদবা ওইরম্বগে হায়বদো। মফম খুদিংদা জাম, য়াম্না তপ্পা ত্রাফিক, দিল্লী অমসুং অতোপ্পা শহরশিংদগী মীয়াম্না চৎথোক-চৎশিন তৌনখিবশিং অদুসু লম্বী অসিদা লাকপদা অৱাবা ওইনরম্মি। কি.মি. ৭০দগী হেন্না শাংবা খোংচৎ অদু হৌজিক নুংঙাইনা চৎলগনি, খোংজেল য়াংনা চৎলগনি। হাইৱে অসি পাকথোকহনবদগী কাশী অমসুং প্রয়াগকী মরক্তা চৎথোক-চৎশিন তৌনবা হৌজিক হেন্না লাইরগনি। কাম্বরা চৎপা মতমদা কাম্বরিয়ানা অমসুং মফম অসিগী মীয়াম্না অৱাবা মায়োক্নরম্বশিং অদু লোইশিল্লগনি। মসিদা নত্তনা, মসিগী কান্নবা কুম্ভগী মতমদসু ফংলগনি।\nলাইনীংগা মরী লৈনবা মফম্বু ওইরো নত্ত্রগা করিগুম্বা অখন্ন্বা থবক অমবু ওইরো, মীয়াম্না মফম অমা হেক্তদা চৎথোক-চৎশিন তৌবদা হান্না কয়াম খুদোং চাগদগে হায়বদু য়েংনৈ। অসিগুম্বা মখলগী খুদোংচাবশিং ইরমদমগী-মীরমগী, মখল খুদিংগী তুরিস্তশিং অমসুং লাইনীংবশিংবুসু পুক্নীং থৌগৎলি। হৌখিবা চহিশিংদা কাশীবু ফজহনবগা লোইননা মফম অসিগী কনেক্তিবিতীদা থবক তৌরিবা অসিগী কান্নবা, অদোম ময়াম্না উবীরি। অনৌবা হাইৱেবু ওইরো, থোং-ফ্লাইওবরবু ওইরো, ত্রেফিক জাম হন্তহন্নবগীদমক্তা লম্বী পাকথোকহনববু ওইরো, হৌজিক বনারস অমসুং মসিগী অকোইবদা তৌরিবা থবক অসিগুম্না নীং খা তম্লবা মতুংদা অমুক্তা তৌখিদ্রি। বনারসকী মনাই অমা ওইনা, ঐনা বানারসকী মীয়ামগী অৱাবা হন্থহনবা, মখোয়গী পুন্সি হেন্না লাইথোকহনবা অসি হোৎনরি। হৌখিবা চহি ৬তা বনারস্তা লুপা করোর লিশিং কয়াগী প্রোজেক্তশিং খোংজেল য়াংনা মপুং ফাহনখ্রে অমসুং প্রোজেক্ত কয়ামরুমগী থবক পায়খৎলি। এয়রপোর্তকা শহরগা শম্নহনবা লম্বী ঙসি বনারস্তা চাউখৎ-থৌরাংগী থবক্কী শক্তাক ওইখ্রে। রেলৱে স্তেসনগী কনেক্তিবিতীসু হেন্না ফগৎলে। মফম অসিদগী খজিক্তং লাপ্পা মফমদা হিহ্গ রোদ ফেজ-২গীসু থবক খোংজেল য়াংনা পায়খৎলি। মসি মপুং ফারকপদা সুল্তানপুর অমসুং গাজীপুরদগী চৎথোক-চৎশিন তৌগদবা অরুম্বা গারীশিং শহরদা এন্ত্রী তৌরমদনা, চুমদ্রিং সিক্স লেন হাইৱেদগী চৎখিবা য়ারগনি।\nঅফবা লম্বী, অফভা রেল লম্বী, অফবা অমসুং অহোংবা এরোপ্লেনগী খুদোংচাবশিং, মখোয় অসি খুন্নাইগী কাংলুপ খুদিংমক্তা খুদোংচাবা ফংহল্লি। মরুওইনা লাইরবশিংদা, অপীকপা ওন্ত্রপ্রিনরশিংদা, ময়াওই ওইবা কাংলুপকী মীওইশিংদা মসিগী খ্বাইদগী কান্নবা ফংই। শেমগৎ-সাগৎপগী থবক পায়খৎলকপা মতমদা মীওই কয়ামরুমদা থবক ফংহল্লি। প্রোজেক্ত অসি লোইদুনা শেম-শারকপা মতমদা মতমসু কল্লি, চাদিংসু হন্থহল্লি অমসুং অৱাবসু হন্থহল্লি। কোরোনাগী মতম অসিদসু শিন্মী মরূপশিংগীদমক্তা থবক পীবগী য়াম্না চাউবা পাম্বৈ ইনফ্রাস্ত্রকচরগী পাম্বৈ অসিনা ওইরি।\nঐহাক নুংঙাইবা ফাওই মদুদি উত্তর প্রদেশতা য়োগীজী অমসুং মহাক্কী তীম্না সরকার শেম্লবা মতুংদা মফম অসিদসু ইনফ্রাস্ত্রকচর শেমগৎপদা অমক্তা ওইখিদ্রিবা খোংজেল পুরকখি। অহানবদা উত্তর প্রদেশকী ইনফ্রাস্ত্রকচরকী ফিভম করি ওইরম্মি, মসি অদোম তশেংনা খঙবীরিবনি। ঙসি উত্তর প্রদেশকী শক্তাক এক্সপ্রেস প্রদেশ ওইনা মপাঙ্গল কল্লি। য়ু.পি.দা কনেক্তিবিতীগী করোর লিশিং কয়াগী প্রোজেক্ত ৫ অমুক্তদা থবক পায়খৎলি। ঙসি পর্বাঞ্চলবু ওইরো, বুন্দেলখন্দবু ওইরো, নোংচুপ থংবা উত্তর প্রদেশপু ওইরো, কাচিন খুদিংমক এক্সপ্রেসৱেগা শম্নগদৌরি। লৈবাক অসিগী অচৌবা অমসুং অনৌবা দিফেন্স কোরিদোর ২গী মনুংদগী অমা উত্তর প্রদেশতা শারি।\nলম্বী খক্তা নত্ত্না, এয়র কনেক্তিবিতীবুসু শেমদোকপগী তবক পায়খৎলি। চহি ৩-৪গী মমাং ফাওভদা য়ু.পি.দা শুপ্নগী অচৌবা এয়রপোর্ত ২ খক্তমক নীংতিজনা মথৌ পাংথোক্লম্মি। ঙসি চাউরাক্না এয়রপোর্ত দর্জন্দগী হেন্না য়ু.পি.দা সর্বিস তৌনবা শেম শাবগী থবক পায়খৎলি। মফম অসিদা বারানসী এয়রপোর্ত চাউথোকহবগী থবক চৎথরি। প্রয়াগরাজদা এয়রপোর্ত তর্মিনেল খোংজেল অদুক্কী য়াংনা শাবনা মরম ওইদুনা, মসিনা অনৌবা রিকোর্দ অমসু থমখ্রে। মসিদা নত্তনা কুশীনগরগী এয়রপোর্তসু ইন্ত্রনেস্নেল এয়রপোর্ত ওইনা শেমগৎলি। নোয়দাগী জেবরদা ইন্তর্নেস্নেল গ্রীনফিল্দ এয়রপোর্তসু খোংজেল য়াংনা থবক পায়খৎলি।\nমফমম অমদা অনৌবা কনেক্তিবিতী পাকথোক চাউথোকহনবা মতমদা, মদুগী কান্নবা ঐখোয়গী লৌমীশিংনা ফংই। হৌখিবা চহি কয়াদা খুঙ্গংশিংদা অনৌবা লম্বীশিংগা লোইননা স্তোরেজ, কোল্দ স্তোরেজ থম্নবা থৌরাং তৌদুনা লাক্লি। মসিগীদমক্তা লুপা লাখ ১গী ফন্দসু শেমখ্রে। চহি অসিদা লৈবাক্কী পুৱারীদা অহানবা ওইনা অচৎপা কোল্দ স্তোরেজ হায়বদি কিসান রেল হৌদোকখ্রে। হোৎনবশিং অসিদগী লৌমীশিংনা অনৌবা কৈথেল ফংলি, অচৌবা শহরশিং ফাওবা মখোয়না য়ৌশিনবা হেনগৎলক্লি অমসুং মসিগী হকথেংনবা শাফু মখোয়গী ইনকমদসু পীররি।\nবারানসী য়াওনা পুর্বাঞ্চলদা হেন্না ফবা ইনপ্রাস্ত্রকচর শেম-শারি, মসিগী য়াম্না কান্নবা লমদম অপুনবা অসিদা ফংলি। বারানসীদা পেরিশেবল কার্গো শেমখিবনা মরম ওইদুনা হৌজিক মফম অসিগী লৌমীশিংনা উহৈ অমসুং মনা-মশিংবু স্তোর তৌদুনা থম্বা অমসুং মদুবু ইরাই লাইনা য়োনবগী য়াম্না চাউবা খুদোংচাবা অমা ফংলে। মসিগী স্তোরেজ কেপাসিতীগী মরম্না অহানবা ওইনা মফম অসিগী লৌমীশিংগী পোৎথোকশিং মশিং য়াম্না মীরমদা থাবা ঙম্লে। ঙসি বনারসকী লংগরা অমসুং বনারসকী দশহরী হৈনৌ লন্দন অমসুং মিদল ইস্ততা মখোয়গী হৈনম শন্দোক্লি। হৌজিক বনারসকী হৈনৌগী দিমান্দ মীরমদসু লেপ্তনা হেনগৎলক্লি। হোজিক মফম অসিদা পেকেজিংগী খুদোংচাবা শেম্লে, মসিনা মরম ওইদুনা পেকিংগীদমক্তা অতোপ্পা অচৌবা শহরশিংদা চৎপগী মথৌ তাররোই। হৈনৌদা নত্তনা চহি অসিদা মফম অসিগী অতেকপা মনা-মশিংসু দুবাই অমসুং লন্দন য়ৌখ্রে। এক্সপোর্ত অসি নোংথক্কী লমবীদা পাংথোকখি। হায়বদি হেন্না ফবা এয়র সর্বিসকী কান্নবা মফম অসিগী অপীক অপীকপা লৌমীশিংনা ফংলি। গঙ্গাজীদা লৈবাক অসিগী অহানবা ইনলেন্দ ৱাতরৱে লৈরে, মসি লৌমীশিংগী পোৎথোক ত্রান্সপোর্ত অদুক্কী মতিক হেন্না করম্না তৌনবা হায়বসিদসু থবক পায়খৎলি।\nসরকাগী হোৎনবা অমসুং অনৌবা ইনফ্রাস্ত্রকচরদগী লৌমীশিংনা কান্নবা কয়াম্না ফংবগে হায়বদুগী খুদম চন্দৌলীগী অমুবা চেং-ব্লেক রাইসনা ওইরি। চেং অসিনা চন্দৌলীগী লৌমীশিংগী য়ুমথোংদা ৱাৎত-পাদবা পুদুনা লাক্লি। চন্দৌলীগী লৌমীশিংগী ইনকম হেনগৎহন্নবা চহি ২গী মমাংদা চেংগী ভেরাইতী অমা মসিদা শিজিন্নখি। হৌখিবা চহিদা খরীফকী পন্থাদা চাউরাক্না লৌমী ৪০০রোমদা চেং অসি থানবা পীখি। লৌমীশিং অদুগী কমিতী অমা শেমখি, মসিগীদমক্তা কৈথেল থিখি। মফম অসিদা অচম্বা চেং কিলোদা লুপা ৩৫-৪০গী চাংদা য়োল্লি, মফমদুদা হেন্না ফবা চেং কিলোদা লুপা ৩০০দা য়োল্লি। ব্লেক রাইসসু মীরমগী কৈথেল ফংখিবা অসি য়াম্না চাউবা ৱাফম্নি। অহানবা ওইনা ওস্ত্রেলিয়াদা চেং অসি থাদোকখ্রে, মদুসু চাউরাক্না কিলোদা লুপা ৮০০গী চাংদা য়োল্লি। হায়বদি ফৌগী এম.এস.পি. লুপা ১৮০০নি অদুগা চেং অমুবনা ক্বিন্তন অমদা লুপা লিশিং ৮ মখাইদা য়োল্লি। ঐঙোন্দা তমকি মদুদি মায় পাকপা অসিবু য়েংলদুনা হন্দক্কী পন্থা অসিদা লৌমী ইমুং লিশিং ১০০০না চেং অমুবা থারি।\nলৌমীশিংদা অনৌবা খুোদোংচাবশিং পীবা, অপীকপা লৌমীশিংবু পনশিন্দুনা মখোয়বু অচৌবা পাঙ্ল ওইহনবা, লৌমীশিংগী ইনকম হেনগৎহন্নবা লেপ্তনা হোৎনরি। হৌখিবা চহিশিংদা ফসল বিমা ওইরো ইথৈ-লৌখোং, মরু ওইরো নত্ত্রগা কৈথেল, থাক খুদিংমক্তা থবক পায়খৎলি। প্রধন মন্ত্রী ফসল বিমা য়োজনাদগী চাউরাক্না লৌমী ইমুং করোর ৪রোমদা মতেং পীরি। প্রধন মন্ত্রী ফসল বিমা য়োজনাদগী চাউরাক্না লম হেক্তর লাখ ৪৭লোম মাইক্রে ইরিগেসনগী মনুংদা য়াওখ্রে। চাউরাক্না লুপা করোর লিশিং ৭৭রোমগী ইরিগেসন প্রোজেক্তশিংদা খোংজেল য়াংনা থবক পায়খৎলি।\nঅনৌবা লৌউ-শিংউগী রিফোর্মশিংনা লৌমীশিংদা অনৌবা ওপ্সন অমসুং অনৌবা কাংলোনগী ওইবা ঙাক-শেল পীরি। মমাংদদি মন্দীগী মপান্দা তৌখিবা পীথোক-পিশিন কাংলোন্না য়াদবা ওইরম্মি। লৌমীশিংনা হৌজিক অনৌবা ওপ্সনসু ফংলে অমসুং মীনম-শোরিদগী কাংলোনগী ওইবা ঙাক-শেলসু ফংলে। লৌমীশিংদা প্রোজেক্তশিংগা লোইননা অনৌবা ওপ্সন পীবনা ঐখোয়গী লৌউ-শিংউগী লমদা মসক হোংদোকপা ঙমগনি। সরকারগী মায়কৈদগী প্রোজেক্তশিং, লৌমীশিংগী ওপ্সন অমসুং অনিমক পুন্না চৎমিন্নরবতদা লৈবাক অসিগী মশক্তা অহোংবা পুরকপা ওইরকই।\nসরকারশিংনা পোলিসীশিং শেম্মি, কাংলোনশিং শেম্মি। পোলিসী অমসুং কাংলোনশিংদা ঙাক্লৌসু ফংলবদি ৱাহং খরা হংলকপা অসি মসানা তাবনি। মসি দেমোক্রেসীগী শরুক্নি অমসুং ভারত্তা মসি চৎনবী ওইদুনা লাক্লি। অদুবু হৌখিবা মতম খরদগী তোঙানবা ত্রেন্দ অমা লৈবাক অসিদা উবা ফংলি। অহানবদদি সরকারগী ৱারেপ অমা হেক্তা কনাগুম্বনা পাম্দবা লৈরবদি মদুগী মায়োক্তা লেপ্নরম্মি। অদিবু হৌখিবা নুমিৎ খরনিদগী ঐখোয়না উরি মদুদি হৌজিক য়ানীংদবগী য়ুম্ফম অদু ৱারেপ্তা নত্তবদা চিংনবদা ওইরি। লান্না শন্দোক্লি মদুদি ৱারেপ্পুদি ফরে অদুবু মসিদগী মখা তারকপদা অসুম্না তৌবা য়াই। হৌজিক ওইদ্রিবা, কৈদৌঙৈদসু ওইররোইদবা অদুগী মতাংদা খুন্নাইদা উৎ চাইরি। লৌউ-শিংউগী রিফোর্মশিংগী মতাংদসু মসুম্না তৌরি। মখোয় অসি চহি তরাগী খুজিং কয়া লৌমীশিংদা মীনমদুনা লাক্লবা ঙাক্তনি। হৌজিক এম.এস.পি.দি লাওথোকখ্রে অদুবু এম.এস.পি.দা লৈবদি অদুক্কী মতিক য়ামখিদে। চহি কয়া এম.এস.পি.গী মিংদা নমথাক তৌখি। লৌমীশিংগী মিংদা অচৌ-অচৌবা শেন্দোল কোকপীনবগী পেকেজ লাওথোকখি। অদুবু অপীকপা অমসুং ঙমখৈ নাইবা লৌমীশিংদদি মসি খক য়ৌখিদে। হায়বদি লোন কোকপীবগী মিংদা নমথাক তৌবীখি। লৌমীশিংগী মিংদা অচৌ-অচৌবা স্কিমশিং লাওথোকখি। অদুবু মখোয় মশানা খঙজখি মদুদি লুপা ১গী মনুংদগী শুপ্নগী পৈসা ১৫খক্তমক লৌমীশিংদা য়ৌখি। হায়বদি স্কিমগী মিংদা নমথাক।\nহৌজিক পুৱারীনা নমথাক তৌরিবা অসিদা, ৱাফম ২ অসি মশানা তাবনি। অহানবদা লৌমীশিংনা করিগুম্বা সরকারগী ৱাফমদা কয়ারক চিংনবা লৈরবদি মদুগী মরুমদা চহি তরাগী খুজিং কয়াগী পুৱারী য়াওরবনি। অনিশুবদা মখোয়না ৱাশক থুগাইখিবা, মীনমখিবা, মখোয়গীদমক্তা মীনম্বা শন্দোকপা অসি তঙাইফদবা ওইখ্রে মরমদি হান্ননা ওইরম্বা অদু হৌজিকসু ওইগদৌরিবনি। সরকার অসিগী ত্রেক রিকোর্দ য়েংলগদি অচুম্বা অদু মথন্তা চোংথোকচরক্কনি। ঐখোয়না হায়খি মদুদি ঐখোয় য়ুরিয়া লোন্না য়োন্থোকপা থিংগনি অমসুং লৌমীশিংদা য়ুরিয়া মতিক চানা পীগনি। হৌখিবা চহি ৬তা য়ুরিয়াগী অৱাৎপা লৈহন্দ্রে। লোকদাউন ফাওবদসু, থবক-থৌরম ময়াম লেপ্নখিবা মতম অদুদসু অৱাবা অমত্তা লৈহনখিদে। ঐখোয়না ৱাশকখি মদুদি স্বামিনাথন আয়োগকী রিকোমেন্দেসনগী মতুং ইন্না অচংবা মমলগী এম.এস.পি. শরুক অমা মখাই পীগনি। ৱাশক অসি চেদতা মপুং ফাহনবা নত্তনা লৌমীশিংগী বেঙ্ককী একাউন্ত ফাওবা য়ৌহনখ্রে।\nশুপ্নগী হৱাইগী মতাংদা হায়রবসু ২০১৪গী মমাংগী চহি 5দা চাউরাক্না করোর ৬ মখাইগী হৱাই লৌমীশিংদগী লৈখি। অদুবু মসিগী মতুংদা চহি ৫দা ঐখোয়না চাউরাক্না লুপা করোর লিশিং ৪৯গী হৱাই লৈখ্রে হায়বদি চাউরাক্না শরুক ৭৫ হেনগৎখি। ২০১৪গী মমাংগী চহি ৫দা গেহু লৈবদা লুপা করোর লাখ অমা মখাইগী ময়াদা লৌমীশিংনা ফংখি। মদুমক ঐখোয়গী চহি মঙাদা লুপা করোর লাখ ৩গী গেহু হায়বদি চাউরাক্না শরুক ২ লৌমীশিংনা ফংখি। হৌজিক অদোম্ন হায়বীয়ু মদুদি মন্দীশিং অমসুং এম.এস.পি. লৌথোক্কে হায়রবদি, মদুগী থৌনা হাপ্নবা, মদুদা করিগী ইনভেস্ত অদুক তৌরুদগে? ঐখোয়গী সরকারদি মন্দীশিংবু নৌথোকহন্নবগীদমক লুপা করোর কয়া চাদিং তৌরি।\nঅদোম্না নীংশিংবীগদবনি, মখোয়শিং অসিনি পি.এম. কিসান সম্মান নিধিগী মতাংদা ৱাহং হংখিবশিংদু। মখোয়না তোকঙা শোন্দোক্লি মদুদি মীখলদা মখোয়না পৈশা য়েল্লি অমসুং মীখলগী মতুংদা পৈশা অদু শেন্দোই য়াওনা হন্না শিংবা তাই। রাজ্য অমদদি মফম অদুগী সরকার, মখোয়গী পোলিতিকেলগী কান্নবা লৌনবগীদমক ঙসিসু লৌমীশিংবু স্কিম অসিগী কান্নবা লৌহন্দ্রি। লৈবাক্কী লৌমী ইমুং করোর 10দগী হেনবগী বেঙ্ক একাউন্ততা হকথেংননা মতেং পাংলি। হৌজিক ফাওবদা চাউরাক্না লুপা করোর 1 লৌমীশিংদা য়ৌহনখ্রে।\nঐখোয়না ৱাশকখি মদুদি লৌমীশিংগীদমক্তা পেন্সন স্কিম হৌদোক্কনি। ঙসি পি.এম. কিসান মানধন য়োজনা চৎনরে অমসুং য়াম্না তেনবা মতমগী মনুংদা লৌমী ইমুং লাখ ২১না মসিদা য়াওখ্রে।\nৱাশকশিং মপুং ফাহনবগী ত্রেক রিকোর্দকী মতেংনা লৌমীশিংগী কান্ননবা অনৌবা লৌউ-শিংউগী রিফোর্মশিং পাইখৎলি। লৌমীশিংদা অচুম্বা ৱায়েল ফংহন্নবা, মসিনা কয়াম্না কান্নরিবা অসি ঐখোয়না নুংতিগী উবা ফংগনি, ঐখোয়না থেংনগনি অমসুং ঐনা থাজৈ মদুদি মীদিয়াদসু মসিগী কান্নবা ৱারী-ৱাতাই তৌগনি অমসুং ঐখোয়না উবসু ফংগনি। ঐনা ফাওই মদুদি চহি তরাগী খুজিং কয়াগী লৌনম অসিনা লৌমীশিংদা চিংনবা পোকহল্লি। হৌজিক লৌনম-শোরিনা নত্তবদা গঙ্গাগী ঈশিংগুম্না শেংলবা পান্দমগা লোইননা থবক তৌরি।\nচিংনবগী য়ুম্ফমদা অরানবা শন্দোক্লিবশিংগী অচুম্বা লেপ্তনা লৈবাক্কী মাংদা চোংথোরক্লি। হিরম অমদা মখোয়গী মীনম্বশিং লৌমীশিংনা খঙলকপদা অতোপ্পা হিরমদা মীনম্বা শন্দোকপা হৌরকই। ২৪/৭ মখোয়গী থবক্তি মসিনি। হৌজিকসু চিংনরিবা, ৱাহং হংনীংলিবা লৌমী ইমুং-মনুংগী পাউখুমসু সরকারনা লেপ্তনা পীরি। ঐনা থাজৈ, ঙসি লৌউ-শিংউগী রিফোর্মদা চিংনবা লৈরিবা লৌমীশিংসু তুংলমচৎতা লৌউ-শিংউগী রিফোর্মশিং অসিগী কান্নবা লৌদুনা, মখোয়গী ইনকম হেনগৎহনগনি।\nঅরোইবদা ঐনা অমুক্কা হন্না, অদোম ময়ামদা অনৌবা হাইৱে অসিগীদমক্তা হন্না হন্না নুংঙাইবা ফোংদোকচরি। কাশীগী মশক-মতৌ অসুম্না লেংদনা লৈনবা, ঐখোয়না মখা তানা হোৎনখিগনি। হৌজিক ঐগী বনারস্তা থৌরম ময়াম অমসু লৈরি, মদুদসু হিরম কয়াদা পাক শন্না ৱারী শাজগনি। কোরোনানা মরম ওইদুনা হন্দক্তি ঐহাক লাকপদা অপনবা খরা ওইরে ঙসি অদোম্বু উজবা ফংজরে, ঐঙোন্দা অনৌবা থৌনা অমা ফংজরে। অদোমগী থৌজাল ফংজরে, থবক তৌনবগী অনৌবা থৌনা ফংজরে। অদোম্না মশিং য়াম্না লেংবীরক্তুনা থৌজান পীনবীরি, মসি ঐগী পাঙ্গলনি, ঐগীদমক্তদি মসি থৌজালনি। ঐহাক অদোমগী লমন তোনশিঞ্জরে। ঐগা লোইননা খুত্তুম অনিমক তাশিনবীদুনা হায়বীয়ু ভারত ইমানা য়াইফরে।\n(Release ID: 1677278) Visitor Counter : 10\nRead this release in: Hindi , English , Urdu , Marathi , Bengali , Assamese , Punjabi , Gujarati , Odia , Tamil , Telugu , Kannada , Malayalam\n(Release ID: 1677278)


৩শুবা রি-ইনভেস্ত ২০২০দা পীখিবা পি.এম.গী ৱারোল\nPosted On: 26 NOV 2020 7:20PM by PIB Imphal\nথোইদোক হেন্দোক্না ইকায় খুম্নরবা ইস্রাএলগী প্রধান মন্ত্রী, থোইদোক হেন্দোক্না ইকায় খুম্নরবা নেদরলেন্দ্সকী প্রধান মন্ত্রী, মালেমগী মফমশিংদগী ইকায় খুম্নবদা মতিক চারবা মন্ত্রীশিং, ঐগী মন্ত্রী মন্দলগী মরুপ মপাংশিং, চীফ মিনিস্তরশিং, লেফ্তনেন্ত গভর্নরশিং অমদি শক্নাইরবা মীথুংশিং, থোইদোক হেন্দোক্না ইকায় খুম্নরবা নেদরলেন্দ্সকী প্রধান মন্ত্রীবু মহাক্কী পাউজেল থম্বিবগীদমক্তা ঐনা থাগৎচরি।\nঅদোম পুম্নমকপু রিইনভেস্তকী অহুমশুবা থৌরমগী শরুক অমা ওইনা উবা ফংবদা নুংঙাইজৈ। মমাঙগী থৌরমশিংদা রিনিউএবূ ইনর্জীগী মতাঙদা মেগাৱাত্তগী গিগাৱাত্তা চঙশিন্নবগী খোঙচৎকী থৌরাংগী মতাঙদা ঐখোয়না ৱারী শানখ্রে। নুমিৎকী ইনর্জী শিজিন্ননবগীদমক্তা ঐখোয়না ‘নুমিৎ অমা, মালেম অমা, গ্রীদ অমা’ হায়বসিদসু ৱারী শানখ্রে। অতেনবা মতমগী মনুংদা হায়রিবা থৌরাংশিং অসিগী মনুংদা কয়া অমদি তশেংবা ওইরক্লি।\nহৌখিবা চহী ৬সিদা ভারতনা হান্নগা মান্নদবা খোঙচৎ অমদা চঙশিল্লক্লি। ভারতকী মীপুম খুদিংমক্না মখোয়গী মতিং মপুং ফানা ফুদোকচবা ঙমজনবা ইলেক্ত্রিসিতী ফংহন্নবগীদমক ঐখোয়না ঐখোয়গী মৈ পুথোকপগী চাং অমদি নেতৱর্ক পাকথোক চাউথোকহল্লে। অদুগা অমুকসু ঐখোয়না রিনিউএবল ওইবা হৌরকফমদগী ইনর্জী পুথোকপগী চাংসু খোঙলৈ থুনা হেনগৎহল্লি। অদোমগী মফমদা অচুমবা ৱাফম খরা ঐনা তমজনিংই।\nঙসিদি, ভারতকী রিনিউএবল পৱার মঙম অসি মালেমগী খ্বাইদগী চাউবা ৪শুবা ওইরে। অচৌবা লৈবাকশিংগী মনুংদা ভারতনা খ্বাইদগী খোঙজেল য়াঙনা চেনখৎলক্লি। হৌজিক লৈরিবা ভারতকী রিনিউএবল ইনর্জীগী মঙম অসি গিগাৱাত ১৩৬ ওইদুনা ঐখোয়গী অপুনবা মঙমগী চাদা ৩৬ লোম ওইরি। ইং ২০২২ ফাওবগী মনুংদা রিনিউএবল ইনর্জীগী মঙম গিগাৱাত ২২০গী হেল্লগনি।\nঐখোয়গী চহীগী ওইনা হাপচিল্লক্লিবা রিনিউএবল ইনর্জীগী মঙম অসি ২০১৭দগী হৌরগা কোইলাদা য়ুম্ফম ওইবা থর্মেল পৱারদগী হেন্দুনা লাক্লি হায়বসি খঙবদা অদোম হরাউগনি। হৌখিবা চহী ৬সিদা ঐখোয়গী পানখৎলবা রিনিউএবল ইনর্জীগী মঙম অসি শরুক অনি মখায় হেনগৎহল্লে। হৌখিবা চহী ৬সিদা পানখৎলবা নুমিৎকী ইনর্জীগী মঙম অসি শরুক ১৩ হেনগৎলে।\nভারতনা রিনিউএবল ইনর্জীগী লমদা খোঙজেল য়াঙনা চঙশিল্লিবা অসি ঐখোয়গী অইং অশাগী খল হোংলক্লিবা অসি থেংননবা লেপ্লিবা ফিরেপ অমদি খোঙথাংগী মহৈনি। শেল য়াম্না চঙজরবসু ঐখোয়না রিনিউএবল ইনর্জীদা শেল থাদরি। হৌজিক্তি ঐখোয়না শেল থাদবা অমদি পাক চাউনা পায়খৎলিবা থৌরাংসিনা শেল চঙবসু হন্থহল্লে। অফবা অকোয়বগী ফীভমগী খুজিল থৌরাং অসি অফবা শেন্মিৎলোনসু ওইবা য়াই হায়বা ঐখোয়না মালেমদা উৎলে। ঙসিদি ভারতসু দিগ্রী ২গী কম্প্লাইএন্স পান্দম ফংবগী লম্বীদা চঙশিল্লিবা লৈবাখ খরখক্তুগী মনুংদা অমা ওইরে।\nহেন্না তরু তরুবা ইনর্জীগী হৌরকফমলোমদা ঐখোয়না মায় ওনশিল্লক্লিবা অসি এক্সেস, ইফিসিএন্সী অমদি ইভোলুসন্না থৌদুনা পুবনি। ঐনা ইলেক্ত্রিসিতী ফংহনবগী মতাঙদা হায়বা মতমদা মশিং কয়া য়ামগদগে হায়বসি অদোম্না চাউরাক্না পাবা ঙমগনি। হৌখিবা চহী খরসিদা য়ুমথোঙ করোর ২.৫ নৎত্রগা মিলিয়ন ২৫গী মথক্তা ইলেক্ত্রিসিতী কন্নেক্সন পীখ্রে। ঐনা ইনর্জী মরায় কায়বগী মতাঙদা পল্লকপদা ঐখোয়না পান্দম অসি মন্ত্রালয় নৎত্রগা দিপার্তমেন্ত অমখক্তগী থৌদাং ওইনা লৌদে। ৱাফমসি লৈঙাক অপুনবগী পান্দম ওইহন্নবা ঐখোয়না থবক পায়খৎলি। ঐখোয়গী থৌরাং খুদিংমক ইনর্জী মরাং কায়বা ফীভম ফংনবা থৌরাং য়াওরি। মসিদা এল.ই.দি. বল্ব, এল.ই.দি. স্ত্রীত-লাইত, স্মার্ত মিতর, ইলেক্ত্রিক ভেহিকল শীজিন্নবা হেনগৎহনবা অমদি ত্রান্সিসনদা মাঙদা হন্থহন্নবা থৌরাং য়াওরি। ঐনা ইনর্জীগী অওনবা পুরকপগী মতাঙদা পল্লবদা, ঐখোয়না পি.এম.-কুসুমগী মখাদা লৌফমশিংদা নুমিৎকা পৱারনা চলাইবা ঈথৈ লৌখোঙ পীদুনা ঐখোয়গী লৌউ-শিংউগী সেক্তরবু মপাঙ্গল কলহন্নবা হোৎনরি।\nভারত অসি রিনিউএবলশিংগী লমদা শেল থাদবগী পাম্নবা পন্থুংফম অমা ইচঙ থৌনা ওইরক্লি। হৌখিবা চহী ৬সিদা ভারতকী রিনিউএবল ইনর্জী সেক্তরদা চাউরাক্নল লুপা করোর লাখ ৫গী ময়াদা নৎত্রগা দোলর বিলিয়ন ৬৪গী মথক্তা শেল থাদখ্রে। ঐখোয়না ভারতপু রিনিউএবল ইনর্জী সেক্তরদা মালেমগী মেনুফেকচরিং হব অমা ওইহনবা পাম্মী।\nকরিগীদমক্তা অদোম্না রিনিউএবল ইনর্জীগী লমদা ভারত্তা শেল থাদগদৌরিবনো হায়বসিগী মতাঙদা ঐনা মরম কয়া পীজগে। ভারত্তা রিনিউএবলগী লমদা য়াম্না মনিং মখা তমবা ফোরেন ইনভেস্তমেন্ত পোলিসী লৈ। মপান লমগী ইনভেস্তরশিংনা মখোয় মশাগী ওইবা মওংদা নৎত্রগা ভারতকী খোঙবু অমগা খুৎশম্নরগা শেল থাদদুনা রিনিউএবল ইনর্জীদা য়ুম্ফম ওইবা মৈ পুথোকপগী প্রোজেক্তশিং পায়খৎচবা য়াই। ভারতনা পুং ২৪ চুপ্না রিনিউএবলদগী মৈ পীননবা অনৌবা ৱাখল্লোনগী ওইবা মওংশিংদা মায় ওনশিল্লি। নুংশা-নুংশিৎ হাইব্রিদ প্রোজেক্তশিংসু মায় পাক্না চঙশিল্লি।\nলমদমসিদা পুথোকচবা সোলার সেল অমদি মোদ্যুলশিংগী দিমান্দ লাক্কদৌরিবা চহী অহুমসিদা গিগাৱাত ৩৬কী ময়াদা ওইরবা য়াই। ঐখোয়গী থৌরাংশিং তেক্নোলোজী রিভোলুসনগা চুননা চৎলি। ঐখোয়না শুপচিল্লবা নেসনেল হাইদ্রোজেন ইনর্জী মিসন অমা পায়খৎনবা ৱাফম হৌদোক্লি। ইলেক্ত্রোনিক মেনুফেকচরিংগী লমদা পি.এল.আই. মায় পাক্লবা মতুংদা ঐখোয়না মান্নবা ইন্সেন্তিবশিং হায় ইফিসিএন্সী সোলার মোদ্যুলশিংদা পীননবা ফিরেপ লৌরে। “লল্লোন ইতিক তৌবদা কোমহনবা” ফীভম ফংহনবা অসিনা ঐখোয়গী খ্বাইদগী মরুওইবা পান্দমনি। ইনভেস্তরশিং কোমহন্নবদগীদমক্তা ঐখোয়না মন্ত্রালয় খুদিংমক্তা অখন্নবা প্রোজেক্ত দেভেলপমেন্ত সেলশিং অমদি এফ.দি.আই. সেলশিং লিংখৎলে।\nঙসিদি, ভারতকী খুঙ্গং খুদিংমক্তা অমদি য়ুমথোম অয়ামবনা মৈ ফংলে। হয়েংদি, মখোয়গী ইনর্জী দিমান্দ হেনগৎলক্লগনি। অসুম্না ভারত্তা ইনর্জীগী দিমান্দ হেনগৎলক্কনি। মফমসিদা মথংগী চহী তরাগী চাউরবা রিনিউএবল ইনর্জী দিপ্লোইমেন্তকী থৌরাংশিং লৈ। মসিনা হীরমসিদা চহীদা লুপা করোর লাখ ১.৫ নৎত্রগা দোলর বিলিয়ন ২০লোমগী বিজিনেস প্রোস্পেক্ত শেম্লবা য়াই। মসি ভারত্তা শেল থাদনবগী চাউরবা খুদোংচাবা অমনি। ঐনা ইনভেস্তরশিং, দেভেলপরশিং অমদি লল্লোন ইতিকশিংবু ভারতকী রিনিউএবল ইনর্জীগী খোঙচত্তা শরুক য়ারনবা পাউকৎচরি।\nথৌরম অসিনা ভারতকী রিনিউএবল ইনর্জী স্তেকহোল্দরশিংবু মালেমগী খ্বাইদগী ফবা ইন্দসস্ত্রী, খুজিল থৌরাং য়াৎপশিং অমদি একাদমিয়াশিংগা শম্নহল্লি। খন্ন-নৈনবা অসিনা মহৈ য়ান্দুনা ভারতপু অনৌবা ইনর্জীগী তুংগী লম্বী অমদা মমায় চুম্বদা মতেং ওইগনি হায়না ঐনা চপ চানা থাজৈ।\n(Release ID: 1676421) Visitor Counter : 20\nRead this release in: Kannada , Gujarati , English , Urdu , Marathi , Hindi , Assamese , Bengali , Punjabi , Odia , Tamil , Telugu , Malayalam\n(Release ID: 1676421)


ঙসিগী মীরোলশিংনা মৈতৈলোন ঙাঙনরক্তবা -মাখোনমনি মোংসাবা - Manipuri Mirror\nমণিপুরী মিরর 0\tআগস্ট ২৮, ২০২১ ৯:৫৪ পূর্বাহ্ণ\nইশাগী আইদেন্টিটি ঙাক্নবা হোৎনরিঙৈসিদা অসিগুম্বা ৱাখল খন্থদবা মী য়াওরকপসিনা খুরৌ থাংহল্লি,চাউখৎপা থিন্থহল্লি। লুরবা মতম অসিদা ঐখোয়না মিঙ্গৌ লাল্লি হা\nইশাগী আইদেন্টিটি ঙাক্নবা হোৎনরিঙৈসিদা অসিগুম্বা ৱাখল খন্থদবা মী য়াওরকপসিনা খুরৌ থাংহল্লি,চাউখৎপা থিন্থহল্লি। লুরবা মতম অসিদা ঐখোয়না মিঙ্গৌ লাল্লি হায়দুনা নৈনগদবা মতমসু ওইদে। লাইরিক লাইশুগী অমদি নাৎকী মশক চাউখৎনবা হোৎনমিন্নগদবা মতমসিদা অরেম্বদা মতম মাঙহল্লি। তৌগে ঙাঙনগে হায়দুনা থৌওইনা ঙাঙনবনি হায়না লৌগনি অদুগা ঙসিগী অঙাংশিংনা ঐখোয়গী পোৎশকশিং মমিং খঙনরক্তবসিদি ঐখোয়গী পোৎচৈ খরা শীজিন্নরক্তবা ঐখোয়গী মরক্তা উখিদবদগী অয়াম্বসু ওইরি। উখিদবা পোৎশকী মমিং খঙদবদি খর ফৈ। ঙাইহাক লৈতনা শীজিন্নরিবা লোয়নরিবা পোৎ-চৈশিংদা মীরোল ওন্থোক্তুনা ঙাঙহনবা হৈনবী ওইহনবসি চাউখৎলকপনি হায়না লৌবা চুমলোই।\nঐখোয়গী ঙাঙনরম্বা লোলশিং অমদি শীজিন্নরিবা পোৎলম খরগী মমিং ঙসিগী হৌরক্লিবা নহারোলশিংনা খঙনদ্রে, হায়বসি হেজিক কন্না হায়নরে। খঙনরক্তবগী মরমসি থিরুবদা অরুবা ওইদে ঙাঙনরক্তবগীনি। করিগী ঙাঙনরক্তবনো হায়রগদি মরম য়াম্মী। অহানবদা অহল লমন ইমুং মনুংগী মীওইশিংগীসু অশোয়বা চাউনা লৈ হায়দবা ঙমলোই। তাকপীগদবসি ইমুং মনুংগী মথক থোংবা অহল লমনশিংননি। মতম অমদি অহল লমনশিংনা মচা মশুশিংদা তৌহৈদে, হায়হৈদে, মদুয়াদেকো হায়বসি য়াম্না তোয়না মচা মশুশিংদা হায়নখিবা ৱাহৈনি। তৌহৈদে, হায়হৈদে হায়দুনা তাকলী তম্বীগদবা মমা মপা অহল লমনশিংনা হায়বীদবদগী লান্না লান্না ঙাঙনরকপা অদুম য়াহনখিবদগী অচুম্বা ওইরবোই নীংদুনা ঙাঙনখিবসু কয়া অমা য়াওনরি। হান্না শীজিন্নরম্বা নাৎকী পোৎলম, পোৎচৈ খরা মতমগী অহোংবা লাকপদগী শীজিন্নখিদবনা পোৎশক্কী মমিং অমদি পোৎশক খঙলক্তবা অসি ৱাহৈ লোল মাঙলক্নবগী মরম অমা ওইরি। মসিনা ৱাহৌ ওইরগা ঐখোয়না খঙমিন্নবা য়াবা ৱাফম খরা লৈরে। |\nহৌজিক লোল অমদি ৱাহৈদা মাঙলক্লিবসি মরুওইনা অয়ুক নুংথিল নুমিদাংদা ঙাঙনরিবা লোল, ৱাহৈ অমদি মিঙ্গৌশিংদনি। খঙজদবা নহারোল অঙাংশিংনা লান্না ঙাঙবদগী হেন্দোক্লদনা লৌশিং জ্ঞান মপুং।ফারবা চহী নিফু তানখৎক্লবশিং ফাওবদা ঙাঙনবা য়াওরি। মপান্দা লাইরিক লাইশু তম্লুবদগী ইংরেজি, হিন্দি কাবক খঙলকপদগী কেথোক্তুনা নৎত্রগা মৈতৈগী ৱাহৈদা মরৈ কোনবদগী হায়বা তায়, তৈনা ওন্ননা, ৱাহৈ, মিঙ্গৌ লান্না ঙাঙনবসু য়াম্না কন্না তারি। মসি নুপীমচাশিংনা খরসু হেল্লি। কন্না ঙাঙনরিবা লোলশিংগী মনুংদা খ্বাইদগী চাউনা শোয়রিবসি মচে লৌবা নুপাদা ইতৈ হায়না কৌগদবদা ইবাই হায়না নুপীমচাশিংনা অয়াম্বনা কৌরিবসি করিগীনো ? কেরিব্রা নৎত্রগা ষ্টাইল তৌরিবা হায়বদুরা? ইমা ইপা, ইচে ইচল, ইবুং, ইয়াম্বা, ইতৈ, ইবাই মশক খঙদবা লোল মিঙ্গৌ খঙদবসি মসি খুদক্তগী ইমুং মনুংগী অহল লমনশিংনা ঙাঙলিবা মীওইশিং মচা মশুশিং অদু অঙাঙসু নত্তবনিনা শেমদোকপীগদবনি। ফজবোই নীংদুনা মী অমসু অমসু মতৌ তম্নদুনা ঙসি মফম খূদিংদা ঙাঙনিরি, কৌনরি। মতৌ অসুম্না নুপা মচাশিংনসু মতৈমাদা ভাবি হায়না কৌনবা তারি। হিন্দি ঙাঙগে হায়রগনা মপূং ফাবা সেন্টেন্স ওইনা ঙাঙনখিবনা চুমলোইদ্রা? হিন্দি ঙাঙবা লমদমসিদা লৈরিবা মীয়াম্না ঐখোয়গী য়ূমশিংদা ঙাঙনরিবা য়ানশিনবা লোলশিং অসি তারগা মখোয়না করি খল্লমগদগে হায়বসি খন্থবা চুমগনি। ঐখোয়সি অরানবা ৱাখল্লোন শাজৎ অমদা ফজরবোই নীংদুনা পুল্লপ তাউথরি। অঙাংনা খঙদবদি মমা মপানা তাকপীদবগীনি শেমদোকপা য়াগনি। লৌশিং লৈরবা, মিৎতা লাইরিক উরবা নুপা নুপীশিংনফাওবা লান্না লান্না মিঙ্গৌ কৌনবসিমদি অফবদি নত্তে। মাঙোন্দগী ঐখোয়না তমগদৌরিবা ফজবা অসি করিনো? নুপী মশেল ইতাও কৌনবা য়াওরি, ভায় হায়নবসু তারি। নুপামচা মশেলদি ইতা, ইচে কৌনবা তাদ্রি। খরা কেশিন্নবা, লমকেৎপসি নুপীমচাশিংনা হেল্লি হায়বসি চুমগনি। মসিবু চুমহৌদবসি যুমগী অহল লমনশিংনি, মমা মপা, মবুং মচে ওইবশিংননি। কনাগুম্বা হায়নবা তান্নবা য়াদবা খরা লৈরম্বদি য়াই মখোয়গী মতৌদি তমগনুসি হায়নিংঙি।\nহৌজিক য়াম্না লুবা মতম্নি। ইশাগী আইদেন্টিটি ঙাক্নবা হোৎনরিঙৈসিদা অসিগুম্বা ৱাখল খন্থদবা মী য়াওরকপসিনা খুরৌ থাংহল্লি,চাউখৎপা থিন্থহল্লি। লুরবা মতম অসিদা ঐখোয়না মিঙ্গৌ লাল্লি হায়দুনা নৈনগদবা মতমসু ওইদে। লাইরিক লাইশুগী অমদি নাৎকী মশক চাউখৎনবা হোৎনমিন্নগদবা মতমসিদা অরেম্বদা মতম মাঙহল্লি। তৌগে ঙাঙনগে হায়দুনা থৌওইনা ঙাঙনবনি হায়না লৌগনি অদুগা ঙসিগী অঙাংশিংনা ঐখোয়গী পোৎশকশিং মমিং খঙনরক্তবসিদি ঐখোয়গী পোৎচৈ খরা শীজিন্নরক্তবা ঐখোয়গী মরক্তা উখিদবদগী অয়াম্বসু ওইরি। উখিদবা পোৎশকী মমিং খঙদবদি খর ফৈ। ঙাইহাক লৈতনা শীজিন্নরিবা লোয়নরিবা পোৎ-চৈশিংদা মীরোল ওন্থোক্তুনা ঙাঙহনবা হৈনবী ওইহনবসি চাউখৎলকপনি হায়না লৌবা চুমলোই। চাউখৎলবা লৈপাক জাপান অমদি চিনাদদি মখোয়গী লোন অমদি ৱাহৈ অসি অসুক্কী মতীক মরুওইনা লৌই। ঐখোয়দগী হেন্না ৱাহৈ মশীং লোল ঙাঙনরিবা লৈপাক্নি। ঐখোয়গা শাজৎ, ৱাঙাঙ, শক্তা মান্নরিবা জাপান অমদি চিনানা মীতোপকী মমাংদা অমুক্কা হেন্না মখোয়গী লোল ৱাহৈশিং ঙাঙনবা, তাহন্নবা খঙহন্নবা হোৎনৈ। মখোয়না অতোপ্পা লোল খঙলগসু মশাগী লোল ঙাঙনবা হোৎনরিবসি তমজনিংঙাইনি। ঐখোয় মণিপুরী মৈতৈশিংগীদি হান্না ঙাঙনরম্বা লোল, ৱাহৈসি খরতনি। হেজিক্কী মপান্দগী পুশিল্লকপা পোৎচৈশিং, অনৌবা থোকলকপা পোৎলমশিং ঐখোয়গী মণিপুরী মৈতৈলোন্দা ৱাহৈ য়াম্না লৈত্রি। মতমগী চাউখৎলকপসিদা লৈতবা লোলনা অয়াম্বসু ওইরি। লৈতবা লোলশিং মখোয়গী হান্নদগী খঙনরকপা ঙাঙনরকপা হিন্দি অমদি ইংলিস মীরোল অদুদা অদুম ঙাঙবদা কাইদে। ঐখোয়গী হান্নদগী ঙাঙনদুনা লাক্লিবা অশেঙবা ইরোলবু ঙাঙদনবা মুৎথৎলগা মীগী মরোল শীজিন্নবসিনদি চাউনা লাল্লি। ঐখোয়না ঐখোয়গী লোল ৱাহৈ ঙাঙনদ্রে হায়না নুংনাংলিবসু মতাংসিনি।\nঙসিগী অঙাংশিংদা ঐখোয়না লোল অমদি ৱাহৈ খঙহনবা তন্বী য়াবসি মাইকৈ অনীদনি। অহানবা মাইকৈদি ইমুংদা লোইনরিবা মীওইশিংনা ঙাঙনবা-তাহনবা, অনীশুবা মাইকৈনা মহৈ শঙশিংদা তমহন্দুনা খঙনবা হোৎনবীগদবনি। নেশনেল এদুকেসন পোলিসি মথংগী চহীদগী চৎননবা পান্দম থম্লিবা অসিদগী য়াওহৌনবা ঐখোয়না হোৎনবা তাই। ঐখোয়না শীজিন্নরিবা পোৎশকশিংগী মমিংশিং লোয়ার ক্লাসকী অঙাংশিংদা লাই য়েক্লগা হাপ্তুনা উহনবা তাই, মীরমগী পোৎ ওইরগনা ঐখোয়গী লোলদনা অসি হায় হায়না খঙনবা তাকপীবা তারি। ঐখোয়গী পোৎচৈশিং ইংরাজিগী মমিং থোঞ্জিন্দুনা অশেংবা মমিং মাঙহনবসি ঐখোয়দা হেন্না মাঙজৈ। খুদম ওইনা মরু ওইবা ‘শগোল কাঙজৈ কাংহুবু’ হোর্স হোকিষ্টিক অদুগা ‘কাঙদ্রুম’ অসিবুনা ‘বোল’ হায়না অয়াম্বা ঙাঙনবা তারি। ৱাহৈসিনা অরানবা কয়া ওইরকই। কাঙজৈ কাংহুবু হোর্স হোকিষ্টিক হায়না হনবসি অরানবা ওইগনি। হায়ফেৎ মান্নৈ হায়না খঙননবা তাকপা, হায়বদি য়াই। ঐখোয়না খঙজিনগদবদি ‘কাঙজৈ’ খক্তা হায়দে ‘কাংহু’হায়বা ৱাহৈ অমসু লোয়নরি। ৱাহৈ অনীসি থাদোক্নবা য়াদে। পোৎশক অহুম্না পূল্লগা ‘কাঙজৈ কাংহু’ শারিবনি। লাইনিংথৌ মার্জিংগী খুৎশুনি, সোরারেলনা মচাইবুংঙো খোরিফাবদা শিন্নরকখিনি। মতাংসি শন্দোক্না তাকপা য়াবা কয়া লৈরি। পোৎশকী নাক য়েৎ, তু মাঙ খঙবা চংঙি। মতৌ অসুম্না উমং লাইবুসু ‘ফোরেষ্ট গোদ’ হায়না য়াংনা হন্দোকপা থেংনরি। উমং লাইদি উমং লাই হায়না অদুম থমগদবনি, মীঙোন্দা খঙনবা তাকপদি ফ্রি ইংলিস ত্রান্সলেসন তৌরগা খঙহন্নবা হোৎনবা কায়দে । য়ারিখৈ মীরমদা ঐখোয়গী মমিংশিং মশাগী লৈজরিবশিং খঙহন্নবা হোৎনবনা লোল হেন্না শন্দোক্তুনা ঙাঙহন্নবা হোৎনবা চুম্মী। ঐখোয়গী ঙসিগী অঙাংশিং হৈজ্রাং, খাবৈ, চেগপ করি হায়রিনো খঙনরকত্রে। পাম্ন চান্নরিবা হৱাইচার অঙাংনা মমিংগা পোৎশক্কা কোন্ননা খঙদ্রে, চম্ফুৎ খঙদ্রে মসিগী মহুৎতা মেগি,চৌ চৌ, সুপ না শিনখ্রবনি। ঙসিগী মৌশিং “অঙাংগী নিংথা’ খঙদ্রে ‘হারগিসনা’ শিনখ্রে, নাওহোং খঙদ্রে। অনৌবা ৱাহৈসু মপান্দগী চঙলকপা খঙবদি কায়দে অহেনবা খঙবনি। ঐখোয়গী লোলগী ৱাহৈদা লৈনা লৈনা খঙদবসি খরখত্তা নৎত্রে য়াম্না য়াম্মী। খঙনরকত্রিবসি অঙাংশিংগী মরাল নত্তে তাকপীদবগীনি। থৌওইনা ঙাঙদবা খঙজিন্নদবা মীসু য়াওরকপদগী ঐখোয় লোল ৱাহৈ শিথরকপনি।\nকনাগুম্বা লাইরিক হৈবী মৌ নহা খরদি মপান্দা কুইনা লৈরুবদগী মণিপুরদা লাক্লবা ফাওবা হৈনখিবা মীরোলদা থৌওইনা মচাদা ইংরেজি, হিন্দি ঙাঙবা য়াওরি। মখোয়না জপান্নিজ, চাইনিজ, ফ্রেন্স লোল ঙাঙবদি তাদ্রি। য়াম্না মেত্রোপোলিটান সিটিগী ইচু খঙবা, মৈতৈলোন কাউখ্রবা নৎত্রগা মরোল হৈনরকখ্রবগী মতৌসু মালহল্লি। ইংরাজি হিন্দি ঙাঙবা ঙম্লগদি লাইরিক হৈবনি, চাউখৎলবনি হায়না লৌবসু মাল্লি। করিসু কাইদে মীগী অপাম্বনি, মহাক্কী হৌরকফম কাওখিবননি, হৌরকফম নীংশিংদবগীনি। গুসি মালেমগী চাউখৎপা লৈপাকশিংনা পাম্লরক্লিবা, থিনরক্লিবসিদি য়েলহৌমীনি, অরীবা মতম অমগী চৎনরম্বা য়োকখৎপনি। জাপান্না ইংরাজি ঙাঙদে, চিনাসু অদু মাঙাই অদুবু মখোয় ইংরাজি খঙদবা নত্তে। চাউখৎপদি মখোয়না হেল্লি। মশাগী মমালোন হান্না ঙাঙনবা হোৎনৈ। মমালোনবু ইকায় খুম্নৈ। মখোয়না চাউখৎখিবসি উবদা অতৈ লৈপাকশিংনসু মখোয়গী মতৌ তাম্নরক্লি। হান্নগী নাৎকী চৎনরকপা অরীবা লোমচৎ শাজৎ, ৱাহৈ, লোল, ঙাক শেন্না থম্বা মহাক অদুদা চাউখৎপনি হায়না লৌনরক্লিবা মতমসিদা ঐখোয়গী চীংনুং অসিদনা মীনা লংথোক্নরবা পোৎ খুল্লগা চৎলি। বৃটিশনা লংথোকলম্বা ফুরিৎ অচোনবা ওভারকোট লিৎলগা নীংথম থাগী অঈংবা খাঙনরি। ইপা ইপুগী ঙবোং ফিনা তূবা কান্থাগী অরুম্বদগী মীরমগী কম্বলনা লুম্বা করিসু হেনবা নত্তে হায়বসি কাওনরে। লোল অমা ঙাঙলকপগী নুংশিবা অথোৎপা ঐখোয়গী লোলদা ৱাহৈদা গুল্লিঙৈদগী লৈজরকই। থৌগল্লোন য়াওনা ঙাঙবা ঐখোয়গী য়েক সল্লাইশিংগী তোঙানবা ৱাহৈ খোন্থোক লোল লৈজরিবসি হুন্দোক্লগা মীগী মরোলনা ফজবনি, লাইরিক হৈবনি, চাউখৎপনি খল্লিবা ৱাখলসি থাদোক্লসি। ঐখোয়গী লোলশিং, ৱাহৈশিং, পোৎশকশিং হৌরক্লিবা মীরোলদা তন্বীদুনা খঙহন্নবা হোৎনদ্রগদি হৌরক্লিবা নহারোলশিংনা কোন্না খঙজরক্তুনা মিৎত্তগী পি তানা কপলকখিগনি। ঐখোয়গী অহল লমনশিংদা মখোয়না তন্বীরমদবনি হায়না ওনখৎতুনা চৈরকখিগনি।\nৱাখল্লোন 54 স্ক্রলবার 689 স্লাইডার 667 ১ম_কলাম 386


চৈথারোল কুম্বাবদা : খোংজোম লানগী মতাংদু কোন্না নীংশিংলগা ইশিনবা নত্তে হায়বা অার্টিকল অদু পাজরুবদা থোরকপা ৱাহং খরা\nচৈথারোল কুম্বাবদা : খোংজোম লানগী মতাংদু কোন্না নীংশিংলগা ইশিনবা নত্তে হায়বা অার্টিকল অদু পাজরুবদা থোরকপা ৱাহংশিং অদুদিঃ\n১) ককচিংগী মনাও চীংদা ৱাঙ্খৈ মৈরাবা অমসুং মহাক্কী কাঙবুনা য়েক্নবা বৃটিশকা মায়োক্ননা লান্থেংনখিবসি চৈথারোল কুম্বাবগী মতুং ইন্না কুম শক ১৮১৩ গী শজিবু ১৩ নি য়ুমশাকৈশা হায়বদি ১৮৯১ গী এপ্রিলগী তাং ২২ নি৷ হায়রিবা নুমিৎশিং অসিদা লৈঙাক্না মখোয়গী নীংশিং থৌরম পাঙথোক্তে৷ মদুগী মহুৎতা অার্ট এন্দ কলচর দিপার্টমেন্টনা ককচিংগী মনাও চীংদা এপ্রিল ২৩ খুদিংগী ৱাঙ্খৈ মৈরাবা নিংশিংবগী থৌরম পাঙথোক্লি৷ অদুগা লৈঙাক্নসু য়াম্না চাউনা অগষ্ট ১৩ দা টিকেন্দ্রজিৎপু নিংশিংবা ওইনা অথৌবশিংগী নুমিৎ হায়না পালন তৌরি৷ মতাংসিদা হংনিংলিবা ৱাহংদি ঃ চৈথারোল কুম্বাবদা হায়রম্বা তারিক অমদি নুমিৎকী মতুং ইন্না লৈঙাক্না মথক্তা পঞ্জখ্রিবা থৌরমশিং অসি পাঙথোক্ত্রিবা করিগীনো? ককচিং মনাও চীংদা এপ্রিল তাং ২৩ অমসুং ফৈদাপুংদা অগষ্ট ১৩ দা পাঙথোক্লিবা থৌরমশিং করম্বা সোর্সতগী লৌরগা পাঙথোকপনো? হায়রিবা থৌরমশিং অসি বৃটিশ রেকোর্দতা য়ুম্ফম ওইরগা পাঙথোকপা নত্তবরা? করি মরমগীদমক খোংজোম লানগী নুমিৎ খক্তমক চৈথারোল কুম্বাবদা য়ুম্ফম ওইরগা পাঙথোক্নিংবনো? অতৈশিং অসিদি করিগী চৈথারোল কুম্বাবনা হায়বা তারিক্তা পাঙথোক্নবা খন্দ্রিবা করিগীনো? ইকাই খুম্নজরবা অার্টিকল অসিবু ইবীরিবনদি এপ্রিল তাং ২৩ দা ৱাঙ্খৈ মৈরাগী অমসুং অগষ্ট ১৩ দা টিকেন্দ্রজিৎকী নিংশিং থৌরম পাঙথোকপসি চুম্মী খনবীবরা? লাল্লি হায়রিবা বৃটিশ রেকোর্দনা হায়বা তারিক্তা পাঙথোকপসি চুমদে হায়না য়েৎপীদ্রিবা করিগীনো? লৈবাক্কী খনবীবা ওইরবদি , বৃটিশ রেকোর্দ লাল্লি হায়বীরিবা ইকাই খুম্নরবা অইবনা বৃটিশ তারিক্তা লৈঙাক্না পাঙথোকপা অথৌবশিংগী নুমিৎকী থৌরমদা লাল্লি হায়না খোংজোম লানগী মতাংদা য়েৎফম থোক্তবরা?\n২) চৈথারোল কুম্বাবা লমদম অসিগী মমল য়াম্লবা লন্নি হায়বসিদি য়াম্না চুম্মী৷ অদুবু চৈথারোল কুম্বাবা খক্তনা এঙ্গলো মণিপুরী ৱার ১৮৯১ গী লানফমশিং, কোনুংগী , সেকমাইগী , ময়াংখাংগী , লাইমতোনগী , থৌবাল অথোকপমগী, ককচিং মনাও চীংগী অমদি খোংজোমগী থৌদোক খুদিংমক্কী য়াম্না মরিক চুম্বা ৱাফম পুম্নমক শুনা ইরে হায়বা ঙম্বীব্রা? করিগুম্বা লানগী মতাংদা অচুম চুমদা লেপ্পা মতমদা লান শোক্নরিবা মায়কৈ অনীমক্কী ৱা তাদনা লেপ্পা অচুম্বা ওইগদ্রা? চৈথারোল কুম্বাবগী মতুং ইন্না বৃটিশনা মৈতৈ তেঙ্গোলদা তোপ কাপ্লকখিবসি শজিবুগী ১৩নি পানবা য়ুমশকৈশা হায়বদি এপ্রিলগী তাং ২২দনি ৷ অদুগা হকথেংননা লান শোক্নখিবনা শজিবুগী ১৪ নি পানবা এপ্রিল ২৩নি৷ তোপ কাপ্পনা নুমিৎ অমা লান শোক্নবা নুমিৎনা অমা ওইহনবসি য়াবীনিংব্রা? বৃটিশকী মতুং ইন্নদি এপ্রিল ২৫গী অয়ুক পুং ১১.৩০ দা লাংঙথেল চীংদা তোপ পুখৎলগা কাপ্পী হায়রি৷ ইকাই খুম্নরবা অইবনা ২২ দা কাপ্পী হায়না লৌবীব্রা নত্রগা ২৫ দা কাপ্পী হায়না লৌবীব্রা? অনীসিগী মরক্তা করম্বা থাজবীবগে? অহানবগীসি থাজবীবা ওইরবদি, চৈথারোল কুম্বাবগী মতুং ইন্না বৃটিশনা কাপ্লকপা তোপ অদু পুং কয়াদনো? তোপ মরুপশিং অদু করম্বা মখলগী মরুনো? কয়াম চাওবা, কয়াম শাংবা অমদি কয়াম লুম্বা মরুনো? থৌবাল অথোকপমগী লান্দা এপ্রিল তাং ৬তা মৈতৈ লান্মীনা নোংমৈ মরু কয়া অমসুং তোপ মরু কয়া কাপখি, অমদি মরুশিং অদু করি লমদা শাই হায়না মৈতৈনা ইরমদ্রবসু বৃটিশনা ইরম্মী, মসি লাল্লে হায়গদ্রা? ১৮৯১গী মার্চকী তাং ২৪ দা বৃটিশনা কোনুংদা লান্দারকপা মতমদা পাউনা লান শোক্নবা য়াওই হায়বগী মতাংদা মচেৎ অমফাওবা চৈথারোল কুম্বাবদা পন্দে৷ অদুবু বৃটিশ রেকোর্দকী মতুং ইন্না সেনাপতি অঙৌসনা পাউনাবু অয়া পুরেল মেজরদা তোপ লৌবা থারকই হায়না ইরি৷ মসি বৃটিশ রেকোর্দতি লাল্লি হায়না লৌরোইদৌরিব্রা? লান লোইরবা মতুংদা মণিপুরী বন্দি ২২ কালা পানিদা থাখিবগী অমসুং থাদোকখিবগী অমদি মখোয়দা অাদা লৈবদা শীজিন্ননবা পৈশা থাখিবগী বৃটিশ রেকোর্দতা য়াওরিবা অসি বৃটিশ রেকোর্দ লাল্লি হায়দুনা লৌরোইদ্রা? লৌরোই হায়রগনা চৈথারোল কুম্বাবদা বন্দিশিং অদুগী মরমদা কয়াম কুপ্না ইবগে? চৈথারোল কুম্বাবদা থৌবাল অথোকপমগী লান নুমিৎ কয়ানি শোক্নবা, করম করম্বা নুমিৎতা লান শোক্নদবা অসিনচিংবা ময়েক শেংনা ইব্রা? লমায় চাম্মা চাম্মা ইদুনসু অসিগুম্বা ৱাহংদি লোইবা নাইরোই৷\nশমজিঞ্জরবদা, লান্দবা কনাবু লৈবগে? বৃটিশনা সাপমগী মহুৎতা বাপম, বিষ্ণুপুরগী মহুৎতা বিশেনপুর হায়না ই হায়দুনা বৃটিশ রেকোর্দ লোইনা লাল্লে হায়বা চুম্লোই৷ মচেৎ-মকায়গী মীৎয়েং থাদোক্লগা মপুম ওইনা য়েংবা চুম্মী৷ শোয়বা য়াবা মতাং শোয়বা য়াদবা মতাং অমা হায়বা অমা লৈ৷ তারিক অমা নত্রগা নুমিৎ অমা শোয়না ইরম্মী হায়দুনা লোইনা লাল্লি হায়রগদি মদু অরানবা মীৎয়েং ওইগনি৷ ঐখোয়গী চৈথারোল কুম্বাববু শেমদোক চুমথোক্নিংবা ময়াম অমা য়াওই৷ অদুবু লোইনমক লাল্লে হায়না লৌবদি য়ারোই৷ চৈথারোল কুম্বাববু বৃটিশ রেকোর্দসু পুন্না থম্মিন্নরগা নৈনবা মতমদা অচুম্বা মপুং ফাবা ৱারী থোরক্কনি৷ অমত্তং তোঙান্না য়েংলবদি মপুং ফাবা ৱারী ফংবা ঙম্লোই৷ লোইশিল্লকপদা লাঞ্জাও অসিগী মরমদা হেন্না মমুৎ তানা খঙগে হায়রবদি চৈথারোল কুম্বাবগী মথক্তা অতৈ মৈতৈগী লাইরিকশিং খুদম ওইনা মৈতৈ পুরি অমসুং মপানগী লাইরিকশিংসু নৈনবা মথৌ তাই হায়জনিংই৷\nচোংথাম তোম্বা সিংহ\nয়ুনাইটেদ চোংথাস, ইম্ফাল